মৃত্যুৰ বাতৰি ভুৱা : কেনে আছে ভিতালী দাস? - Prag News\nHomeআঞ্চলিকমৃত্যুৰ বাতৰি ভুৱা : কেনে আছে ভিতালী দাস?\nমৃত্যুৰ বাতৰি ভুৱা : কেনে আছে ভিতালী দাস?\nগুৱাহাটী : কেনে আছে শিল্পী ভিতালী দাস? কৰ’নাত আক্ৰান্ত শিল্পীগৰাকী অতি সংকটজনক অৱস্থাত চিকিৎসাধীন হৈ আছে। দুৰ্ভাগ্যজনকভাৱে একাংশ সংবাদ মাধ্যম তথা ছ’চিয়েল মিডিয়াত শিল্পীগৰাকীৰ মৃত্যু হোৱা বুলি ভুৱা বাতৰি প্ৰচাৰ হৈছে। কিন্তু হাস্পতাল কৰ্তৃপক্ষই শিল্পীগৰাকীৰ মৃত্যু বাতৰি ভুৱা বুলি প্ৰকাশ কৰিছে।\nআৰু পঢ়িব পাৰিব: ক’ভিড সংকট : চৰকাৰৰ বিৰুদ্ধে গুৰুতৰ অভিযোগ প্ৰিয়ংকাৰ\nতেওঁৰ মৃত্যুৰ ভুৱা বাতৰি প্ৰচাৰ হৈ থকাৰ ফলত শোকস্তব্ধ হৈ পৰিছিল অনুৰাগীসকল৷ কিন্তু এই খবৰ মিছা বুলি আশ্বাস দিয়ে হাস্পতাল কৰ্তৃপক্ষই৷ ‘কালাপাহাৰ ক’ভিড চেণ্টাৰ’ৰ আইচিইউত সংকটজনক অৱস্থাত চিকিৎসাধীন হৈ আছে শিল্পীগৰাকী৷ তেওঁক ভেণ্টিলেশ্যনত ৰখা হৈছে বুলি হাস্পতাল কৰ্তৃপক্ষই নিশ্চিত কৰিছে৷\nআৰু পঢ়িব পাৰিব: বহিঃৰ্বিশ্বৰে সংযোগ বিচ্ছিন্ন! কৰ’নাই অকলশৰীয়া কৰিব নেকি ভাৰতক?\nউল্লেখ্য যে, ৩ দিন পূৰ্বে তেওঁৰ দেহত ধৰা পৰিছিল ক’ভিডৰ উপস্থিতি৷ বিহু অনুষ্ঠানৰ মাজতেই অসুস্থ হৈ পৰিছিল তেওঁ৷\nkalpahar covid centre\nPrevious articleক’ভিড সংকট : চৰকাৰৰ বিৰুদ্ধে গুৰুতৰ অভিযোগ প্ৰিয়ংকাৰ\nNext articleডিফুত শোকাৱহ পথদুৰ্ঘটনাঃ নিহত ৩\nঘোষণা হ’ল উচ্চতৰ মাধ্যমিক পৰীক্ষাৰ ফলাফল


...মুঠি মুঠিকৈ কাটি তোৰ ঢেকীয়াৰ আঙুলি !\n> Byline > ...মুঠি মুঠিকৈ কাটি তোৰ ঢেকীয়াৰ আঙুলি !\nমুঠি মুঠিকৈ কাটি তোৰ\nআজাৰাৰ বজাৰত তয়ে বেছ\nবাই, তোৰ কোন গাঁওত ঘৰ...\nমনত পৰেনে ? আহক এতিয়া আন দুটিমান কথা পাতো ...!\nনন্দিনী'ৰ কাৰ্যবাহী সম্পাদক তুনা গৌতমে মাতিলে । গলো । তুনাই কলে,"মনোজ, কিতাপ এখনৰ কথা ভাবিছোঁ । আঁৰৰ নাৰী । অসমৰ প্ৰখ্যাত ব্যক্তিসকলৰ পৰিবাৰ সমূহক লৈ । তেওঁলোকৰ বিষয়ে । আমি খুব বেছি টকা দিব নোৱাৰিম । পোন্ধৰশ মানকৈ দিম এটি লিখাৰ বাবে । আপুনি দুলুমণি ফুকন আৰু হেমলতা সন্দিকৈৰ বিষয়ে লিখক ।"\nবাইকত তেল ভৰাব পইচা প্ৰায়েই নেথাকে । তেনে সময়ত পোন্ধৰ শ টকাৰ কথা শুনি মই লগেলগে হা কৰিলোঁ । কাৰ বিষয়ে লিখিব দিছে কাণত ভালকৈ নোসোমালেই । ...\nগধূলি কাৰ বিষয়ে লিখিম তাকে জুকীয়াই চাওঁতে মোৰ নাকে কানে হেৰী ওলাই দৌৰ মাৰিলে । এক, নীলমণি ফুকন ছাৰৰ পৰিবাৰ দুলুমণি ফুকন, দুই- কৃষ্ণকান্ত সন্দিকৈৰ পৰিবাৰ হেমলতা সন্দিকৈৰ বিষয়ে ! লিখিব লাগে । অৰ্থৰ প্ৰায়োজন আৰু সামৰ্থৰ মাজত ঘুছিয়া ঘুছি আৰম্ভ হল ।কাৰো কি ! বাঘৰ পিঠিত উঠা নাই যদিও মনটোৱে কলে, এতিয়া যেনে লাগিছে, তেনে লাগে !!\nদুদিনমান তাপ মাৰি ৰলো । মনটোৰ সৈতে কথা পাতিলোঁ । দুই এজনক সুধিলোঁ, কোনে জানে ঘৰৰ কথা । তেওঁলোকৰ জীৱনৰ কথা । ...কাৰণ মই গৈ কি বুলি সুধিম । কওকচোন আপোনালোকৰ সংসাৰৰ কথা -এনেকৈ সুধিম ? নীলমণি ফুকন ছাৰক ! বাইদেউক ? কি যে কৰিলোঁ মই...!\nএদিন ভগৱানক ধীয়াই ওলালোঁ ছাৰৰ ঘৰলৈ । চাৰে কুশল বাৰ্তা ললে । বহুৱালে । কথা পাতিলে । সাহিত্যৰ । কবিতাৰ । ছবিৰ । মই সুধিলোঁ, গা কেনে । ঔষধ খাইছেনে ইত্যাদি ইত্যাদি । মনৰ ভিতৰত চলিছে আন কিবা এটি । কি যে কৰিলোঁ ভগবান । ...উলিয়ালো বিষয় এটি । সুধিলোঁ, ছাৰ আপোনাক বিভিন্ন জনে বহু কথা সোধে । কাৰ লগত কথা পাতি আপোনাৰ ভাল লাগে ।\nছাৰে অকণ ভাবিলে । তাৰপিছত ওপৰলৈ চাই চাই কলে, মোৰ হীৰেন গোহাঁইৰ সৈতে কথা পাতি ভাল লাগে । মোৰ শ্ৰেষ্ঠ ইন্টাৰভিউ লৈছিল গোহাঁইয়ে । সাগৰ তলিৰ শৃংখ'ৰ বাবে । তেওঁ জানে কি সুধিব লাগে, কি সুধিব নালাগে ।\nকথা শুনি মনটোৱে মোক লগে লগে কলে, উঠা । বোলা। ঘৰ যাওঁ । তোমাৰ নহব । গাধ...গাত নাই ছাল বাকলি, মদ খাই তিনি টেকেলি । হেৰৌ, এয়া নীলমণি ফুকন । ছাৰে ভাল পাই কথাপাতি হীৰেন গোহাঁই ৰ সৈতে । আৰু মনোজ কুমাৰ ডে...কা !\nমোৰ মনে মোক গালি দিবলৈ ভাষা বিচাৰি নোপোৱা হল । পোন্ধৰ শ টকাৰ লোভত বন্দী নিজকে শনি মন্দিৰৰ বাৰাণ্ডাত ৰৈ থকা ভীক্ষাৰী যেন লাগিল । পইচাৰ বাবে হা কৈছিলি নহয়, মৰ এতিয়া ।\nছাৰে কিবাকিবি কৈছে । কোৱা কথাৰ আধা মই শুনা নাই । শুনিম কেনেকৈ ! মোৰ মন মোক বেধুম গালি দিয়াত ব্যস্ত । ...চাহ খাব দিছে, কি খাইছোঁ তাকো ধৰিব পৰা নাই ।\n...কিয় কব মোক জীৱনৰ বহু সাঁচতীয়া কথা ! ঘৰৰ চাৰিবেৰৰ ভিতৰৰ কথা । লগৰ নহয় । পুৰণি চিনাকি নহয় ...!\nকিন্তু ইমান ৰ পিছত মনটোৱে কলে চাওঁচোন । ...তাৰ পিছত মই কি কৰিলোঁ নকওঁ । সেয়া পিছত । আগেয়ে কম নীলমণি ফুকন আৰু দুলুমণি ফুকন বাইদেউৰ কথা । যিয়ে ছাৰক মহুৰাৰ সূতাৰ দৰে আৱৰি ৰাখিছিল।মেৰিয়াই ৰাখিছিল । ...\nআমি বিখ্যাত বা প্ৰখ্যাত, গুণী, নামি সকলক জানো । কিন্তু , ঘৰ ধৰা সকলক জানোনে ? ৰেডিও ৰ বাবে অনুষ্ঠান কৰোঁতে এটি গীত লিখিছিলোঁ-\nএ থিয় হৈ কেনেকৈ থাকে ঘৰ এখনি\nধুনীয়া শৰীৰৰ দৰে\nএ ঘৰৰে মানুহটো সমাজতে ঘূৰে\nঘৰ খন কোনেনো ধৰে মোৰ আইহত\nঘৰখন কোনেনো ধৰে\nএ আমি মানো, আমি জানো\nহেজাৰ নমস্কাৰ কাৰো\nমেলে মিটিঙে দেখো যি\nএ ঘৰত থাকে ঘৰ ধৰে\nসকলো সহি থাকে\nআমি নাজানো নাম কি...\nএই ঘৰত সকলো সহি থাকি ঘৰধৰা দুলুমণি ফুকন বাইদেউক কোনে জানে !- মই খুঁচৰিব ধৰিলো ।\nডঃ হীৰেণ গোহাঁই ছাৰৰ মতে, নীলমণি ফুকন আৰু দুলুমণি ফুকনৰ মিলন ৰাজযোতক । আকৌ নীলমণি ফুকন ছাৰৰ মতে তেওঁলোকৰ সম্পৰ্ক "উমৈহতীয়া, এৰা ধৰা, মনৰ মতৰ- জীৱনাদৰ্শৰ কম্প্ৰমাইজ ।" মই তেওঁলোকৰ মনৰ ওচৰলৈ গৈ কান পাতি শুনিছিলো, এয়া আছিল তেওঁলোকৰ বাবে খুবেই সহজ। ...জীৱনাদৰ্শৰ কম্প্ৰমাইজ । এটি লাহী দেহৰ কবিতাৰ দৰে কথাবোৰ ।\nজীয়ৰী ৰশ্মি বৰুৱাৰ মতে,"এগৰাকী ভাৰতীয় নাৰীৰ গুণ বা সুষমা, আটাইখিনি মা'ৰ মাজত আছিল । গিৰিহঁতৰ যত্ন, সমাজৰ সৈতে ঘৰখনৰ সম্বন্ধ ৰক্ষা, ল'ৰাছোৱালীৰ আলপৈচান, গেছ লাইটৰ বিল...আৰু সময় পালেই খন্তেক শালবোৱা সকলো তেওঁ কৰিছিল । যি পাই তাৰেই ভাল লগাকৈ কিবা অকণ ৰান্ধে । অতিথিক খুৱাই । চাহ দিয়ে । বিশেষ উচ্চ বাক্য নকৰিব নিজৰ সন্তানক একান্ত বাধ্য কৰি ৰাখিবলৈ তেওঁ নীৰৱ ভাষা ব্যৱহাৰ কৰে । নিৰ্জনতাত ডুব যোৱা ঘৰ খনত বেজী পৰিলেও শব্দ উঠিছিল । পিতৃ সুৰেন ফুকনৰ ঘৰ আছিল গৰু ছাগলী, হাঁহ পাৰৰে ভৰা । নীৰৱে পৰিচালনা কৰা গুণ খিনি মাতৃ গৃহৰ পৰা দুলুমণি ফুকনে লাভ কৰিছিল ।\n১৯৬২ চনত ঘৰ এৰি আহোতে মনত বাইদেৱে লৈ আহিছিল পানীতোলা সবাহৰ নাম বা বৰাগীৰ গান । আকৌ ছাৰৰ ক্ষেত্ৰখন আছিল, লোকায়িত দৰ্শন । এয়াই তেওঁলোকৰ মিটিং পইণ্ট । বিয়াৰ সময়ত লগৰ ছোৱালীয়ে জোকাইছিল, লৰাৰ হেনো চুলি দীঘল । চুলিতুলি নাকাতে । বাইদেৱে খুব ভয় খাইছিল । শাহুৰেকে জোকাইছিল, দুলু তোমাৰ উপাধিটো একেই থাকিব কিন্তু ! বাইদেউৰ নীৰৱ সমৰ্থণে ছাৰক জোকাৰিছিল । গোপনে। কেতিয়াবা চিত্ৰকল্প হিয়া ধৰা দিছিল । ফুকন ছাৰৰ ভাষাত, "মোৰ অনুভূতিক জীৱনত তেওঁৰ এটা স্থিতি আছে । তেওঁ আন্তঃ শ্ৰতা ফাল্গুৰ দৰে । অদৃশ্য, শান্ত, নীৰৱ।" বছ, তাতকৈ আৰু বেছি একো নকয় ।\nটিভি ইন্টাৰভিও দেখি নাতিয়েক সোধে, আমাৰ ককা ডাঙৰ মানুহ ??? বাইদেৱে কয়, ককাই কবিতা লিখে, ছবি এপ্ৰীচিয়েট কৰে । ...নৱপ্ৰজন্মৰ কাণত তেখেতে দিয়ে নীল বন্দনাৰ মন্ত্ৰ ।\nতেখেতৰ দায়িত্ব আজিও শেষ হোৱা নাই । মোক কৈছিল, "ছাৰৰ সৈতে মোৰো বয়স বাঢ়িছে । আজিকালি ভাগৰ লাগে । "\nআজিও বাইদেউ থাপনা চাকি জ্বলাই প্ৰাৰ্থনা কৰে । তেওঁৰ প্ৰাৰ্থনাই সকলোকে আগুৱাই যোৱাত সহায় কৰে ।\nঅসমীয়া জাতীয় জীৱন সমৃদ্ধ কৰা নীলমণি ফুকন ছাৰৰ আঁৰত থাকি ছাৰক প্ৰত্যক্ষ ভাবে আৰু জাতিটোক পৰোক্ষ ভাবে সহায় কৰা মহীয়সী নাৰী গৰাকীক আমি জনা উচিত ।\n35,000 pages of 533 manuscripts kept preserved in the archive of Dibrugarh University digitised\nDriving the Ghost Away: Shakespeare in London and Guwahati\nTotal visits : 1713235


cattles-dying-in-indo-bangla-border-in-dhubri-tv-jyotirmoy– News18 Assam\nচোৰাং বেহাৰ পিছত অসম–বাংলাদেশ সীমান্তত এইটো কাৰণত জাকে জাকে মৰিছে গৰু!\nUpdated:August 1, 2020, 1:00 PM IST\nযি সময়ত শাসকীয় চৰকাৰে গো মাতাৰ সুৰক্ষাৰ ক্ষেত্ৰত তৎপৰতা দেখুৱাই আছে ঠিক সেই সময়তে চাপৰৰ ৰঙামাটিৰ গো-শালাত গৰু মহৰ অস্বাভাৱিক মৃত্যুৰ প্ৰকৃত কাৰন উৎঘাটনৰ বাবে তদন্ত হব নে ?\nLast Updated: August 1, 2020, 1:00 PM IST\nদীৰ্ঘ দিনৰ পৰা পশ্চিম অসমৰ ধুবুৰীৰ ভাৰত-বাংলাদেশ সীমান্তই দি গৰু অবৈধ চোৰাং ব্যৱসায় অব্যাহত আছে। বানপানীৰ সময়ত উক্ত চোৰাং ব্যৱসায় বৃদ্ধি পোৱাৰ লগতে ঈদৰ সময়ত বাংলাদেশত গৰুৰ চাহিদা অত্যাধিক হাৰে বৃদ্ধি পোৱাত এই চোৰাং বেহা বৃদ্ধি পায়। সীমান্তত কৰ্ত্যবত থকা সীমান্ত সুৰক্ষা বাহিনীয়ে বিগত দটা মাহত প্ৰায় দুই হেজাৰৰ অধিক অবৈধ চোৰাং চালানৰ উদ্দেশ্যে অনা গৰু আটক কৰিবলৈ সক্ষম হৈছে। BSFৰ হাতত জব্দ হোৱা গৰু আৰু ম'হ বোৰক এটা বেচৰকাৰী এনজিওক গতাই দিয়া হয়।\nউক্ত এনজিওৰ গোশালাত থকা গৰু আৰু ম'হৰ বিগত দুটা সপ্তাহত অস্বাভাৱিক ভাবে মৃত্যু হোৱাত চাঞ্চল্যৰ সৃষ্টি হৈছে সমগ্ৰ অঞ্চলত।স্থানীয় ৰাইজৰ অভিযোগ খাদ্য সংকটত মৃত্যু হৈছে প্ৰতিদিনে ১০/১৫টাকৈ গৰু আৰু ম'হৰ।\nসীমান্তত জব্দ হোৱা গৰু আৰু ম'হ সমুহধুবুৰী জিলাৰ চাপৰৰ ৰঙামাটিত অস্থায়ী ভাবে অৱস্থিত গোশালাত এনজিও এটাৰ তৎতাবধানত ৰখাৰ ব্যৱস্থা কৰিছে চৰকাৰে।\nউত্তৰ প্ৰদেশৰ পৰা অহা জ্ঞান ফান্ডেচন নামৰ এনজিও এটায় চোৱা চিতা কৰে এই সকলো কৰ্মকান্ড।\nকিন্তু বিগত দুটা সপ্তাহৰ পৰা অস্বাভাৱিক ভাবে গৰুৰ মৃত্যুয়ে চিন্তিত কৰি তুলিছে স্থানীয় ৰাইজক। স্থানীয় ইয়াচিন আলীৰ মতে এনেকৈ প্ৰতিদিনে পশু সমুহৰ মৃত্যুত আমি চিন্তিত হৈ পৰিছো। আমাৰ ধৰণা সঠিক খাদ্য আৰু চিকিৎসাৰ অভাবত এনে ঘটনা সংঘটিত হৈ আছে।\nকিন্ত উক্ত বিষয়ত এনজিওটোৰ তৰফৰ পৰা কোনো তথ্য এতিয়ালৈকে সদৰী কৰা হোৱা নাই।\nআনকি জিলা প্ৰসাসনেয় উক্ত বিষয়ত অজ্ঞাতা প্ৰকাশ কৰিছে।\nআনহতে ৰঙামাটি গাঁৱৰ কৃষক হাফিজুৰ ৰহমানৰ সন্ধেহ কোনোৱা অচিন ৰোগতো গৰু বোৰৰ মৃত্যু হব পাৰে আৰু চৰকাৰে পশু চিকিৎসকৰ জঢ়িয়তে ইয়াৰ তদন্ত কৰিব লাগে। যদি সচাই কোনো অচিন ৰোগ আহিছে তেনেহলে মৃত গৰু ম'হ সমুহক ইয়াতেই মিটি খান্দি ৰখা হৈছে আৰু ইয়াৰ পৰা আমাৰ নিজৰ গৰুৰ লগতে আমাৰো বেমাৰ হব পাৰে। এই সমগ্ৰ বিষয়টো প্ৰসাসনে গুৰুত্ব সহকাৰে লোৱা উচিত।\nউল্লেখ্য যে ভাৰত-বাংলা সীমান্তত BSFয়ে জব্দ কৰা হেজাৰৰ অধিক গৰু আৰু ম'হক ধুবুৰী জিলাৰ চাপৰ ৰাজহ চক্রৰ অন্তৰ্গত ৰঙামাটিত এটা বিশাল অঞ্চলত গো-শালা স্থাপন কৰি ৰখাৰ ব্যৱস্থা কৰা হৈছে।\nFirst published: August 1, 2020, 1:00 PM IST


Home CURRENT ISSUES LILAKANTAPAYENG লীলাকান্ত পায়েং সাম্প্ৰতিক প্ৰসংগ সাম্প্ৰতিক প্ৰসংগ\nxukhdukh.com August 21, 2015 CURRENT ISSUES, LILAKANTAPAYENG, লীলাকান্ত পায়েং, সাম্প্ৰতিক প্ৰসংগ,\nনদী সংযোগ আঁচনিৰ ইতিহাস আৰু লক্ষ্য\nনদী সংযোগ (Interlinking River Project, ILRP) ভাৰতবর্ষৰ আটাইতকৈ এক ডাঙৰ আঁচনি য'ত নদী-উপনদী সমূহ সংযোগ কৰি প্রচুৰ পৰিমানৰ পানী থকা নদীসমtহৰপৰা কম পানী থকা নদীসমtহত হস্তান্তৰ কৰি বানৰ কবলত থকা ঠাই সমূহ নিৰাপদে ৰাখি, পানী নোহোৱা অঞ্চলবোৰত প্রদান কৰা। নদী সংযোগ পৰিকল্পনাৰ আঁচনিৰ বুৰঞ্জী বহু পুৰণি। কিন্তু অতি আচৰিত কথা যে আঁচনিৰ কথা সাধাৰণ জনসাধাৰণে এতিয়াও সঠিক ৰূপত গম নাপায়।\nইংৰাজৰ ৰাজত্বৰ দিনতেই অভিযন্তা অৰথুৰ কটনে পোন প্রথমে ভাৰতবর্ষৰ মূল নদীসমূহৰ সংযোগ কৰাৰ ধাৰণা দিয়ে।এই ধাৰণাকে স্বাধীন হোৱাৰ পিছত ১৯৭০’ত জলসিঞ্চন বিভাগৰ মন্ত্রী কে. এল. ৰাওৱে “নেচনেল ৱাটাৰ গ্রিড” আঁচনিৰ প্রস্তাৱ আগবঢ়ায়। তেওঁ দক্ষিণাত্য অঞ্চলত হোৱা পানীৰ নাটনি আৰু পূব অঞ্চলত সঘনাই হোৱা বানপানীৰ বিষয়টো গভীৰ ভাবে লৈছিল। তেওঁ প্রস্তাৱ দিছিল যে বানপানী হোৱা ঠাইবোৰৰপৰা পানী নাটনি অঞ্চললৈ হস্তান্তৰ কৰিব লাগে।তেওঁৰ প্রচেষ্টাতে নদী সংযোগ আঁচনিৰ পৰিকল্পনাই এক রূপ লয়।\n১৯৮০ত জলসম্পদ মন্ত্ৰালয়ে “নেশ্বনেল পাৰস্পেকটিভ ফৰ ৱাটাৰ ৰিচ’চ ডেভেলপমেন্ট (NPWRD)” এক নতুন নামেৰে নামকৰণ কৰি এক আঁচনি উলিয়ায়।এ ই আঁচনিত ৱাটাৰ ডেভেলপমেন্ট আঁচনিক দুটা শাখাত বিভক্ত কৰা হৈছিল-(১)হিমালয়ান (২)পেনিনচুলাৰ। বহু দশকৰ পিছত ২০০৫ বর্ষত আৰু এটা শাখা সংযোগ কৰা হয়-(৩)আন্তঃৰাজ্যিক। মিনিস্ত্রী অফ ৱাটাৰ ৰিচ’চৰ অন্তর্গত এই আঁচনিখন “নেশ্বনেল ৱাটাৰ ডেভেলপমেন্টএজেঞ্চিয়ে(NWDA)” পৰিচালনা কৰি আহিছে। এই এজেঞ্চিয়ে হিমালয়ান শাখাৰ বাবে ১৪ টা, ১৬ টা পেনিনচুলাৰ শাখাৰ আৰু ৩৭ টা আন্তঃৰাজ্যিক শাখাৰ বাবে নদী সংযোগৰ তালিকা প্রস্তুত কৰি উলিয়ায়।এই আঁচনিৰ বাবে ২০০২ বর্ষতে প্রশ্তত কৰি উলিওৱা মুঠ ব্যয়ৰ পৰিমান ৫৬০,০০০ কোটি বুলি নিৰ্ণয় কৰা হৈছিল। এই আঁচনিয়ে মুঠ আগুৰি লোৱা মাটিকালিৰ পৰিমান ৬০০,০০০ হেক্টৰ যত আছে হাবি-বননি অঞ্চল, কৃষি অঞ্চল, অন্যন্যা অঞ্চল আরু বহু ৰাজ্যৰ বসবাস কৰা মানুহৰ ঘৰ-বাৰী। কবলৈ গলে ই এক বিশ্বৰ আটাইতকৈ ডাঙৰ আঁচনি।\nএই নদী সংযোগৰ আঁচনিৰ যোগেদি মানুহৰ কি লাভ হব বা ইয়াৰ মূল উদ্দেশ্য কি।আমাৰ দেশত প্রয়োজনীয় কিয়।আমাৰ দেশখনে প্রতি বছৰে হোৱা বৃষ্টিৰ পৰিমান ৪,০০০ কিউবিক কিমি। বৃষ্টিৰ পৰিমান আমাৰ দেশত বছৰটোত একে নেথাকে। গোটেই বছৰটোত সা-সলনি হৈ থাকে। ই এক ডাঙৰ সমস্যা আমাৰ দেশৰ বাবে আৰু বিশেষকৈ কিছুমান অঞ্চলৰ বাবে। আমাৰ দেশত ৮৫% বৃষ্টিৰ পৰিমান জহকালিত(এপ্রিল –আগস্ট) বেছি আৰু হিমালয় এলেকাৰ গঙ্গা, ব্রহ্মপুত্র আৰু মেঘনা মূল নদী। উত্তৰ পূর্বাঞ্চলৰ ৰাজ্যবোৰত বৰষুণৰ পৰিমান পছিম, দক্ষিণাত্য অঞ্চলবোৰতকৈ বেছি হয়। কিন্তু তাৰ পৰিণতি কি হয়। উত্তৰ পুব অঞ্চলবোৰত ভয়াবহ বানপানী আরু পশ্চিম,দক্ষিণাত্য অঞ্চলবোৰত পানীৰ নাটনি। একেখন দেশৰে, এটা অঞ্চলত অধিক পানী যত পানীয়ে সকলো খেতিপথাৰ উটুৱাই নিয়ে আৰু আনফালে পানী নাই বাবে খেতিৰ বাবে কৃষকে চিন্তা কৰিব নোৱাৰে। শেষত ঋণ লৈ পানী সিঁচে, কৃষকৰ আত্মহত্যাৰ নিচিনা কাণ্ড সংঘটিত হয়। বছৰে বছৰে সন্মুখীন হোৱা অহা এনে সমস্যাৰ বাবে নদী সংযোগৰ নিচিনা আঁচনিৰ প্রয়োজন আহি পৰে।\nবছৰে বছৰে বাঢ়ি অহা জনসংখ্যাৰ বাবে প্রয়োজনীয় খাদ্যৰ চাহিদা বাঢ়িছে অথচ সেইমতে খেতিৰ ফল সিমান বৃদ্ধি হোৱা নাই। ইফালে বানপানী আরু আনফালে খৰাং বতৰ।আমাৰ দেশত প্রয়োজনীয় জলসিঞ্চনৰ ব্যৱস্থাও অতি দুখ লগা। নামত বা অফিচৰ ফাইলত জলসিঞ্চনৰ ব্যৱস্থা বহুত ভাল, কিন্তু কাম হলে একো হোৱা নাই। যিমান লাগে এই অনুপাতে পানী দিব পৰা নাই কাৰণেঅ আমাৰ দেশত খেতি-বাতিৰ উৎপাদনো অতি পঁয়া লগা। গতিকে এই নদী উপনদীসমূহ সংযোগে কৰিব পাৰিলে বা এই আঁচনিখন যদি সফল হয় তেন্তে বহু পৰিমানে কৃষকৰ প্রয়োজনীয় পানীৰ পৰিমান পূর্ণ হব আৰু বাঢ়ি অহা জনসংখ্যাৰ প্রতি লক্ষ্য ৰাখি আমি এই অনুপাতে খাদ্য উৎপাদন কৰিব পাৰিম।\nআমাৰ দেশত বৰষুণৰ পানী মাত্র ৩০ দিনৰ বাবে সংৰক্ষণ কৰি ৰাখিবলৈ সক্ষমতা আছে।যিটোৰ পৰিমান প্রয়োজনীয় পৰিমানতকৈ অতি কম।কিন্তু আমাতকৈ উন্নত দেশবোৰ ইয়াৰ পৰিমান ৯০০ দিনৰ বাবে সংৰক্ষণ কৰি ৰাখিব পাৰে।গতিকে এই ফালৰপৰাও আমাৰ খুব ভাল নহয়।আমাৰ দেশৰ নদী বান্ধসমুহ ধাৰণ কৰি ৰাখিব পৰা পানীৰ পৰিমান ২০০ কিউবিক মিটাৰ/মানুহৰ বাবে। গতিকে খেতিপথাৰত প্রচুৰ পানীৰ বাবে এই আঁচনিখন প্রয়োজনীয় হৈ পৰে। মুঠ পৃষ্ঠভূমিত পানীৰ পৰিমান ১৪৪০ মিলিয়ন এক’ৰ ফিট। ইয়াৰে গঙ্গা, ব্ৰহ্মপুত্র আৰু মেঘনা নদীয়ে আৱৰি থকা পৰিমান ১০০০ মিলিয়ন এক’ৰ ফিট। ইয়াৰ অলপমানহে সদ ব্যৱহাৰ কৰা হৈছে আৰু বাকী অংশ এনেই পেলাই থৈছো বা ব্যৱহাৰ কৰা হোৱা নাই।\nকাবেৰী, যমুনা,ছুটলেজ, ৰবি আৰু অন্যনা সৰু সৰু উপ-নদীসমূহত পানীয়েই নেথাকে।দেশৰ বিভিন্ন ৰাজ্যৰ ১০০ তকৈ অধিকতম জিলাত পানী নাই।কবলৈ গলে একদম শুকান ঠাই।আনফালে ৪০ মিলিয়ন হেক্টৰতকৈ অধিক মাটিকালি বানপানীৰ কৱলত থাকে।এই নদী সংযোগ আঁচনি যদি ভৱিষ্যতে সফল হয় তেন্তে আমাৰ জনসাধাৰণ বা কৃষক বন্ধুসকল বহুখিনি লাভৱান হব। অকল জলসিঞ্চন বিভাগত বুলি নহয় তাৰ উপৰিও মানুহৰ খোৱাপানীৰ অভাৱ পূৰণ কৰিব, উদ্যাগসমূহত লগা পানীৰ চাহিদা পূৰণ হব। জলসিঞ্চনৰ ফলত নেপাল আৰু ভাৰত দুয়োখন দেশেই লাভৱান হব। জলসিঞ্চনৰ ফলত ভাৰতে ১৫.৭০ মিলিয়ন হেক্টৰ আৰু নেপালে লাভ কৰিব ০.৭২৫ মিলিয়ন হেক্টৰ কৃষিযোগ্য ভূমি নকৈ গঢ়িবলৈ সক্ষম হব। ঘৰুৱা আৰু উদ্যাগৰ পানীৰ যোগানৰ বাবে প্রায় ১২,০০০ মিলিয়ন কিউবিক মিটা পানী দেশত লাগে, যিটোৰ পৰিমান ১.৬ মিলিয়ন হেক্টৰ মাটিকালিলৈ জলসিঞ্চনে যোগান ধৰা পানীৰ সমান।\nএকগোট ভাৱে হিমালয়ান আরু পেনিনচুলাৰ শাখা দুটাই একেলগে ৩ মিলিয়ন হেক্টৰ মাটিকালিৰ জলসিঞ্চনৰ সুবিধা দিব।আনহাতে এই সংযোজনৰ ফলত সৃষ্টি হোৱা কেনেল বা নলাই মিঠা পানীৰ যোগান দিব যিটো আন ১০ মিলিয়ন হেক্টৰ মাটিকালিত জলসিঞ্চনৰ সুবিধা দিব। এই কেনেলবিলাকৰ বাবে আৰু সুবিধাৰ সৃষ্টি কৰিব এইটো হৈছে বিজুলি।কাৰন আমাৰ দেশত বর্ষাৰ দিনবোৰত পানী থাকে কিন্তু বাৰিষা যোৱাৰ লগে লগে পানীৰ পৰিমান কমি যাব। গতিকে এই অভাৱ পূর্ণ হব।\nহিমালয়ান শাখাৰ মূল নদী গঙ্গা, ব্রহ্মপুত্র আৰু এই দুইখন নদীয়েই ভাৰত, নেপাল আৰু ভূটান তিনিও দেশক আগুৰি আছে।হিমালয়ান শাখাৰ ভিতৰত সংযোগ হব লগীয়া নদী উপনদী সমূহ হৈছেঃকোশী-মেকি, কোশী-ঘাগৰা, গন্ধক-গাঙ্গা, ঘাগৰা-যমুনা, সৰদা-যমুনা, যমুনা-ৰাজস্থান,ৰাজস্থান-সৱৰমতী, মানচ-তিচতা-গঙ্গা, যোগীগোপা-তিচতা-ফাৰাক্কা,গঙ্গা-দামোদৰ-সৱৰনাৰেখাহ, সৱৰনাৰেখাহ-মহানদী, ফাৰাক্কা-সুন্দৰৱন, গন্ধক-গঙ্গা,ছুনাৰ-সোনেবেৰেগ, সোনে ডেম-গঙ্গা দক্ষিণাত্য উপশাখা।\nআনহাতে পেনিনচুলাৰ শাখাত সংযোগ হব লগীয়া নদী-উপনদীসমুহ হৈছেঃ-মহানদী-গোদাৱৰী, গোদাৱৰী-কৃষ্ণা(নাগাৰজুনাসাগৰ), গোদাৱৰী-কৃষ্ণা(পুলিচিনতালা), গোদাৱৰী-কৃষ্ণা(বিজয়ৱাডা), কৃষ্ণা(আলমাত্তি)-পেন্নাৰ,কৃষ্ণা(শ্রীসাইলাম)-পেন্নাৰ, কৃষ্ণা(নাগাৰজুনাসাগৰ-পেন্নাৰ(সমাসিলা), পেন্নাৰ (সমাসিলা)-পালাৰ-কাবেৰী(গ্রেণ্ডএনিকাত), কাবেৰী(কাত্তালাই)-ভাইগাই-গুনদাৰ, কেন-বেতৱা,নেত্রাভাতি-হেমাভাতি, পাম্বা-এনছানকভিল-ভাইপ্পাৰ, পাৰ-তাপ্তি-নর্মদা, পাৰৱতী-কালিসিন্ধ, পলাভাৰাম-বিজয়াৱাডা, সমাসিলা-গ্রেগু এনিকাত।\nআন্তঃৰাজ্যিক নদী সংযোগৰ পৰা বিশেষকৈ বিহাৰ, মহাৰাষ্ট্র, গুজৰাট, উৰিষ্যা,ৰাজস্থান, ঝাৰখণ্ড, তামিলনাডু লাভবান্বিত হব।এই আঁচনিয়ে ৬০০,০০০ হেক্টৰ মাটিকালি আগুৰিব যেতিয়া নিশ্চয় আমাৰ পৰিবেশক অলপ হলেও প্রভাৱ পেলাব।এই আঁচনিৰ ভিতৰত পৰা এলেকাত বসবাস কৰা মানুহবোৰৰ ঘৰ-বাৰী,জীৱ-জন্তৰ বাসস্থান হাবি-জঙ্গল আদি সমূলি নাইকিয়া হৈ যাব। ইয়াৰ উপৰিও এই আঁচনিয়ে নীল বিপ্লৱত বহুখিনি প্রভাৱ পেলাব।এই আঁচনি যেতিয়া নদীৰ গতিকে অলপ হলেও মাছৰ জৈৱ বিচিত্র্যত প্রভাব পেলাব। এজন সাধাৰণ নাগৰিক হিচাবে এই নদী সংযোগ আঁচনি বাস্তৱত হ'লে উত্তৰ-পূৱ তথা অসমৰ ৰাইজৰ কি লাভ-লোকচান হব তাৰো হিচাপ ৰাজহুৱা হোৱাতো বিচাৰো। তেতিয়াহে এই আঁচনিলৈ মনখুলি আমিও সমৰ্থন জনোৱাৰ কথা নিশ্চয়কৈ ভাবিব পাৰিম।\nTags # CURRENT ISSUES # LILAKANTAPAYENG # লীলাকান্ত পায়েং # সাম্প্ৰতিক প্ৰসংগ\nLabels: CURRENT ISSUES, LILAKANTAPAYENG, লীলাকান্ত পায়েং, সাম্প্ৰতিক প্ৰসংগ


Lovlina Borgohain's Religion : লাভলীনা বৰগোহাঁইৰ ধৰ্ম কি? আমি সোধা নাই, কোনে সুধি ফুৰিছে জানক...– News18 Assam\nLovlina Borgohain's Religion : লাভলীনা বৰগোহাঁইৰ ধৰ্ম কি? আমি সোধা নাই, কোনে সুধি ফুৰিছে জানক...\nমন্ত্ৰী চন্দ্ৰমোহন পাটোৱাৰীৰ ঘোষণা: অসমলৈ অনা হ'ব ২০ খন অত্যাধুনিক জাহাজ...\nভাৰত চৰকাৰৰ বিশেষ বাৰ্তা লৈ NSCN(IM)ৰ মুৰব্বী মুইভাক সাক্ষাৎ NEDAৰ আহ্বায়ক ড° হিমন্ত বিশ্ব শৰ্মাৰ\n»Lovlina Borgohain's Religion : লাভলীনা বৰগোহাঁইৰ ধৰ্ম কি? আমি সোধা নাই, কোনে সুধি ফুৰিছে জানক...\nUpdated:August 2, 2021, 9:23 AM IST\nগুগল (Google)ত এইকেইদিনত সৰ্বাধিক ছাৰ্চ কৰা বিষয়টোৰ ভিতৰত তৃতীয় স্থানত লাভলীনাৰ ধৰ্ম।\nLast Updated: August 2, 2021, 9:23 AM IST\nটকিঅ' অলিম্পিকছ (Tokyo Olympics)ত ব্ৰঞ্জৰ পদক নিশ্চিত হোৱাৰ পিছতে অসম বা ভাৰততে নহয় সমগ্ৰ বিশ্বতে এটা চৰ্চিত নাম হৈ পৰিছে অসমৰ গৌৰৱ লাভলীনা বৰগোহাঁই (Lovlina Borgohain)। বৰ্তমানৰ ফৰ্মলৈ চাই লাভলীনাই যে ৰূপ নাইবা অতি দৈৱ ক্ষণত সোণ জয় কৰি আহিব পাৰে সেয়াও নুই কৰিব নোৱাৰি। লাভলীনাৰ নিজৰ মতেও "মেডেল মানে হৈছে সোণৰ পদক"। কিন্তু আশ্চৰ্যৰ কথাটো হ'ল লাভলীনাৰ খেল বা নিজা পৰিচয়তকৈ একাংশৰ বাবে লাভলীনাৰ ধৰ্ম (Lovlina Borgohain's Religion) কি সেইটো জনাটোহে যেন হৈ পৰিছে একমাত্ৰ কাম।\nকিন্তু প্ৰশ্ন হৈছে কোন এই লোকসকল, কিয় লাগে লাভলীনাৰ ধৰ্মৰ পৰিচয়?\nলাভলীনাৰ চমকপ্ৰদ উত্থানৰ পিছত লাভলীনাৰ ধৰ্ম কি সেইটো জানিবলৈ উদগ্ৰীৱ হৈ পৰিছে একাংশ লোক। সেয়ে অতি সহজতে এই কথা জানিবলৈ গুগল (Google)ত লাভলীনাৰ ধৰ্ম বিচাৰি হাহাকাৰ কৰিছে লোকসকলে। এওলোক হৈছে নেটিজেন। একাংশ নেটিজেন ব্যস্ত লাভলীনাৰ ধৰ্ম বিচাৰত।\nগুগলত এইকেইদিনত সৰ্বাধিক ছাৰ্চ (Most Searched Topics) কৰা বিষয়টোৰ ভিতৰত তৃতীয় স্থানত আছিল লাভলীনাৰ ধৰ্ম। আমাৰ দেশত এতিয়াও যে ধৰ্ম পৰিচয় এক প্ৰধান আৰু স্পৰ্শকাতৰ বিষয় হৈ আছে তাৰেই প্ৰমাণ এইয়া।\nলাভলীনাৰ বিষয়ে এতিয়া জানিবলগীয়া সকলো কঠাৰে ইণ্টাৰনেট ভৰি আছে। কিন্তু লাভলীনাৰ তেনেবোৰ কথাৰ লগত কোনো সম্পৰ্ক নাই এইসকল লোকৰ, তেওঁলোকে বিচাৰি ফুৰিছে লাভলীনাৰ ধৰ্ম। ইতিমধ্যে বিভিন্ন সংবাদমাধ্যমত প্ৰকাশ পাইছে এই বাতৰি।\nFirst published: August 1, 2021, 8:29 PM IST\nবজাৰৰ পৰা অনা গুৰত কোনো ভেজাল আছে নেকি, কেনেকৈ জানিব\nজে'লৰ পৰা হাতত মোনা লৈ ওলাল ৰাজ কুন্দ্ৰা, দুমাহ পিছত দেখা গ'ল এনে অৱস্থাত\nPost Officeৰ সৈতে ব্যৱসায় কৰিলে প্ৰতিমাহে বাম্পাৰ টকা উপাৰ্জন কৰিব পাৰে !\nIPL 2021: উত্তেজনাপূৰ্ণ খেলত অন্তিম বলত জয়লাভ কৰিলে ৰাজস্থান ৰয়েলছে ! ৰাহুল-মায়ংকৰ দৰ্শনীয় বেটিঙৰ পিছতো পৰাস্ত পঞ্জাৱ...\nIPL 2021: উত্তেজনাপূৰ্ণ খেলত অন্তিম বলত জয়লাভ কৰিলে ৰাজস্থান ৰয়েলছে !\nভাৰত ৰত্নক অপমান ! সুধাকণ্ঠৰ গীত হ'লগৈ ৰবীন্দ্ৰ সংগীত, HMV বেংগলীৰ কাণ্ড!\nবিদ্যুৎস্পৃষ্ট হৈ মৃত্যুমুখত পিতৃ–মাতৃ–ককায়েক, সাক্ষী হৈ ৰ'ল ৪ বছৰীয়া শিশু


অসমীয়া গল্পকাৰ, ঔপন্যাসিক, নাট্যকাৰ আৰু কবি\nচৈয়দ আব্দুল মালিক (ইংৰাজী: Syed Abdul Malik, ১৯১৯-২০০০) অসমীয়া সাহিত্যৰ এজন বিশিষ্ট গল্পকাৰ, ঔপন্যাসিক, নাট্যকাৰ আৰু কবি। তেওঁ ২৫ খনৰো অধিক গল্প সংকলন, ৫০ খনতকৈ অধিক উপন্যাস, পাঁচখন কবিতা সংকলন, তিনিখন শিশু সাহিত্য আৰু ২০খন মঞ্চ অনাতাঁৰ নাট আৰু অলেখ প্ৰবন্ধ ৰচনা কৰিছিল। তেওঁ ১৯৭৭ চনত অসম সাহিত্য সভাৰ সভাপতি হয়। তেওঁ অঘৰী আত্মাৰ কাহিনী উপন্যাসৰ বাবে ১৯৭২ চনত সাহিত্য অকাডেমি বঁটা লাভ কৰাৰ উপৰিও ১৯৯২ চনত অসম উপত্যকা সাহিত্য বঁটা, ১৯৯৯ চনত শংকৰদেৱ বঁটা আৰু পদ্মশ্ৰী, পদ্মভূষণ সন্মান লাভ কৰে।\n১৯ ডিচেম্বৰ, ২০০০\nগল্পকাৰ, ঔপন্যাসিক, নাট্যকাৰ আৰু কবি\n7 সহায়ক গ্ৰন্থপূঞ্জী\nচৈয়দ আব্দুল মালিকৰ জন্ম ১৯১৯ চনৰ ১৫ জানুৱাৰীত হয়। গোলাঘাট জিলাৰ নাহৰণিত জন্ম গ্ৰহণ কৰা অসমীয়া কথা সাহিত্যৰ প্ৰবাদ পুৰুষ মালিকে যোৰহাট হাইস্কুলৰ পৰা প্ৰৱেশিকা, যোৰহাট মহাবিদ্যালয়ৰ পৰা আই এ আৰু কটন মহাবিদ্যালয়ৰ পৰা ১৯৪১ ত সুখ্যাতিৰে বি.এ. পৰীক্ষাত উত্তীৰ্ণ হয়। কেইবা বছৰ চাকৰি কৰাৰ পাছত ১৯৫১ ত বিশ্ববিদ্যালয়ৰ (?) পৰা অসমীয়া বিভাগত এম.এ. পৰীক্ষা প্ৰাইভেটকৈ দি সুখ্যাতিৰে উত্তীৰ্ণ হয়।\n১৯৪২ ত আবকাৰী বিভাগৰ চাব ইন্সপেক্টৰ হিচাপে কৰ্ম জীৱন আৰম্ভ কৰা মালিকে সৈন্য বিভাগতো কাম কৰিছিল। ১৯৪৬ ত যোৰহাট মহাবিদ্যালয়ত পাৰ্ছী ভাষাৰ প্ৰবক্তা হিচাপে দুবছৰ কাম কৰি শ্বিলং-গুৱাহাটী অনাতাঁৰ কেন্দ্ৰত প্ৰ'গেম এচিষ্টেণ্ট হিচাপে যোগ দিয়ে। ডেৰ বছৰ এই কাম কৰাৰ পাছত ঢেকীয়াল হাইস্কুল আৰু কুৰালগুৰি হাইস্কুলত শিক্ষকতা কৰে। ১৯৫১ৰ পৰা ১৯৭৬ লৈ যোৰহাটৰ জে বি কলেজত অসমীয়া বিভাগৰ প্ৰবক্তা হিচাপে কাম কৰে। ১৯৬৩ৰ পৰা ১৯৬৯ লৈ সাহিত্য অকাডেমি কাউন্সিলৰ সদস্য হিচাপে থকা মালিক ১৯৬৯ত অসম সাহিত্য সভাৰ প্ৰধান সম্পাদক নিৰ্বাচিত হয়। ১৯৭৬ত ৰাজ্যসভাৰ সাংসদ হিচাপে নিৰ্বাচিত মালিকে তাৰ পাছৰ বছৰত অসম সাহিত্য সভাৰ অভয়াপুৰী অধিবেশনৰ সভাপতি হিচাপে নিৰ্বাচিত হয়। জীৱনৰ কোনো এক নিৰ্দিষ্ট দিশৰ সূত্ৰতে সীমাবদ্ধ নথকা মালিক ভাৰতীয় গণ নাট্য সংঘ আৰু কমিউনিষ্ট আন্দোলনৰ সৈতেও ডেকা বয়সত ওতপ্ৰোতভাৱে জড়িত আছিল।\nস্বপ্ন দুস্বপ্ন আৰু অন্য কিছু কথা,\nহাঁহি আৰু চকুলোৰ\nঅসমীয়া প্ৰেমৰ গল্প\nহাস্যৰসৰ ৰচনাসম্পাদনা কৰক\n১৯৮৪ পদ্মশ্ৰী অসমীয়া সাহিত্যলৈ যুগোৱা অৱদানৰ বাবে\n১৯৯২ পদ্মবিভূষণ অসমীয়া সাহিত্যলৈ যুগোৱা অৱদানৰ বাবে\nসহায়ক গ্ৰন্থপূঞ্জীসম্পাদনা কৰক\n"https://as.wikipedia.org/w/index.php?title=চৈয়দ_আব্দুল_মালিক&oldid=311136"ৰ পৰা অনা হৈছে\nশেষ সম্পাদনা কৰা হৈছে 16 January 2022 তাৰিখে 06:59 বজাত\nএই পৃষ্ঠাখন ১৬ জানুৱাৰী, ২০২২ তাৰিখে ১২:২৯ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=3149।


ধেমাজিৰ ৰাজসভা - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nকেবিনেট বৈঠকত সিদ্ধান্ত লোৱা কামবোৰ সম্পন্ন কৰাত বিশেষ অন্তৰায় নাথাকে। অন্যথা জনস্বাৰ্থজড়িত কোনো জৰুৰী কামো প্ৰশাসনীয় ৰঙাফিতাৰ মেৰপেঁচত মাহৰ পিচত মাহ ধৰি দিছপুৰত পৰি ৰোৱাটো সকলোৱে দেখি অহা কথা। সেইফালৰ পৰা ড০ হিমন্ত বিশ্ব শৰ্মাঅ ৰাজ্যৰ মুখ্যমন্ত্ৰীৰূপে দায়িত্ব গ্ৰহণৰ পিচতে প্ৰতি সপ্তাহত লএখনকৈ কেবিনেট বৈঠক অনুষ্ঠিত কৰি আদৰণীয় পদক্ষেপ লৈছে।\nবিগত চাৰি মাহত অনুষ্ঠিত সপ্তাহিক কেবিনেট বৈঠকসমূহত ড০ শৰ্মা চৰকাৰে বহু গুৰুত্বপূৰ্ণ সিদ্ধান্ত গ্ৰহণ কৰিছে আৰু প্ৰশাসন ব্যৱস্থাৰো তৎপৰতা বৃদ্ধি পাইছে। এই তৎপৰতা অধিক জনমুখী কৰাৰ লক্ষ্যৰেই বৃহস্পতিবাৰে ধেমাজিত কেবিনেট বৈঠকৰ আয়োজন কৰা হয়।\nস্মৰ্তব্য. ড০ শৰ্মাৰ পূৰ্বসূৰী মুখ্যমন্ত্ৰী সোণোৱালে মাজুলীত অনুষ্ঠিত কৰিছিল বিজেপি চৰকাৰৰ এইধৰণৰ প্ৰথমখন কেবিনেট বৈঠক। ধেমাজিৰ বৈঠকৰ পূৰ্বে এই কথাও চৰ্চালৈ আহে যে ২০১৬ চনৰ ৮ ছেপ্টেম্বৰত মাজুলীত অনুষ্ঠিত বৈঠকৰ অধিকাংশ সিদ্ধান্তই বিগত পাঁচ বছৰে কাৰ্যকৰী নোহোৱাকৈ ৰৈ গৈছে। তথাপি এনে ৰাজসভাৰ সাক্ষী হ’বলৈ ধেমাজিবাসীৰ মাজত স্বাভাৱিকতেই উৎসাহ-উৎকণ্ঠা পৰিলক্ষিত হৈছিল।\nপ্ৰশাসনে এই কেইদিন ৰাজসভাখনৰ নামতে নগৰখন চাফ-চিকুণ কৰি সজাই-পৰাই তুলিছে। সকলো দেখি-শুনি ধেমাজিক লৈ কোনো ডাঙৰ ঘোষণাও হয়তো ৰাইজে আশা কৰিছিল। অৱশেষত দিছপুৰত অনুষ্ঠিত গতানুগতিক কেবিনেট বৈঠক এখনৰ দৰেই সামৰণি পৰিল বহুচৰ্চিত ধেমাজি কেবিনেটৰ। জনজাতি বেষ্টনী সম্পৰ্কীয় দুটামান সিদ্ধান্ত, মটকৰ প্ৰমাণপত্ৰ দিয়াৰ দায়িত্ব সদৌ অসম মটক সন্মিলনীৰ ওপৰত ন্যস্ত কৰা, ডিব্ৰুগড়-শিলচৰ পৌৰসভাক পৌৰ নিগমলৈ উন্নীত কৰা, কাগজ কলৰ সংকট আঁতৰাবলৈ ৭০০ কোটিৰ অনুমোদন, মাইক্ৰ’ফাইনেন্সৰ ঋণ পৰিশোধকাৰীৰ বাবে ১,৮০০ কোটি মুকলি আদি ভিন্ন বিষয়ক কেইটামান সিদ্ধান্তৰ লগতে ধেমাজিৰ বাবে মুঠ ৪৩৩ কোটিৰ প্ৰকল্প ঘোষণা কৰে এই কেবিনেটে।\nধেমাজিত ৫০ কোটিটকীয়া সংহত উপায়ুক্তৰ কাৰ্যালয়, ৫০ কোটিটকীয়া ষ্টেডিয়াম, বান-খহনীয়া শিতানৰ ১৫০ কোটি তথা জোনাইৰ পৰা মাজুলীলৈ মথাউৰিৰ ওপৰেৰে ১৮৩ কোটিৰে নিৰ্মাণ কৰিবলগীয়া পথ আদিয়ে বানজৰ্জৰ জিলাখন জনসকাধাৰণৰ প্ৰত্যাশা পূৰণ কৰিবলৈ সক্ষম হ’বনে নহয়, সেয়া সেইবোৰ সিদ্ধান্ত কাৰ্যকৰী হোৱাৰ পিচতহে ক’ব পৰা যাব। মুখ্যমন্ত্ৰীয়ে কোৱাধৰণেই কেবিনেটত উত্থাপন হ’বলগীয়া বিষয় বা সিদ্ধান্তসমূহ যিহেতু পূৰ্ব নিৰ্ধাৰিত হৈ থাকে, সেয়ে ধেমাজিৰ বৈঠকক লৈ ৰাইজে আশা কৰি থকা অথবা স্থানীয় দল-সংগঠনে চৰকাৰৰ দৃষ্টিগোচৰ কৰা বহু গুৰুত্বপূৰ্ণ কথাই হয়তো এই বৈঠকত উত্থাপিত নহ’ল।\nতেন্তে কিয় এই মহাআয়োজন? আনে ‘বহ্বাৰম্ভে লঘুক্ৰিয়া’ বুলি সমালোচনা কৰাৰ পূৰ্বেই মুখ্যমন্ত্ৰীয়ে নিজেই কৈছে যে অসমখন যে দুখীয়া প্ৰদেশ নহয় সেইটো শতাধিক ভি আই পিসহ গোটেই দিছপুৰখনকে একোখন ঠাইলৈ নি ৰাজকোষৰ ধনৰ শৰাধ কৰাটোৰ যুক্তিযুক্ততা কিমান?\nচৰকাৰে প্ৰান্তীয় ঠাইত কেবিনেট অনুষ্ঠিত কৰা কামটোকো নিশ্চয় সুপৰকল্পিতভাৱে কিছু মিতব্যয়িতাৰে কৰিব পাৰে। অন্তঃ দিছপুৰৰ সকলো বিভাগৰ বিষয়াকে উক্ত বৈঠকৰ বাবে প্ৰেৰণৰ নিৰ্দেশ নিদি কেবিনেট বৈঠকত উত্থাপন হ’বলগীয়া বিষয়ৰ সৈতে জড়িত বিষয়া-কৰ্মচাৰীসকলেহে মন্ত্ৰীসভাৰ সৈতে থাকিবলৈ ক’ব পাৰিলেহেতেন।\nড০ শৰ্মা চৰকাৰে পৰৱৰ্তী প্ৰতি মাহতে এইদৰে জিলাই জিলাই কেবিনেট বৈঠক অনুষ্ঠিত কৰিবলৈ সিদ্ধান্ত লৈছে বাবে চৰকাৰী পুঁজিৰ মিতব্যয়ী ব্যৱহাৰো এইক্ষেত্ৰত অনুসৰণ কৰিবলগীয়া নীতি হোৱা উচিত। মুখ্যমন্ত্ৰীয়ে দিছপুৰৰ বাহিৰত কেবিনেট বৈঠক অনুষ্ঠিত কৰাৰ সমান্তৰালকৈ এই ভ্ৰমণত মন্ত্ৰীসকলে দুই-তিনিখন জিলাৰ মানুহৰ সৈতে আলাপ-আলোচনাৰ লক্ষ্য ধাৰ্য কৰাটো আদৰণীয় যদিও সেই আলাপ-আলোচনাৰ ‘ফিডবেক’ক লৈ কিদৰে খৰতকীয়া ব্যৱস্থা ল’ব পাৰে তাৰ ওপৰতে ইয়াৰ কাৰ্যকাৰিতা নিৰ্ভৰ কৰিব।\nএই কথা ঠিক যে প্ৰশাসনক ৰাইজৰ ওচৰলৈ যোৱাটো এতিয়া সময়ৰ দাবী।আমাৰ ৰাজ্যত প্ৰয়াত মুখ্যমন্ত্ৰী শৰৎ চন্দ্ৰ চন্দ্ৰ সিংহই তাহানিতে দেখুৱাই থৈ যোৱা সেই আৰ্হি এতিয়া অসমতেই নহয়, চুবুৰীয়া কেইবাখনো ৰাজ্যতো পৰিলক্ষিত হৈ আহিছে। পশ্চিমবংগ, মেঘালয়, মণিপুৰ, নাগালেণ্ড আদি ৰাজ্যৰ মুখ্যমন্ত্ৰীয়ে ইতিমধ্যে সংশ্লিষ্ট ৰাজ্যৰ ৰাজধানীৰ বাহিৰত কেবিনেট বৈঠক অনুষ্ঠিত কৰিছে।\nপ্ৰশাসনৰ জটিলতা তথা দূৰত্ব লাঘৱতাই এইবোৰ পদক্ষেপৰ উদ্দেশ্য। পিচে ৰাজনৈতিক সদিচ্ছা আৰু প্ৰশাসনৰ দায়বদ্ধতাইহে এই ব্যৱস্থাবোৰ ফলপ্ৰসূ কৰিব পাৰে। অন্যথা ই কেৱল মন্ত্ৰী-আমোলাৰ বিলাস ভ্ৰমণ, ভোজ-ভাতৰ মেলা হৈহে ৰ’ব। সেয়ে অসম চৰকাৰে এই কেবিনেট বৈঠকক সাৰ্থক কৰি তোলাত অকণো ক্ৰটি কৰা উচিত নহয়।\nধেমাজিত লোৱা সিদ্ধান্তৰ ক্ষেত্ৰতেই নহয়, প্ৰত্যেকখন কেবিনেটৰ সিদ্ধান্ত কিমানদূৰ কাৰ্যকৰী হৈছে, সেই বিষয়ে নিয়মীয়াকৈ শ্বেতপত্ৰ প্ৰকাশৰো ব্যৱস্থা থাকিব লাগে। তেনে কৰিলে জনগণ প্ৰতাৰিত হোৱাৰ পৰা ৰক্ষা পৰাৰ লগতে চৰকাৰৰ পৰৱৰ্তী লক্ষ্য নিৰ্ধাৰণৰো সহায়ক হ’ব। অন্ততঃ বিষয়াবোৰ পুনৰীক্ষণ হ’ব। মাজুলীৰ দৰেই ধেমাজিৰ ৰাজসভাৰ পাঁচ বছৰ পিচতো ‘অমুক অমুক সিদ্ধান্ত ক’ত কেনেকৈ ৰূপায়িত হ’ল’ বুলি প্ৰশ্ন উঠাবলগীয়া হ’লে ৰাইজৰ বাবেই দুৰ্ভাগ্যৰ কথা হ’ব।\nকুঠৰীত ভয়ংকৰ অগ্নিকাণ্ডঃ ভস্মীভূত ৫ খন ব্যৱসায়ীক প্ৰতিষ্ঠান…\nআজি ৭১ সংখ্যক অসম আৰক্ষী দিৱস…


A Cort in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - A Cort ar byavahar, ppali, parshwakriya, upkaar, kriya-pratikriya aaru satarkatabani\nA Cort ৰ মূল্য আৰু পেকৰ চাইজ - A Cort Price and Pack Size in Assamese\nA Cort ৰ লাভ আৰু ব্যৱহাৰসমূহ- A Cort Benefits & Uses in Assamese\nA Cort ৰ পালি আৰু সেয়া কেনেদৰে ল'ব- A Cort Dosage & How to Take in Assamese\nA Cort-ৰ উপাদানসমূহ- A Cort Active Ingredients in Assamese\nA Cort ৰ পাৰ্শ্চক্ৰিয়াসমূহ- A Cort Side Effects in Assamese\nA Cort সংক্ৰান্ত সতৰ্কতাবাণীসমূহ- A Cort Related Warnings in Assamese\nঅইন দৰৱৰ সৈতে A Cortৰ গুৰুতৰ ক্ৰিয়া-প্ৰতিক্ৰিয়া- Severe Interaction of A Cort with Other Drugs in Assamese\nA Cort মতভেদসমূহ- A Cort Contraindications in Assamese\nA Cort ৰ বিষয়ে সততে সোধা প্ৰশ্নসমূহ- Frequently asked Questions about A Cort in Assamese\nখাদ্য আৰু মদৰ সৈতে A Cort ক্ৰিয়া-প্ৰতিক্ৰিয়া- A Cort Interactions with Food and Alcohol in Assamese\nA Cort ৰ লাভ আৰু ব্যৱহাৰসমূহ - A Cort Benefits & Uses in Assamese\nA Cort তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nA Cort ৰ পালি আৰু সেয়া কেনেদৰে ল'ব - A Cort Dosage & How to Take in Assamese\nA Cort-ৰ উপাদানসমূহ - A Cort Active Ingredients in Assamese\nA Cort ৰ পাৰ্শ্চক্ৰিয়াসমূহ - A Cort Side Effects in Assamese\nগৱেষণাৰ ভিত্তিত, A Cort ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nA Cort সংক্ৰান্ত সতৰ্কতাবাণীসমূহ - A Cort Related Warnings in Assamese\nA Cort-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nA Cort-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত A Cort কি প্ৰভাৱ দেখা গৈছে?\nযকৃতত A Cort কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত A Cort ৰ কি প্ৰভাৱ দেখা গৈছে?\nاستخدام من A Cort قد يكون له تأثيرات مؤذية خفيفة على القلب. معظم الناس لن ترى أي تأثير على القلب\nঅইন দৰৱৰ সৈতে A Cortৰ গুৰুতৰ ক্ৰিয়া-প্ৰতিক্ৰিয়া - Severe Interaction of A Cort with Other Drugs in Assamese\nA Cort তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nA Cort মতভেদসমূহ - A Cort Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে A Cort লোৱা অনুচিত যাতে -\nA Cort ৰ বিষয়ে সততে সোধা প্ৰশ্নসমূহ - Frequently asked Questions about A Cort in Assamese\nএই A Cort-এ অভ্য়াস বা নিচাৰ সৃষ্টি কৰে নেকি?\nلا يسبب الدوخة A Cort أو النوم، حتى تتمكن من قيادة السيارة أو تشغيل الآلات أيضا\nখাদ্য আৰু মদৰ সৈতে A Cort ক্ৰিয়া-প্ৰতিক্ৰিয়া - A Cort Interactions with Food and Alcohol in Assamese\nখাদ্য আৰু A Cortৰ ক্ৰিয়া-প্ৰতিক্ৰিয়া\nমদ আৰু A Cortৰ মাজৰ প্ৰতিক্ৰিয়া\nبسبب نقص البحوث، لا توجد معلومات حول تاثيرات مؤذية لأخذ A Cort مع الكحول\nA Cort ৰ অনুকল্প - Substitutes for A Cort in Assamese\nআপুনি বা আপোনাৰ পৰিয়ালৰ কোনোবাই A Cort লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা A Cort ব্যৱহাৰ কৰিছিল নেকি?\nআপুনি কিমান পৰিমাণে A Cort সেৱন কৰিছিল?\nআপুনি A Cort ভোজন কৰাৰ আগত নে পাছত সেৱন কৰিছিল?\nআপুনি কোন সময়ত A Cort সেৱন কৰে?


Banadon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Banadon ar byavahar, ppali, parshwakriya, upkaar, kriya-pratikriya aaru satarkatabani\nBanadon ৰ মূল্য আৰু পেকৰ চাইজ - Banadon Price and Pack Size in Assamese - Banadon ar mulya aaru pakor size\nBanadon ৰ লাভ আৰু ব্যৱহাৰসমূহ- Banadon Benefits & Uses in Assamese- Banadon ar laabh aaru byavaharsamuh\nBanadon ৰ পালি আৰু সেয়া কেনেদৰে ল'ব- Banadon Dosage & How to Take in Assamese - Banadon ar paali aaru xeya kenedore lobo\nBanadon ৰ পাৰ্শ্চক্ৰিয়াসমূহ- Banadon Side Effects in Assamese- Banadon ar parshwakriyasamuh\nBanadon সংক্ৰান্ত সতৰ্কতাবাণীসমূহ- Banadon Related Warnings in Assamese- Banadon xonkranta xatarkatabanisamuh\nঅইন দৰৱৰ সৈতে Banadonৰ গুৰুতৰ ক্ৰিয়া-প্ৰতিক্ৰিয়া- Severe Interaction of Banadon with Other Drugs in Assamese- Oinor xoite Banadon ar gurutor kriya-pratikriya\nBanadon মতভেদসমূহ- Banadon Contraindications in Assamese- Banadon nishedhsamuh\nBanadon ৰ বিষয়ে সততে সোধা প্ৰশ্নসমূহ- Frequently asked Questions about Banadon in Assamese- Banadon ar bikhoye satate xodha prashnasamuh\nখাদ্য আৰু মদৰ সৈতে Banadon ক্ৰিয়া-প্ৰতিক্ৰিয়া- Banadon Interactions with Food and Alcohol in Assamese- khadya aaru modor xoite Banadon kriya-pratikriya\nBanadon ৰ লাভ আৰু ব্যৱহাৰসমূহ - Banadon Benefits & Uses in Assamese - Banadon ar laabh aaru byavaharsamuh\nBanadon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBanadon ৰ পালি আৰু সেয়া কেনেদৰে ল'ব - Banadon Dosage & How to Take in Assamese - Banadon ar paali aaru xeya kenedore lobo\nBanadon-ৰ উপাদানসমূহ - Banadon Active Ingredients in Assamese - Banadon-ar upadaansamuh\nBanadon ৰ পাৰ্শ্চক্ৰিয়াসমূহ - Banadon Side Effects in Assamese - Banadon ar parshwakriyasamuh\nগৱেষণাৰ ভিত্তিত, Banadon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBanadon সংক্ৰান্ত সতৰ্কতাবাণীসমূহ - Banadon Related Warnings in Assamese - Banadon xonkranta xatarkatabanisamuh\nBanadon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nBanadon গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nBanadon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Banadon গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Banadon কি প্ৰভাৱ দেখা গৈছে?\nBanadon গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Banadon কি প্ৰভাৱ দেখা গৈছে?\nBanadon গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Banadon ৰ কি প্ৰভাৱ দেখা গৈছে?\nBanadonএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Banadonৰ গুৰুতৰ ক্ৰিয়া-প্ৰতিক্ৰিয়া - Severe Interaction of Banadon with Other Drugs in Assamese - Oinor xoite Banadon ar gurutor kriya-pratikriya\nBanadon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBanadon মতভেদসমূহ - Banadon Contraindications in Assamese - Banadon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Banadon লোৱা অনুচিত যাতে -\nBanadon ৰ বিষয়ে সততে সোধা প্ৰশ্নসমূহ - Frequently asked Questions about Banadon in Assamese - Banadon ar bikhoye satate xodha prashnasamuh\nএই Banadon-এ অভ্য়াস বা নিচাৰ সৃষ্টি কৰে নেকি?\nনহয়, Banadon আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Banadon লোৱাৰ পিছত ই আপোনাৰ টোপনি ভাৱ নানে।\nহয়, আপুনি ডাক্তৰৰ পৰামৰ্শৰ পিছতহ Banadon লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Banadon ব্যৱহৃত নহয়।\nখাদ্য আৰু মদৰ সৈতে Banadon ক্ৰিয়া-প্ৰতিক্ৰিয়া - Banadon Interactions with Food and Alcohol in Assamese - khadya aaru modor xoite Banadon kriya-pratikriya\nখাদ্য আৰু Banadonৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Banadon আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Banadonৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Banadonৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nBanadon ৰ অনুকল্প - Substitutes for Banadon in Assamese\nআপুনি বা আপোনাৰ পৰিয়ালৰ কোনোবাই Banadon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Banadon ব্যৱহাৰ কৰিছিল নেকি?\nআপুনি কিমান পৰিমাণে Banadon সেৱন কৰিছিল?\nআপুনি Banadon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Banadon সেৱন কৰে?


"ক'-ইনচিডেন্স" (-ধীৰাজ কলিতা) - সাহিত্য ডট অৰ্গ\n"ক'-ইনচিডেন্স" (-ধীৰাজ কলিতা)\nবিদেশৰ কোনোবা চহৰ এখনত দুই বন্ধু একেলগে থাকি দুটা বেলেগ বেলেগ কোম্পানীত চাকৰি কৰিছিল। এদিনাখনৰ কথা, ১ম বন্ধু জনে বোৱাৰী পুৱাতে নাইট ডিউটি কৰি নিজৰ কোঠালৈ উভতি আহি থাকোঁতে মনত পৰিলে যে কোঠাৰ তলাটোৰ ছাবি নিব পাহৰিছে। ৰুমমেট তেতিয়াও ডিউটিত, এঘন্টামান পিছতহে আহি পাব। গতিকে সি সিদ্ধান্ত ল’লে যে ৰুমমেট আহি পোৱালৈকে এঘন্টামান সময় নিজৰ কোঠাৰ ওছৰতে থকা পাৰ্কখনত বহি অলপ জিৰনি লব। অফিচৰ গাড়ীখনে তাক ৰুমৰ ওচৰতে নমাই দিয়াৰ পিছত খোজকাঢ়ি গৈ পাৰ্কখনৰ বেঞ্চ এখনত বহিলে। সেই ৰাতিপুৱাই কোনোবাই খোজ কাঢ়িছে, মুকলি আকাশৰ তলত বহি কোনোবাই গানৰ ৰেৱাজ কৰিছে, কোনোবাই কিতাপ পঢ়িছে, যোগাসন কৰিছে……ইত্যাদি। সি গৈ কাষৰ বেঞ্চ খনত বহিলে। অলপ পিছত অচিনাকী ৩০-৩৫ বয়সীয়া মানুহ এজন আহি তাক কলে,”ছাৰ মই বৰ সমস্যাত পৰিছো ,মোক অলপ সহায় কৰক” কি বুলি সোধাত মানুহজনে কলে,”মই এই চহৰখনত প্ৰথম বাৰৰ বাবে আহিছে। পুৱতি নিশা ট্ৰেইনেৰে আহি ইয়াৰে হোটেল এখনত থাকিবলৈ ল’লো। কাপোৰ সলাই,বেগখন ৰাখি মুখ হাত ধুব গৈ দেখো যে মই টুথপেষ্ট অনা নাই। মই পলম নকৰি মানিবেগৰ পৰা দৌৰাদৌৰিকে ২ ডলাৰৰ নোট এখন উলিয়াই হোটেলৰ তললৈ আহিলো, টুথপেষ্ট এটা কিনিম বুলি। গোটেই দোকান বন্ধ,কিছুমানত আকৌ টুথপেষ্ট নাই। কোনোৰকম সেই গলিটোৰ এখন দোকানত পালো। কিন্তু কথা হ’ল এতিয়া মই হোটেল খনৰ পৰা বহুত দূৰ গুছি আহিলো,প্ৰায় ৪০-৪৫ মিনিট খোজ কাঢ়িলো মই। এতিয়া হোটেল খনৰ নাম মোৰ মনত নাই, ৰাস্তাটোৱো মনত নাই।” সি ক’লে মই কেনেকৈ সহায় কৰিম আপোনাক? মানুহজনে কলে, “আপুনি মোক ১০ ডলাৰ এটা দিয়ক,মই সৌ পি.চিঅ’ টোৰ পৰা ঘৰলৈ ফোন এটা কৰো। ভাইটিয়ে বুকিং কৰিছিল হোটেল খন,তাক ফোন কৰিলে সি কিজানি কৈ দিব পাৰিব “। মানুহজনৰ কথাত সি অকণো বিশ্বাস নকৰি সুধিলে,”ক’ত আপোনাৰ টুথপেষ্ট? দেখাওঁক।” মানুহজনে থতমত খাই দুই পকেটত ইফাল সিফাল বিছাৰি টুথপেষ্ট দেখুৱাব নোৱাৰি লাজত ৰঙাচিঙা পৰি গ’ল। তাৰ খং উঠি ধমকি দিলে মানুহজনক,” এই চহৰত মই যোৱা ৫ বছৰে আছো। তহঁতৰ দৰে বহুত ভণ্ড অসহায় মানুহক লগ পাওঁ। আজি আপুনি ভুল মানুহৰ পালত পৰিলে। এক মিনিটত মোৰ চকুৰ আগৰ পৰা আঁতৰ হওঁক,নহলে পুলিছ মাতিম”। মানুহজনে দু:খ মনে অসহায় চাৱনী এটাৰে উক্ত স্থান ত্যাগ কৰিলে।\nঠিক পিছ মুহুৰ্ত্ততে সি দেখা পালে যে সি বহা বেঞ্চখনৰ অলপ দূৰত পেকেটৰ সৈতে এটা টুথপেষ্ট পৰি আছে। মনটো বেয়া লাগিল তাৰ,”চেহঃ ৰাতিপুৱাই পুৱাই মানুহজনক মিছাতে ইমান বেয়াকে ক’লো “। সি হাতত টুথপেষ্টটো লৈ মানুহ জনক বিচাৰি পাই নেকি বুলি অলপ বেগাই খোজ ল’লে। ৰাতিপুৱাৰ ৰাস্তা, ভিৰ কম। অলপ দূৰত মানুহজনক দেখি দৌৰি গৈ সি কলে,”ডাঙৰীয়া ক্ষমা কৰিব। মই নজনাকৈ আপোনাক ইমান বেয়াকে ক’ব নালাগিছিল। আচলতে ইয়াতে বহুতে ঠগবাজি দুষ্ট মানুহ আছে। সেয়ে মই আপোনাক ভুল বুজিলো। এইয়া লওঁক ৫০ ডলাৰ আৰু টুথপেষ্ট। আপুনি ঘৰত ফোন কৰি হোটেলৰ ঠিকনা জানি টেক্সি এখন লৈ হোটেললৈ যাওঁকগৈ।” মানুহজনন বিদায় দি সি আগৰ ঠাইলৈ আহি দেখে যে সি বহি থকা বেঞ্চখনৰ চাৰিওফালে বুঢ়া মানুহ এজনে কিবা বিচাৰি আছে। কি বুলি সোধাত বুঢ়া মানুহজনে কলে,”মই টুথপেষ্টটো ইয়াতে কৰবাত থৈ ৱাছ ৰুমলৈ গৈছিলো। এতিয়া দেখোন বিচাৰি নাই পোৱা।”\n← অস্ত্র : অৰ্থৰ সন্ধানত : (-ছন্দামিতা দে‌ৱী)\nজীৱন সংগ্রাম (-লক্ষ্য জ্যোতি নাথ) →


স্বস্তি ! উতলা আৰু লুণীয়া পানীৰ সংস্পৰ্শলৈ আহিলেই কৰ’নাৰ আয়ুস শেষ ! – Mahabahoo\nHome/Assam News & Articles/স্বস্তি ! উতলা আৰু লুণীয়া পানীৰ সংস্পৰ্শলৈ আহিলেই কৰ’নাৰ আয়ুস শেষ !\nমহাবাহুৰ মেজৰ পৰা\nমস্কোঃ প্ৰৱলভাৱে সংক্ৰামক কৰ’না ভাইৰাছক প্ৰতিৰোধ কৰিবলৈ এতিয়াও কোনো ঔষধ বা প্ৰতিষেধক নাই। আনহাতে কৰ’না ভাইৰাছৰ আয়ুস ক্ষয় হোৱা দূৰৰ কথা, প্ৰতিদিনে নিজৰ জিনগত পৰিৱৰ্তন সাধন কৰি অধিক অপ্ৰতিৰোধ্য হৈ পৰিছে। বিশ্বৰ শ্ৰেষ্ঠ ভাইৰ’লজিষ্ট সকলে উজাগৰী নিশা অতিবাহিত কৰি ভেকচিনৰ বাবে নিৰলস গৱেষণা কৰি আছে আৰু অসহায় বিশ্ববাসীয়ে চাতক চৰাইৰ দৰে তাকেই অপেক্ষা কৰি আছে। এনে এক সময়তে কৰ’না ভাইৰাছৰ এক বিৰাট দুৰ্বলতাৰ বিষয়ে ঘোষণা কৰিছে ৰাছিয়াৰ এদল বিজ্ঞানীয়ে। তেওঁলোকৰ চাঞ্চল্যকৰ দাবী এয়ে যে ভয় কৰিবলগীয়া কথা একো নাই, সাধাৰণ পানীতেই পৰ্যুদস্ত হয় কৰ’না, আৰু গৰম পানী হ’লে কোনো চিন্তাই নাই।\nৰাছিয়াৰ চাইবেৰিয়াৰ নভোচিবিৰ্ক্সত অৱস্থিত ৰাছিয়া চৰকাৰৰ অধীনস্থ ‘ভেক্টৰ স্টেট ৰিচাৰ্ছ চেন্টাৰ অব্ ভাইৰ’লজি এন্ড বায়’টেকনোলজি’ নামৰ গৱেষণা সংস্থাত কৰ্মৰত বিজ্ঞানীসকলে কৰ’নাৰ দুৰ্বলতাৰ সন্ধান পাইছে। তেওঁলোকে দাবী কৰিছে যে কেৱল পানীয়েই কৰ’না ভাইৰাছৰ বৃদ্ধি ৰূদ্ধ কৰি দিব পাৰে। বিশ্বত যিসমূহ সংস্থাৰ গৱেষণাক লৈ উদ্দীপনাৰ সৃষ্টি হৈছে, তাৰে ভিতৰত ৰাছিয়াৰ সংস্থাও অন্যতম।\nএইকথা ইতিমধ্যে চৰ্চিত হৈছে যে ৰাছিয়াৰ ভ্লাদিমিৰ পুটিনৰ প্ৰশাসনে আগষ্ট মাহতেই নিজৰ দেশত তৈয়াৰী কৰ’না টিকা প্ৰয়োগৰ বাবে চূড়ান্ত অনুমোদন দিব পাৰে। প্ৰথমে এই টিকা স্বাস্থ্য-কৰ্মীসকলৰ শৰীৰত প্ৰয়োগ কৰা হ’ব। তাৰপিছত জনসাধাৰণৰ দেহত। ভাৰতৰ দৰে ৰাছিয়াতো সংক্ৰমণ বৃদ্ধি হৈয়েই আছে। ৰাছিয়াৰ মুঠ সংক্ৰমণৰ সংখ্যা প্ৰায় ৯ লাখ হওঁ হওঁ হৈছে। মৃত্যুৰ সংখ্যা ১৪২০৭+ ! এনে অৱস্থাত অইন দেশতকৈ আগতে কৃতিত্ব ল’ব বিচাৰিছে ৰাছিয়াই। কৰ’নাৰ টিকাৰ বাবে সমগ্ৰ বিশ্বতে যেতিয়া সকলোৱে অধীৰ আগ্ৰহেৰে অপেক্ষা কৰি আছে, তেনে সময়তেই ৰাছিয়াৰ সংবাদ মাধ্যম ‘স্পুটনিক’ত ভেক্টৰৰ বিজ্ঞানীসকলৰ গৱেষণা প্ৰকাশিত হৈছে। ভেক্টৰৰ ভাইৰ’লজিস্ট আৰু জৈৱ প্ৰযুক্তিৰ কামত নিয়োজিত বিজ্ঞানীসকলে জনাইছে যে ২৪ ঘন্টাৰ ভিতৰতে সাধাৰণ তাপমাত্ৰাত ( কোঠাৰ উষ্ণতা ) ৰখাপানীৰ সংস্পৰ্শলৈ আহিলেই কৰ’না ভাইৰাছৰ প্ৰায় ৯০% কণা মৰি যায়। আৰু ৭২ ঘন্টাৰ ভিতৰত ৯৯.৯% কৰ’নাৰ কণা (পাৰ্টিকল) মৰি যায়। গৱেষক সকলে দাবী কৰিছে যে উতলা পানীৰ সংস্পৰ্শলৈ আহিলে ‘চাৰ্ছ-কোভ-২’ ভাইৰাছৰ ষ্ট্ৰেইন কাৰ্যত প্ৰায় নিঃশ্চিহ্ন হৈ যায়। গৱেষক সকলে লক্ষ্য কৰিছে যে ডিক্লোৰিনেটেড ( লুণীয়া পানী) আৰু সাগৰৰ পানীত কৰ’না ভাইৰাছে কোনোপধ্যেই বংশবৃদ্ধি কৰিব নোৱাৰে, তথা অলপ সময় হে জীয়াই থাকে। লুণীয়া পানীত পৰিলেই কৰ’না ভাইৰাছ সক্ৰিয় হৈ থাকিব নোৱাৰে। সেই সময়ত পানীৰ উষ্ণতাৰ ওপৰত ভাইৰাছৰ আয়ুস নিৰ্ভৰ কৰে। প্ৰশ্নৰ উদ্ৰেক হৈছে, তেনেহলে লুণীয়া পানীৰেই ভাইৰাছক খেদাৰ উপায় নেকি? ৰাছিয়াৰ বিজ্ঞানীসকলে জনাইছে যে ‘ক্লোৰিনেটেড’ পানীত খুব শীঘ্ৰেই মৃত্যু বৰণ কৰে কৰ’না ভাইৰাছে।\nৰাছিয়াৰ সংবাদ মাধ্যমৰ খবৰ অনুসৰি এই মাহতেই বজাৰলৈ কৰ’নাৰ ভেকচিন আহিব। ১০ আগষ্টত হয়তো ৰাছিয়াৰ চৰকাৰে অনুমোদন দিব। ৰাছিয়াই যে অইন দেশবোৰতকৈ আগতেই কৰ’নাৰ ভেকচিন আৱিষ্কাৰ কৰিব পাৰিব, ৰাছিয়াৰ প্ৰতিৰক্ষা মন্ত্ৰালয়ৰ পৰা তেনে দাবী আগতেই কৰা হৈছিল। কিছুদিন আগতে সেই টিকাৰ দ্বিতীয় পৰ্যায়ৰ ট্ৰায়েলৰ প্ৰতিবেদন সন্তোষজনক হোৱা হেতুকে ৰাছিয়াৰ উপ-প্ৰতিৰক্ষামন্ত্ৰী ৰুছলান চালিক’ভ- এ জনাইছে যে ৰাছিয়াৰ ‘গ্যামালিয়া নেশ্যনেল ৰিচাৰ্ছ চেন্টাৰ ফৰ এপিডেমিওলজি এন্ড মাইক্ৰ’বায়োলজি’ৰ বিশেষজ্ঞ আৰু বিজ্ঞানীসকলে যি ভেকচিন তৈয়াৰ কৰিছে, সেই ভেকচিন এতিয়া ব্যৱহাৰৰ বাবে উপযুক্ত। আনহাতে ৰাছিয়াৰ স্বাস্থ্যমন্ত্ৰী মিখাইল মুৰাশ্বকো-ই কৈছে যে মস্কোত চৰকাৰী উদ্যোগত তৈয়াৰী গ্যামালিয়াৰ বিজ্ঞানীসকলে মোটামুটিভাবে ভেকচিনৰ ট্ৰায়েল আৰু ‘পেপাৰৱৰ্ক’ সমাপ্ত কৰি পেলাইছে আৰু অহা অক্টোবৰ মাহৰ পৰা সমগ্ৰ ৰাছিয়াত গণহাৰত টিকা দিয়াৰ কাম আৰম্ভ হ’ব।\n••।। তত্ত্বজ্ঞান।।•• অজ্ঞতাৰ টোকাবহী\nScores of schools ‘reportedly occupied’ by security forces in Myanmar


নিদানকাল - ধ্ৰুৱজ্যোতি শৰ্মা - সাহিত্য ডট অৰ্গ\nগুৱাহাটী চহৰৰ পৰা নাতিদূৰৈত অৱস্থিত এক জয়াল অঞ্চল জলাহ। বিশাল জলাশয়েৰে আবৃত গোটেই জলাহ অঞ্চলটোলৈ ৰাতিতো বাদেই, আবেলি সময়তো মানুহে অকলশৰে ঘূৰিব নিবিচাৰে। জলাহ অঞ্চলৰ গাতে অসমৰ ইতিহাসপ্ৰসিদ্ধ ৰেলষ্টেচন আজ্ঞাঠুৰী। এই ষ্টেচনৰ পৰাই শৰাইঘাট দলং তৈয়াৰ হোৱাৰ আগতেই আৰম্ভ হৈছিল উত্তৰপৰীয়া ৰেলসেৱা। লুইতৰ দক্ষিণফালে পাণ্ডু ষ্টেচনৰ পৰা জাহাজেৰে পাৰ হৈ আজ্ঞাঠুৰী ষ্টেচনত পুনৰ ৰেলত উঠাৰ বাহিৰে দক্ষিণপৰীয়া ৰেলযাত্ৰীসকলৰ গত্যন্তৰ নাছিল। ইপিনে গৌৰীপুৰৰ মাজেৰে বৈ গৈছিল ঘাইপথ। এই আজ্ঞাঠুৰী ষ্টেচনৰ পৰা পূৱে আমিনগাঁও, পশ্চিমে গৌৰীপুৰ, উত্তৰে অভয়পুৰ হৈ দৰঙৰ সীমা পৰ্য্যন্ত অধিকাংশ জলাশয়েৰে ভৰি আছিল জলাহ অঞ্চল। জলাহৰ পূৱৰ ভাগ নুমলী জলাহ। জলাশয়ৰ গভীৰতা তুলনামূলকভাৱে কম আছিল বাবেই হয়তো এই অঞ্চলক মানুহে নুমলী জলাহ বুলিছিল। কেইটিমান সৰু-বৰ টিলাৰে, কেইপূৰামান মাত্ৰ একচনীয়া খেতিমাটিৰে, দুখনমান সৰু ৰিজাৰ্ভেৰে আৱৰা আৰু অধিকাংশ জলাশয়েৰে আৱৰা এখনি সুন্দৰ অথচ ভয়াল ঠাই। সেই ৰিজাৰ্ভত ওচৰে-পাজৰে মানুহ আৰু বসতি বুলিলে ওচৰৰে কাটিং পাহাৰ, চেগুনবাৰীৰ ওচৰত পাৰ্বতীপুৰ, ঘোঁৰামৰা, লথিয়া বাগিছা আৰু আজ্ঞাঠুৰীৰ বাহিৰে ক’তো নাছিল। সেয়েহে এইসমূহ ঠাইৰ পৰা গৰু চৰাবলৈ নুমলীজলাহৰ ৰিজাৰ্ভলৈ অহা গৰখীয়াৰ বাহিৰে, খৰি লুৰিবলৈ কাটিং পাহাৰৰ পৰা অহা মানুহৰ বাহিৰে অথবা ওচৰৰ গাঁওসমূহৰ পৰা মাজে মাজে মাছ মাৰিবলৈ নুমলী জলাহৰ শোলমাৰী বিললৈ অহা মানুহৰ বাহিৰে অন্য মানুহৰ সমাগম তাত নাছিল। নহয়, আছিল; আৰু কেইঘৰমান মানুহ আছিল সেই অঞ্চলত। লথিয়া বাগিছাৰ ওচৰৰে পৰা শোলমাৰী বিলৰ পাৰে পাৰে আমঘূলি, ঔটেঙাঘূলি হৈ দ্বীপসদৃশ ভূ-ভাগেৰে সৈতে থকা বিলখনিৰ পাৰেৰে একেবাৰে আজ্ঞাঠুৰী ষ্টেচন পৰ্যন্ত আগুৰি থকা টিলালানিত আৰু কেইঘৰমান মানুহ আছিল। আৰু এঘৰ আছিল বিলখনৰ দ্বীপটোত, যাৰ নামেৰে জনাজাত আছিল দ্বীপটো। কৃষ্ণ আছিল তেওঁৰ নাম। কৃষ্ণ।\nসেই কৃষ্ণ আজি নৰীয়াত। অঞ্চলটোৰ সকলোৱে ভয় কৰা পাহোৱাল চেহেৰাৰ কৃষ্ণ যোৱা কিছুদিনৰ পৰা নৰীয়াত। দ্বীপটোৰ সোঁমাজত থকা বৃহৎ গছজোপাৰ তলত সজা খেৰৰ হ’লেও সামগ্ৰীৰে নদন-বদন ঘৰটো এতিয়া প্ৰায় খালী। ঘৰৰ একমাত্ৰ উপাৰ্জনকাৰী মানুহজনেই যেতিয়া নৰীয়াত, ঘৰৰ এই অৱস্থা নহ’বনো কিয়! সেয়ে নৰীয়াপাটীতে কৃষ্ণক এৰি ওলাই যাবলগীয়া হৈছে অন্য তিনিটি প্ৰাণী-কৃষ্ণৰ ঘৈণীয়েক, পুতেক তথা একমাত্ৰ জীয়েক, একমাত্ৰ উপাৰ্জনৰ তাড়নাত। পিছে, উভতি আহিবলগীয়া হৈছে খালী হাতেৰে, আটাইকেইজনে।\n-শ্যালা, এতিয়া ভয় খুৱাইছ! কৃষ্ণ ভালে থাকোঁতে বাপেৰৰ বিয়া দেখি আছিলি, কুকুৰৰ পোৱালিহঁত। -কাম নাপাই ভোৰভোৰাই উভতি আহে বাপু।\nকৃষ্ণৰ ষোল্লবছৰীয়া পুতেক বাপু- বাপুকণ। হাতত বাপেকৰ চিকচিকীয়া মেচিদাখন লৈয়ে যোৱাবাটে উভতি অহা বাপুক অলেখ আশাৰে বাট চাই ৰোৱা মাকেও ভোৰভোৰণি শুনিয়েই তলমূৰে ঘৰ সোমায়। হয়তো সেই আবেলি সময়ত আকৌ এটি চিন্তাই লগ লাগেহি। বেমাৰীৰ পথ্য খুৱাবলৈ হাতত ফুটাকড়ি নথকা মানুহ এজনীয়ে এমুঠি চাউলৰ অভাৱত ৰোগীক ভাত খুৱাবলৈ নোপোৱাৰ দুঃচিন্তা। হয়তো কেতিয়াবা জীয়েকে বিলৰ পশ্চিমপাৰৰ টিলাৰ গৰাকী ৰবিবাহাদুৰৰ ঘৰৰ পৰা এসাজ হোৱাকৈ ধাৰলৈ লৈ আহে দুমুঠি চাউল। অন্যথাই বাঁহবাৰীৰ জংঘলৰ পৰা মিঠাআলু বিচাৰি অনাৰ বাহিৰে গত্যন্তৰ নাথাকে সিহঁতৰ। আৰু তেনেকৈয়ে পাৰ হৈ যায় আৰু এটি অভিশপ্ত দিন।\nনুমলীজলাহ অঞ্চলৰ এজন নামজ্বলা ব্যক্তি কৃষ্ণ। হাতত এখন মেচিদা লৈ কৃষ্ণ ওলাই গ’লেই সকলোৱে ভয়ত ত্ৰস্তমান হয়। পেচাত কৃষ্ণ ডকাইত। আমিনগাঁও, আজ্ঞাঠুৰী, গৌৰীপুৰ কৃষ্ণৰ নিজৰ এৰিয়া। সন্ধ্যা নমাৰ লগে লগে আৰম্ভ হয় কৃষ্ণৰ কৌশলপূৰ্ণ অভিযান। কেতিয়াবা যদি বাচন-বৰ্তন, কেতিয়াবা আকৌ সোণ-ৰূপৰ বাকচেৰে পূৰ্ণ হৈ উভতে কৃষ্ণ। কৃষ্ণ খালী হাতেৰে উভতি নাহে। সকলোৱে জানে সেই কথা। আনকি গৌৰীপুৰ চকীৰ আৰক্ষীয়েও। অথচ কোনোৱে প্ৰমাণ কৰিব নোৱাৰে সেই কথা। কেতিয়াবা পম খেদি আহিলেও শেষ মুহূৰ্তত উপযুক্ত প্ৰমাণৰ অভাৱত খালী হাতেৰে উভতি যায়গৈ অসম আৰক্ষীৰ জোৱান। সেয়াই কৃষ্ণৰ বাহাদুৰি। নিজে ডকাইতিৰ লগত জড়িত হ’লেও পৰিয়ালৰ কথা মন-মগজুত ৰাখে কৃষ্ণই। উঠি অহা ল’ৰা-ছোৱালীহালৰ গাত যাতে তাৰ কু-কৰ্মৰ চেকা নালাগে, তাৰ প্ৰতি খেয়াল ৰাখে কৃষ্ণই। সেইবাবেই মাত্ৰ তাৰ ঘৰখনৰ লগত খাপ খোৱা বস্তুৰ বাহিৰে অন্য সকলো বস্তুকেই বিলৰ দক্ষিণপাৰে থকা টিলাৰ গৰাত গাত খান্দি লুকুৱাই ৰাখে সি। প্ৰয়োজন হ’লে তাৰ পৰা দুই-এপদকৈ বস্তু গাঁৱত বেছি চাউল-দালি গোটায়। ঘৰৰ কোনোৱে নাজানে ডকাইতিৰ বস্তু লুকুৱাই ৰখাৰ কথা। নাজানে আনকি পাৰৰ পৰা দ্বীপলৈ আহিব পৰাকৈ সজোৱা বাঁহৰ সাঁকোখনেও। কিন্তু টিলাবাসী আটায়ে জানে। জানিলেও সেইফালে মূৰ পোনাবও সাহস নকৰে তেওঁলোকে। কোন মুহূৰ্তত কৃষ্ণৰ মেচিদা গৰজি উঠে সেয়া ভগৱানেও নাজানে।\n-অ—হ—পা—নী। -খুব পানীৰ পিয়াহ লগাত কৃষ্ণই চালপীৰাখনত শুই থকাৰ পৰা উঠি বহিবলৈ চেষ্টা কৰিলে। ইহঁতকেইটাও জানো ক’লৈ গ’ল! -অশেষ চেষ্টা কৰিও তেওঁ গা লৰাবই নোৱাৰিলে। বৰ গধুৰ হৈ পৰিছে গাটো। হাত-ভৰিবোৰ নিশকতীয়া হৈ লাহে লাহে বলহীন হৈ পৰিছে। শৰীৰৰ অংগসমূহৰ ওপৰত নিয়ন্ত্ৰণ ক্ৰমে নাইকিয়া হৈ পৰিছে। আনকি প্ৰস্ৰাৱ-পায়খানাও কানি-কাপোৰেই হৈ যোৱা হৈছে।\n– প্ৰাণটো থাকোঁতে বাপুক কথাখিনি কৈ থব লাগিব। জেগাখিনি মাককে দেখুৱাই থৈ যাম। ছোৱালীজনীক কৰবাত উলিয়াই দিব পৰা হ’লেও! নতুনকৈ ভাঙিবলৈ লোৱা পাহাৰৰ মাটিটুকুৰাও নোলালগৈ। – উঠিবলৈ চেষ্টা কৰি গা লৰাব নোৱাৰা কৃষ্ণ পুনৰ ডুব যায় নিজৰ চিন্তাত। লাগ-বান্ধ নোহোৱা চিন্তা কিছুমানে তাক পুনৰ পুতি পেলায়হি।\n– কালিয়ে দায় ধৰিলে চাগে’। কৃষ্ণৰ ঘৈণীয়েক সৰযুৱে পথৰ দাঁতিৰ ক’লাকচুৰ পাত তুলি তুলি চিন্তা কৰে। যিদিনাই কৃষ্ণ বিচনাত পৰিছিল, সেইদিনাৰ পৰাই সৰযুৱে চিন্তা কৰি উলিয়াব পৰা নাই কৃষ্ণৰ এই অকস্মাৎ অসুস্থতাৰ কাৰণ। মাজে মাজে গা বেয়া বুলি কৈ কৃষ্ণ দুই-তিনিদিনলৈ কামলৈ নোযোৱাকৈও থাকে। সেইবুলি এইবাৰ যে একেবাৰে উঠিবই নোৱাৰিব সৰযুৱে ভবাই নাছিল।\n– আই, আজি নৰেনহঁতৰ ধান অলপ বানি এমোনা লৈয়ো আহিছোঁ। পাছে চালনীখন আছে জানো?\nসৰযু উচপ খাই উঠিল। কোন মুহূৰ্তত যে তাইৰ জীয়েক লক্ষ্মীয়ে আহি তাইৰ পিছপিনে থিয় হৈছিলহি গমেই পোৱা নাছিল।\n– হা—হ – — এনেকৈ সাৰসুৰ নোহোৱাকৈ আহেনে? মানুহ চক খুৱাই মৰিবি। ভঙা চালনীখনেৰে চালিব লাগিব ব’ল। পাছে ই বাপু আহিলনে?\n– ক’ব নোৱাৰোঁ। মই বাহিৰে বাহিৰ নৰেনৰ টিলাৰ পৰা আহিছোঁ।\n– ব’ল তেন্তে। বাপেৰেও অকলেই আছে। আজিহে বেচেৰা মানুহজনে এমুঠি খাবলৈ পাব।\nমাক-জীয়েক দুয়ো খোজ লয়। কিছু সময় নিৰৱে আহি লক্ষ্মীয়ে পুনৰ সোধে-\n– আইঅ’—বাবাক কালিয়ে দায় ধৰিলে নেকি? সৰযুৱে জীয়েকলৈ আচৰিত ভাৱেৰে চালে।\n– নহয় মানে, নৰেনৰ পুতেকে কৈ আছিল বাবাই হেনো বিচনাত পৰাৰ আগদিনাখন কাটিং পাহাৰৰ কালি মন্দিৰত সোমাইছিল?\n– বাপেৰে বিচনাত আছেতো! সেয়ে যিয়ে যি মন যায় তাকেই ক’ব পাৰিছে। বাপেৰ ভালেই থাকোঁতে সিহঁতবোৰ চাঙৰ তলৰ ভেকুলী হৈ থাকিছিল।\nলক্ষ্মীয়ে আৰু একো নামাতিলে। হয়তো সাহস নহ’ল। হয়তো ইচ্ছাও নগ’ল। নৰেনৰ পুতেকৰ কথাবোৰ যিদৰে তাই বিশ্বাস কৰা নাই, মাকেওতো নকৰে। সিহঁতে চাগে’ বাপেকৰ বেমাৰৰ সুবিধা ল’ব বিচাৰিছে।\nবাপুৱেও বিশ্বাস কৰা নাছিল যেতিয়া ৰবিবাহাদুৰৰ সৰু পুতেক বিভুবাহাদুৰে তাক কৈছিল যে কৃষ্ণই কাটিং পাহাৰৰ কালি মন্দিৰৰ পুৰোহিতৰ ঘৰৰ পৰা চুৰি কৰিছে। বাপেকৰ তেনেকুৱা স্বভাৱৰ কথা সিহঁতে গমেই পোৱা নাছিল। সেই বাবেই হয়তো টিঙিচকৈ উঠি আহিছিল খংটো। কিন্তু হঠাৎ লাহে লাহে শুকান, নিস্তেজ হৈ পৰা বাপেকৰ মুখৰ ছবিখন মনলৈ অহাত কোনোমতেহে নিয়ন্ত্ৰণ কৰিছিল খংটো।\nঅথচ সেয়াই হৈছিল আৰু কানে কান মাৰিহে পলাই আহিছিল কৃষ্ণ। কিন্তু কোনোৱে গম পোৱা নাছিল কথাটো। একমাত্ৰ পুৰোহিতৰ লগুৱাটোৰ বাহিৰে। কেতিয়াও ব্ৰাহ্মিণ নমনা কৃষ্ণই অত্যন্ত ভয় খাইছিল সিদিনা। জানোচা সকলোৱে কোৱাৰ দৰে পুৰোহিতে শাপি ভষ্মই কৰে তাক। আৰু হয়তো ভয়তেই বিচনাত পৰিছিল সি। কৃষ্ণই বৰ আত্মশোচনাত ভুগিছিল। অজানিতে যেন সি এটা বহুত ডাঙৰ ভুল কৰি পেলাইছিল, যাৰ কোনো প্ৰায়চিত্তই নাছিল। সি আনকি ঘৰৰ পৰা ওলাবলৈও ভয় কৰিছিল। জানোচা পুৰোহিতে পঠিওৱা কালিদূতে আদবাটৰ পৰাই তাক লৈ যায়হি। তাৰ নামত উদিত ভয়ে দুই-তিনিদিন পিছৰেপৰা আতংকৰ ৰূপ লৈছিল। তাৰ বুকুখনত লাহে লাহে এটা বিষ অনুভূত হ’বলৈ ধৰিছিলহি। গাটো দুৰ্বল হ’বলৈ ধৰিছিল। ৰাতি সপোনত কিছুমান অদ্ভূত ধৰণৰ প্ৰাণীয়ে আহি তাৰ কাণৰ কাষত অট্টহাস্য কৰিছিলহি। আৰু লাহে লাহে ৰাতিবোৰো হৈ পৰিছিল তাৰ বাবে দুৰ্বিসহ, নিদ্ৰাহীন। নিদ্ৰাহীনতা, দুৰ্বলতা আৰু বুকুৰ বিষে তাক লাহে লাহে বিচনাতে আৱদ্ধ কৰি ৰাখিছিলহি। সি বিচনাৰ পৰা উঠিব নোৱাৰা হৈ আহিছিল। লগে লগে ঘৰত সাঁচতীয়া খাদ্য শেষ হৈ, আচবাবৰ পৰিমাণো এপদ এপদকৈ বিক্ৰী হৈ কমি যাবলৈ আৰম্ভ কৰিছিল। আৰু যেতিয়া ঘৰৰ আটাইকেইজনৰ চিন্তাত বাহ লৈছিলহি পেটৰ ভোকে আৰু ভোক নিবাৰণৰ চিন্তাই, কৃষ্ণ সম্পূৰ্ণভাৱে নৰীয়াত পৰিছিল।\n– যমুনা আছ? ঐ যমুনা, আছনে? – কোনোবাৰ বুজা-নুবুজা মাতত কৃষ্ণ বাস্তৱলৈ উভতি আহিল। সি দৰ্জাখনলৈ চাবলৈ চেষ্টা কৰিলে। কানিদুৱৰীয়াকৈ মেল খাই আছে দুৱাৰখন। বাহিৰত এটি ছায়া। কোন ধৰিব নোৱাৰিলে কৃষ্ণই। মুখেৰে সেয়েহে মাত লগাবলৈ চেষ্টা কৰিলে। কিন্তু মাত নোলাল, ওলাল এটি অস্ফুট গেঙণি।\n– লক্ষী, ঘৰত আছনে?-এইবাৰো কোনো উত্তৰ ভাহি নাহিল।\n– বাপু, কোনো নাই নেকি অ’! মুখেৰে মাতি মাতি ইফালে সিফালে চাই চাই ৰবিবাহাদুৰৰ মাক অলপ মেল খাই থকা দুৱাৰখনলৈ আগুৱাই গ’ল। কৃষ্ণ পৰি আছে প’লিৰ বিচনাখনত। দুৱাৰৰ ফালে চাই আছে কৃষ্ণৰ সৰু হৈ পৰা চকু দুটিয়ে। এক ভয়লগা ছবি। হয়তো আৰু কেইটিমান পল, কেইটিমান মিনিট, তাতোধিক কেইটিমান দিন। তাৰ পিছতে হয়তো শেষ হৈ যাবহি এটি যুগ। কৃষ্ণ হয়তো ইতিহাস হৈ যাবহি। ভাবি ভাবি বুঢ়ী আগবাঢ়ি গৈ কৃষ্ণৰ হালি পৰা ডিঙিটো চিধা কৰি ধৰিলেহি।\n– কিবা খাইছনে, বোপা? – কৃষ্ণই চকু দুটা মাথোঁ মুদি দিলে। – ইহঁত কেইটানো এই ৰুগীয়া মানুহটোক এনেকৈ এৰি ক’লৈ গ’ল অ’! ইমানো দায়িত্ব থাকিব নেপায়নে? ৰহ বোপা, ময়ে কিবা অলপ দিওঁ। – এইবুলি বুঢ়ীয়ে হাতত লৈ অহা গাখীৰৰ ঘটিটো লৈ ইফালে সিফালে চালে। ইতিমধ্যে সৰযু আৰু লক্ষ্মীও আহি চোতাল পাইছিলহিয়েই। ঘৰৰ ভিতৰত মানুহৰ মাত শুনি লৰালৰিকৈ তাই ঘৰলৈ সোমাই আহিল।\n– অ তহঁত আহিলি? এই বেমাৰী মানুহটোক এৰি এনেকৈ যাব লাগেনে?\n– কি কৰিবি অ’ খুৰী? পেটৰ তাড়নাত ওলাই নগ’লেও নহয়। বাপেকৰ হিংসাত বাপুক কোনেও কাম নিদিয়ে।\n– দে হ’ব দে। এনেকৈ সদায় নাথাকে নহয়। এয়া ল। গাখীৰ এঘটি লৈ আহিছোঁ। কৃষ্ণক অলপ খুৱাই দে। সি একেবাৰে লেৰেলি গৈছে। এইহেনে দপদপীয়া মানুহটোৰ এইকেইদিনতে এনেকুৱা অৱস্থা হ’ব লাগেনে?\nকৃষ্ণৰ ঘৰলৈ ৰবিবাহাদুৰৰ মাকেই আটাইতকৈ বেছিকৈ আহে। সেইবুলি এয়া নহয় যে সিহঁতক ওচৰৰ কেইঘৰে একেবাৰে বেয়া পায়। নাপায়। কেৱল কৃষ্ণৰ ওপৰত ভিতৰি ভিতৰি জ্বলি থকা জুইখিনিৰে পৰিয়ালৰ বাকীবোৰৰ ওপৰত দহে। কৃষ্ণ ঘৰত নথকা সময়ত যদি কেতিয়াবা ৰবিহঁতে গাখীৰ দি যায়হি, কেতিয়াবা আকৌ নৰেনহঁতে খৰিৰপৰা ফল-মূললৈ দিয়েহি। পৰমেশহঁতৰ বাৰীৰ খৰিৰেইতো কৃষ্ণহঁত চলে। বাপু আৰু লক্ষ্মীৰ বাবে সিহঁতক সকলোৱে মৰম কৰে। মাত-কথাই দুয়ো বৰ আদৰণীয়। ইটো সিটো পাচিবতো নালাগেই, দেখিলেই গৈ দুয়ো কৰি দিয়েহি। ৰবিহঁতৰ দুশ গৰু থকা গোহালিৰ প্ৰতিটো চুকৰ খবৰ ৰবিহঁততকৈ বাপুৱেহে বেছিকৈ ৰাখে। নৰেনহঁতৰ ভঁৰাল আকৌ লক্ষ্মীৰ পৰশতহে খোল খায়। বাপু অবিহনে শোলমাৰীৰ মাছে কাকো ধৰা নিদিয়েহি, গৰু-ম’হেও ঘাঁহ নাখাই থিয় হৈ থাকে ৰিজাৰ্ভত। ষ্টেচনৰ পৰা অহা বাঁহনিতলীয়া একমাত্ৰ ৰাস্তাটো মুকলি নহয় বাপুহঁতক নেদেখিলে। আমঘূলিৰ প্ৰতিজোপা আমগছে, ঔটেঙাঘূলিৰ প্ৰতিজোপা ঔটেঙা গছে, পৰমেশৰ শালনিৰ প্ৰতিজোপা শালগছে আৰু গোটেই টিলাটেই টিঘিলঘিলাই ফুৰা লতামাকৰী আৰু শিয়ালৰ জাকবোৰে যেন সদায় ৰৈ থাকে বাপুৰ আগমনৰ বাবে। মানুহৰ দৰে এইবোৰেও ভাল পায় বাপুক। এন্ধাৰ হ’লেই বাঁহনিৰ তলেৰে ওলাই যাবলগা মানুহৰ সংগী হয় বাপু। সেয়েহে সেইখিনিৰ সকলোৱে বাপুহঁতৰ খেয়ালো ৰাখে। পিছে কৃষ্ণলৈ মানুহৰ ভয়। নহ’লেনো ৰাতিপুৱা শুই উঠিয়েই দেখা পোৱা ৰবিহঁতৰ ঘৰৰ সোণৰ গহনা থোৱা কলহো কৃষ্ণই সুদা কৰেনে? তথাপি ৰবিহঁত কৃষ্ণৰ ঘৰলৈ আহে, কৃষ্ণ নথকা সময়ত।\nআজিও একো কাম নাপাই বাপুৱে ষ্টেচনৰ কাষৰ লুংলুঙীয়া পথেৰে আহি মূল পথত উঠিলেহি। মনত তাৰ অলেখ প্ৰশ্ন, মন গধুৰ। মস্তিষ্কত এক অনামী খং। তেনেতে তাৰ কাষত আহি এখন জীপ গাড়ী ৰ’লহি।\n– ভাইটি, নুমলী জলাহলৈ কোনফালে যায়?\n– নুমলী জলাহ সৌ টিলাকেইটাৰ সিটো পাৰে। আপোনালোকে আমিনগাঁও হৈ আহিলে গাড়ীৰেই ওলাব পাৰিলেহেঁতেন।\n– এইফালেদি যাব নোৱাৰি নেকি?\n– পাৰিব। পিছে গাড়ী এৰি থৈ যাব লাগিব।\n– কিমান দূৰ হ’বনো?\n– এই ধৰক ডেৰমাইল।\n– হ’ব বলক। আপুনি আমাক দেখাই দিবনে?\n– বলক। মোৰো ঘৰ সেইফালেই।\n– অ’ হয় নেকি? ভালেই হ’ব তেন্তে।\nবাপুই মানুহকেইজনক লৈ যেতিয়া ঔটেঙাঘূলি পাইছিলগৈ তেতিয়ালৈ সি গমেই পোৱা নাছিল তেওঁলোকৰ আগমনৰ উদ্দেশ্য। আৰু তাতেই তাৰ বাবে ৰৈ আছিল সেই ডাঙৰ খবৰটো।\n– এইখিনি ঠাইৰ পৰাই হ’ব চাগৈ।\n– নহয়, মেপমতে এই টিলাকেইটাও আছে।\n– কিন্তু সব জলাশয়ে দেখোন।\n– নহয়, অলপ আগলৈ বাম ঠাই আছে। মোটামুটি প্লেন এটা আমি তৈয়াৰ কৰিছিলোঁৱেই।\n– কিন্তু কেম্পটো পাতি ল’বতো লাগিব।\n– কেম্পটো অইলৰ সেইফালেই ভাল হ’ব। ৰাস্তা-ঘাট হোৱালৈ অন্ততঃ অহা যোৱাৰ চিন্তাটো অলপ দূৰত থাকিব।\n– সেইটো হয় অৱশ্যে।\nমানুহকেইজনৰ লগে লগে বাপুও আগুৱাই গৈ থাকিল। কথাবোৰ কিবা বুজিব পৰা নাই সি।\n– এইখিনিত গেষ্ট হাউচ ভাল হ’ব।\n– উম। ভালেই হ’ব। পাহাৰৰ দাঁতিয়েদি বাংলোকেইটা দিব পৰা যাব। হাতৰ আঙুলিৰে এজনে দেখুৱাই দিয়া টিলাসমূহলৈ চাই এইবাৰ বাপু কঁপি উঠিল।\n– আপোনালোকে ইয়াত ঘৰ সজাব নেকি?\n– অ’ ভাইটি। তোমালোকে গমেই নোপোৱা? ইয়াত এখন কলেজ হ’ব নহয়। চৰকাৰী কলেজ। বৰ ডাঙৰ কলেজ। ইয়াত বহুত ঘৰ হ’ব। বহুত বাহিৰৰ মানুহ আহিব। পিছে তোমালোকৰ ঘৰটো কোনখিনিতনো?\nহাতৰ আঙুলিৰে দেখুৱালে যদিও বাপু যেন বজ্ৰপাত পৰা মানুহৰ দৰে হৈ গ’ল।\n– অ’ তোমালোকেও বহুত পইচা পাবা। পাছে তোমালোকৰ ঘৰবোৰ অলপ আঁতৰলৈ লৈ যাব লাগিব। —- নাই। আৰু একো কথা মনত নোসোমাল বাপুৰ। এখন ধ্বংসৰ ৰঙীণ জালে আৱৰি ধৰিলেহি তাৰ মনটো। লাহে লাহে তাৰ মনলৈ চকামকাকৈ ভাহি আহিল কলেজচ’কত থকাৰ দৰে অসংখ্য বৰ বৰ ঘৰ। সেই ঘৰৰ এখন জালে আৱৰি ধৰিছেহি আমঘূলি, ঔটেঙাঘূলি। এখন ষ্টেডিয়ামে আগুৰি ধৰিছেহি শোলমাৰী বিলৰ পাৰৰ চৰণীয়া পথাৰ। তাত চিৎকাৰ খাই পৰি আছে গৰখীয়াসকলে জিৰণি লোৱা প্ৰকাণ্ড গছসমূহ। লথিয়া বাগিছাৰ কাষৰ টিলাত মানুহৰ অট্টহাস্য। কেউদিশে মাথোঁ ঘৰ আৰু মানুহ। জাৰকালি অহা পৰিভ্ৰমী চৰাইবোৰ নোহোৱা হৈ গৈছে। শালনি বাৰী, চেগুণবাৰীত নাই এজোপাও শাল-চেগুণ। শোলমাৰী পৰি আছে নিৰৱৰূপত। হাঁড়কপোঁৱা বতাহেও লৰাব পৰা নাই শোলমাৰীৰ পানী। বাপুহঁতে ঘৰ এৰি যাব লাগিল। এৰিব লাগিব সিহঁতৰ আপোন এই সকলোবোৰ। পাহাৰ, পানী, বিল-পথাৰ সকলোবোৰ।\nমানুহকেইজনে তাক আৰু কিবাকিবি সুধি আছে অথচ তাৰ মূৰলৈ একোৱেই সোমোৱা নাই। যন্ত্ৰবৎ সকলোবোৰ উত্তৰ দি গৈছে সি, ভাৱলেশহীনভাৱে আৰু এখন জালৰ মাজেৰে নুমলীজলাহ নামৰ ঠাইখনৰ ৰূপ সি দেখি গৈছে। সি শোলমাৰী বিলৰ পানীত একাঠুলৈ নামি গ’ল। লাহে লাহে এটা দুটাকৈ অসংখ্য সৰু বৰ মাছে তাক আগুৰি ধৰিলেহি। সি মাছবোৰলৈ ভালদৰে চালে। সিহঁতৰ চকুবোৰ উজ্বলতাহীন। যেন সিহঁতেও বুজি পাইছে অনাগত ভৱিষ্যতৰ কথা। লাহেকৈ হালি বাপুৱে পানীখিনিত এটা সৰু ঢৌ তুলি দি মাছবোৰক ওচৰৰ পৰা আঁতৰাই পঠিয়ালে। তাৰ বৰ ভয় লাগিল। হেৰুওৱাৰ ভয়। এৰাৰ ভয়। হয়তো এয়াই সিহঁতৰ নিদানকাল, শেষ সময়।\nৰবিৰ মাকৰ সহযোগত সৰযুৱে কৃষ্ণক অলপ গাখীৰ খুৱাই দিয়াৰ পিছত কৃষ্ণই গাত অলপ বল পালে। মাক জীয়েকে ধৰি কৃষ্ণক বেৰত আওজাই দিলে। ইতিমধ্যে বাপুৱেও দলটোক আগুৱাই থৈ ঘৰ পালেহি। যেন এক ধ্বংসাৱশেষহে। শৱদেহ এটাৰ দৰে নিথৰভাৱে বাপু আহি চোতালত ৰ’লহি। মেচিদাখন সি ঘৰৰ বেৰত দা থোৱা ঠাইত ওলোমাই থৈ সি মজিয়াতে বহি পৰিল। যেন সৰ্বস্ব হেৰুৱাই নিথৰুৱা হৈ আহিছে সি। অৱশ হৈ পৰিছে তাৰ শৰীৰ।\n– আজিও একো নাপালি? বাপুৰ অৱস্থালৈ চাই মাকে সুধিলে।\n– পালোঁও। আজি বহুত কিবাকিবিয়েই পালোঁ আই। অলপ জোৰ কৰিয়েই সি কৈ উঠিল। এক অস্বাভাৱিক সুৰত, অস্বাভাৱিক মাতেৰে।\n– সৌৱা পাহাৰখনত আই। ঔটেঙাঘূলিত, আমঘূলিত। সৌ ৰিজাৰ্ভত, সকলোতে।\n– কিনো বলকি আছ? – তাৰ কথাৰ অস্বাভাৱিক সুৰ লক্ষ্য কৰি আটায়ে তালৈ তবধ দৃষ্টিৰে চালে। আনকি দেউতাকেও।\n– অ’ ও আই। ইয়াত এখন ডাঙৰ কলেজ হ’ব। আমাক বহুত পইচা দিব চৰকাৰে। আমি এই ঠাই এৰি যাব লাগিব।\n– ক্কি? মাকৰ মুখৰ পৰা স্বতঃস্ফুৰ্তভাৱে ওলাই আহিল। দেউতাকেও মূৰটো বেৰত আওজাই দিলে। তেওঁৰ বুকুৰপৰা এটা দীঘল হুমুনিয়াহ ওলাই আহিল। এটা গেঙণিৰে সৈতে। মাত্ৰ কেইছেকেণ্ডমানৰ বাবে। তাৰ পিছত লাহে লাহে তেওঁৰ দেহটো হালি গ’ল। তেওঁ বিচনাত ধলি পৰিল। কেইমুহূৰ্তমানলৈ তেওঁৰ মনলৈ আহি থাকিল নুমলীজলাহৰ প্ৰতিপদ বস্তুলৈ, প্ৰতিটো কোণলৈ। লাহে লাহে সেই দৃষ্টি ধূসৰ হৈ আহিল। কিছুমান কোলাহল তেওঁ ৰিণি ৰিণি শুনিবলৈ পালে। সেই কোলাহল যে ঘৰৰ মানুহৰ কন্দা-কটা, তাক বুজাৰ আগতেই লাহে লাহে অস্পষ্ট হৈ পৰিল সেই কোলাহল আৰু তেওঁ গুচি গ’ল অন্য এটুকুৰা ঠাইলৈ, সেই ঠাইৰ পৰা। ডাঙৰ কলেজৰ বাবে সকলো এৰি থৈ। নিদানকালৰ শেষ সাক্ষী হৈ।\n[এই কাহিনীৰ পটভূমি কিছুমান মুখৰোচক ঘটনাৰ আলমত সজোৱা। এই গল্পত উল্লেখিত সকলো বুৰঞ্জীমূলক ঘটনাৰ আলম অথবা ভৌগলিক বিৱৰণ গল্পৰ পটভূমি মনোগ্ৰাহীকৈ সজোৱাৰ স্বাৰ্থত কৰা লেখকৰ এক সামান্য কাল্পনিক প্ৰচেষ্টা মাথোন।]\nবিশেষ কৃতজ্ঞতাঃ দুৰ্গা শৰ্মা\n← ঈশ্বৰ – প্ৰৱাল গোস্বামী\nএকুৰিয়ামৰ মাছে নজনা কথা – ড° সমাদৃতা গোস্বামী →


মিজো সাধুঃ কাঠফুলাবোৰ কেনেকৈ সৃষ্টি হৈছিল\nHomeঅনুদিত লোক কাহিনীমিজো সাধুঃ কাঠফুলাবোৰ কেনেকৈ সৃষ্টি হৈছিল\ntranslatorsassam August 03, 2020\nমিজো সাধু - কাঠফুলাবোৰ কেনেকৈ সৃষ্টি হৈছিল\nঅনুবাদ - জ্যোতিস্মিতা শইকীয়া, তেজপুৰ কলেজ\nঅতি পুৰণি কালৰ কথা, দুই বাই-ভনীয়ে তেওঁলোকৰ তিঁয়হৰ খেতিডৰাত খোৱাৰ উপযুক্ত তিঁয়হ ছিঙি আছিল।সৰুগৰাকীয়ে যথেষ্টসংখ্যক তিঁয়হ ছিঙি গোটাইছিল যদিও ডাঙৰগৰাকীয়ে ইমানকৈ বিচৰাৰ পাচতো এটাও ভাল তিঁয়হ গোটাব পৰা নাছিল।\nসেয়েহে বায়েকে ভনীয়েকগৰাকীক তেওঁৰ ভাগৰ পৰাই কেইটামান দিবলৈ ক'লে। কিন্তু ভনীয়েকে ক'লে যে আটাইবোৰ তিঁয়হ ঘৰলৈকে লৈ যোৱাটোহে ভাল হ'ব যাতে মাক-দেউতাকৰ লগত একেলগে বহি খাব পৰা যায়।\nতাকে শুনি বায়েকে মনটো তেনেই মাৰি পেলালে।শোকে-ক্ষোভে-অভিমানে জৰ্জৰিত হৈ তেওঁ ভৰিৰ তলৰ মাটিৰ ঢিপটোক তেওঁক গিলি পেলাবলৈ আহ্বান জনালে আৰু কবলৈ ক ধৰিলে যে- "হে বসুমতি আই, মোৰ চেনেহৰ ভনীজনীয়ে মোক এটা তিঁয়হো নিদিলে।মোক তোমাৰ মাজত ঠাই দিয়া হে আই।" ঢিপটোয়ে ক্ৰমান্বয়ে তাইক এনেকৈ গিলিবলৈ ধৰিলে যে শেষত কেৱল মূৰটোহে ওলাই থকা দেখিবলৈ পোৱা গ'ল।\nকিছু সময় পাছতে ভনীয়েক ঘৰলৈ ঘূৰি গ'ল। ইতিমধ্যে মাক-দেউতাকো পথাৰৰ পৰা উভতি আহিল।আহিয়েই তেওঁলোকে তাইক প্ৰশ্ন কৰিলে,"বাইদেৱৰা ক'ত?"\nভনীয়েকে কোনো কথা নুলুকোৱাই সঁচাটোকে ক'লে যে তাই তিঁয়হৰ ভাগ নিদিয়া বাবেই বায়েকে বসুমতীক আহ্বান জনালে যাতে তাইক গিলি পেলায়।\nসেইকথা শুনি স্বাভাৱিকতে দুয়ো পিতৃ-মাতৃৰ মূৰত সৰগ ভাগি পৰিল ।তেওঁলোকে তাইক ক'লে যাতে তাই এবাৰ পথাৰলৈ গৈ বায়েকক মাতি ঘূৰাই আনিবলৈ চেষ্টা কৰেগৈ।তাইও সেইমতে পথাৰ পালেগৈ।ইনাই-বিনাই মাতিবলৈ ধৰিলে,"বাইদেউ,অ' বাইদেউ!অনুগ্ৰহ কৰি ঘূৰি আহা।আয়ে তোমালৈ দামী অ্যাম্বাৰ পাথৰৰ মালা আনি দিব।পিতায়েও ব্ৰাজেন টিলিঙা কিনি আনি দিব।"\nবায়েক লাহে লাহে উঠি,আঁঠুলৈকে ওলাই আহিল।\nতেনেতে,হঠাৎ এটি কান্দোনৰ ৰোল শুনিবলৈ পোৱা গ'ল।গম পোৱা গ'ল যে নিষ্ঠুৰ মূৰ-কটা নগাহঁত আহি ওলালহি!\nসিহঁতে আঁঠুলৈকে মাটিত পোত গৈ থকা বায়েকজনীৰ মূৰটো ধৰি মুচৰি দিলে!ফলত,বেচেৰীয়ে তাইৰ পোত গৈ থকা ভৰিহাল হেৰুৱাব লগা হ'ল।সেই ভৰিদুখনেই কালক্ৰমত কাঠফুলালৈ ৰূপান্তৰ হ'ল।\nতুমি বিশ্বাস কৰিলেও,নকৰিলেও,কোৱা হয় যে এনেকৈয়ে হেনো কাঠফুলাৰ সৃষ্টি হৈছিল।


গৰেনা ফ্ৰী ফায়াৰ (ইংৰাজী: Garena Free Fire; 'ফ্ৰী ফায়াৰ যুদ্ধক্ষেত্ৰ' বা 'ফ্ৰী ফায়াৰ') ১১১ ডটচ্ ষ্টুডিঅ'য়ে বিকাশ/নিৰ্মাণ কৰা অনলাইন মোবাইল গেম। গৰেনাই ইয়াক ২০১৭ চনৰ ২০ নৱেম্বৰত প্ৰকাশ কৰে আৰু ২০১৭ চনৰ ৫ ডিচেম্বৰ তাৰিখে এণ্ড্ৰইড আৰু আইঅ'এচ অপাৰেটিং চিষ্টেমত উপলব্ধ কৰি দিয়ে। ২০১৯ চনৰ সৰ্বাধিক ডাউনলড্ দিয়া মোবাইল গেমৰ বাবে ২০১৯ চনত গৰেনা ফ্ৰী ফায়াৰে 'গুগল প্লে ষ্ট’ৰ'-ৰ তৰফৰ পৰা 'বেষ্ট পপুলাৰ ভোট গেম' বঁটা লাভ কৰিবলৈ সক্ষম হয়। বৰ্তমান ই গেমটোক ৫০০ মিলিয়নৰো অধিক লোকে ডাউনলড্ কৰিছে। এই খেলত ৫০জন (প্ৰায়) খেলৈ থাকে।\n↑ "https://www.pocketgamer.com". https://www.pocketgamer.com/articles/081817/garena-free-fire-exclusive-interview-what-does-the-future-hold-for-2019s-most-downloaded-mobile-game/। আহৰণ কৰা হৈছে: ৯ মে ২০২০.\n↑ "Google Play Store". https://play.google.com/store/apps/details?id=com.dts.freefireth। আহৰণ কৰা হৈছে: ১১ মে ২০২০.\n↑ "https://ff.garena.com". https://ff.garena.com/। আহৰণ কৰা হৈছে: ৯ মে ২০২০.\n"https://as.wikipedia.org/w/index.php?title=গৰেনা_ফ্ৰী_ফায়াৰ&oldid=250911"ৰ পৰা অনা হৈছে\nLast edited on 31 October 2020, at 12:28\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=59997।\nএই পৃষ্ঠাখন ৩১ অক্টোবৰ, ২০২০ তাৰিখে ১৭:৫৮ বজাত অন্তিম সংশোধন কৰা হৈছিল।


খাদ্য আৰু বীজ সংৰক্ষণৰ ব্যৱসায় কেনেদৰে আৰম্ভ কৰিব? - How to startabusiness of storing food and seeds? - News in Assam- Career News in India\nখাদ্য আৰু বীজ সংৰক্ষণৰ ব্যৱসায় কেনেদৰে আৰম্ভ কৰিব? – How to startabusiness of storing food and seeds?\nin Assamese News\nআজিৰ সময়ত, যদি আপুনি আপোনাৰ ষ্টাৰ্টআপ স্থাপন কৰাৰ কথা ভাবি আছে, তেন্তে আপোনাৰ ওচৰত এক অনন্য সুযোগ আছে আৰু এনেদৰে, আপুনি সাৰ আৰু বীজৰ দোকানৰ ব্যৱসায় কৰিব পাৰে, ইয়াত আপুনি কম সময় দিব লাগিব আৰু আপোনাৰ বীজ আৰু সাৰৰ জ্ঞান থাকিব লাগিব, তেতিয়া আপুনি সামগ্ৰীটো বিচাৰিব পাৰে, আপোনাৰ সামগ্ৰী সহজে বিক্ৰী কৰা হ’ব। আপুনি গ্ৰাম্য এলেকাত বীজ আৰু সাৰৰ দোকান এখন খুলিব লাগিব বা গাওঁবাসীৰ নাগালৰ ওচৰত খোলাটো অতি লাভজনক, অৰ্থাৎ, আপুনি বজাৰৰ ওচৰত এখন দোকান স্থাপন কৰিব পাৰে, কেৱল আপুনি সকলো ধৰণৰ সাৰ আৰু বীজ সংৰক্ষণ কৰিব লাগিব, ইয়াৰ যত্ন লোৱাটো অতি গুৰুত্বপূৰ্ণ।\nসাৰ আৰু বীজৰ যত্ন লোৱাটো অতি গুৰুত্বপূৰ্ণ, সেইবোৰ সংৰক্ষণ কৰোঁতে, আৰ্দ্ৰতা আৰু স্থানৰ বিশেষ যত্ন ল’ব লাগিব, পৰিৱেশৰ পৰিৱৰ্তন পৰিহাৰ কৰাটো প্ৰয়োজনীয় আৰু সাৰৰ বাবে, আপুনি সাৰৰ বাবে2বছৰৰ অনুজ্ঞাপত্ৰ প্ৰাপ্ত কৰে, একেটা বীজে3বছৰৰ বাবে অনুজ্ঞাপত্ৰ লাভ কৰে, আনকি3বছৰৰ বাবে অনুজ্ঞাপত্ৰ প্ৰাপ্ত কৰাৰ পিছতো, অনুজ্ঞাপত্ৰখন নৱীকৰণ কৰিব লাগিব।\nসাৰ আৰু বীজৰ দোকান খোলাৰ বাবে শিক্ষাগত অৰ্হতা?\nআগতে, যিকোনো ব্যক্তিয়ে নিজৰ সাৰ আৰু বীজদোকানৰ দোকান স্থাপন কৰিছিল, কিন্তু আজিৰ সময়ত, কৃষি আৰু কৃষক কল্যাণ বিভাগে এখন জাননী জাৰি কৰিছে য’ত কীটনাশক, সাৰ আৰু বীজৰ দোকান খুলিব আৰু বিক্ৰী কৰিব লাগিব, দ্বাদশ ৰ পিছত আপুনি কৃষি বিভাগৰ পৰা স্নাতক ডিগ্ৰী লাভ কৰিব লাগিব, তেতিয়াহে আপুনি গৈ সাৰ আৰু বীজৰ দোকান খুলিব পাৰে আৰু লগতে আপোনাৰ ওচৰত বিএছচি আছে। যদি আপুনি কৃষিক্ষেত্ৰত স্নাতক বা আপুনি কৃষিক্ষেত্ৰত স্নাতক, তেনেহ’লে আপুনি অনুজ্ঞাপত্ৰৰ বাবে আবেদন কৰিব পাৰে। 2017 আইনৰ অধীনত, কৃষি আৰু কৃষক কল্যাণ বিভাগৰ সৈতে সম্পৰ্কিত ডিগ্ৰী থকাটো অতি গুৰুত্বপূৰ্ণ, আৰু যদি অধ্যয়নৰ বয়স পাৰ হৈ গৈছে, তেনেহ’লে এনে পৰিস্থিতিত কাম কৰাৰ 10 বছৰৰ অভিজ্ঞতা থকাটো অতি গুৰুত্বপূৰ্ণ, অন্যথা আপোনাৰ ফাৰ্ম আৰু দোকানৰ বিৰুদ্ধে আইনী ব্যৱস্থা ল’ব পাৰে।\nEarlier, any person used to set up his own fertilizer and seed store, but in today’s time, the Department of Agriculture and Farmers Welfare has issuedanotice in which to open and sell pesticide, fertilizer and seed stock after 12th you have agriculture. It is necessary to haveabachelor’s degree from the department, only then you can openafertilizer and seed store, as well as if you haveaB.Sc in chemistry oragraduate in agriculture, then you can apply foralicense. Under the 2017 Act, it is very important to haveadegree related to the Department of Agriculture and Farmers Welfare, and the age of studies has passed, so it is very important to have 10 years of working experience, otherwise legal action should be taken against your firm and shop. can.\nসাৰ আৰু বীজৰ দোকানৰ বাবে অনুজ্ঞাপত্ৰ ক’ত পাব?\nখাদ্য বিতৰণ ব্যৱসায় আৰম্ভ কৰাৰ আটাইতকৈ গুৰুত্বপূৰ্ণ কথাটো হ’ল ইয়াত অনুজ্ঞাপত্ৰ প্ৰাপ্ত কৰা। ইয়াৰ বাবে, আপুনি আপোনাৰ নিকটতম কৃষি বিভাগৰ কাৰ্যালয়ৰ সৈতে যোগাযোগ কৰিব লাগিব বা ইয়াৰ বাবে, আপুনি আপোনাৰ অনুজ্ঞাপত্ৰ অনলাইনও কৰিব পাৰে।\nইয়াৰ বাবে কিছু মাচুল আৰু গুৰুত্বপূৰ্ণ নথিপত্ৰৰ প্ৰয়োজন, তেতিয়াহে আপুনি আপোনাৰ নিজা সাৰৰ অনুজ্ঞাপত্ৰ প্ৰস্তুত কৰিব পাৰে আৰু আপোনাৰ সাৰ বীজ বিতৰণ দোকান খুলিব পাৰে। এই অনুজ্ঞাপত্ৰখন আপোনাৰ দোকানৰ বাবে কেৱল2বছৰৰ বাবে প্ৰস্তুত কৰা হয়।\nসাৰ বীজ অনুজ্ঞাপত্ৰৰ বাবে অৰ্হতা আৰু প্ৰয়োজনীয় নথিপত্ৰ\n> আধাৰ কাৰ্ড আৰু ভোটাৰ পৰিচয় পত্ৰ\n> বাসস্থানৰ প্ৰমাণপত্ৰ আৰু পেন কাৰ্ড\n>2খন পাছপোৰ্ট আকাৰৰ ফটো\n> কৃষিত স্নাতক ডিগ্ৰী\n> দোকানৰ খাচৰা নম্বৰ\n> দোকান বা ফাৰ্মৰ মানচিত্ৰ\n> এন.ও.চি. প্ৰমাণপত্ৰ (গাওবুৰাহ পৰা প্ৰাপ্ত)\n> ভূমি প্ৰমাণপত্ৰ\nসম্পূৰ্ণ অনুজ্ঞাপত্ৰ প্ৰাপ্ত কৰাৰ প্ৰক্ৰিয়াটোত প্ৰায় ২৮ ৰ পৰা ৩০ দিন লাগিব। আপোনাৰ অনুজ্ঞাপত্ৰ সাজু হ’ব আৰু তাৰ পিছত আপুনি দোকানখন খুলিব পাৰে।\nজিএছটি নম্বৰৰও প্ৰয়োজন।\nসাৰ বিতৰণৰ ব্যৱসায়ত, আপুনি আপোনাৰ অনলাইন জিএছটি নম্বৰপ্ৰবিষ্ট কৰিব লাগিব। ইয়াৰ দ্বাৰা আপুনি চৰকাৰৰ পৰা এটা ট্ৰেডমাৰ্ক পাব। তাৰ জৰিয়তে, আপুনি আপোনাৰ দোকানখন আপুনি খুলিব বিচৰা ঠাইত খুলিব পাৰে। ইয়াৰ বাবে, আপোনাৰ কোনো বাধা নাথাকিব, এই দোকানখন খুলিবলৈ জিএছটি নম্বৰ থকাটো বাধ্যতামূলক।\nঅধিক বিৱৰণৰ বাবে ভিডিঅ’ চাওক\nভাৰতত Garena’s Free Fire নিষিদ্ধ, ইয়াত নিষিদ্ধ কৰা ৫৪ টা এপৰ সম্পূৰ্ণ তালিকা চাওক\nঅসম HSLC/AHM পৰীক্ষা 2021 উত্তৰ পুস্তিকা ব্যৱহাৰ কৰি অনুষ্ঠিত হ’ব\nঅসম HSLC/AHM পৰীক্ষা 2021 উত্তৰ পুস্তিকা ব্যৱহাৰ কৰি অনুষ্ঠিত হ'ব


অনলাইন লুডু খেলি প্ৰেমত পৰিল দেওৰেকৰ, নাজল-নাথল অৱস্থা বৌৱেকৰ! -\nHomeব্ৰেকিং নিউজঅনলাইন লুডু খেলি প্ৰেমত পৰিল দেওৰেকৰ, নাজল-নাথল অৱস্থা বৌৱেকৰ!\nডিজিটেল ডেস্ক : প্ৰেমে নামানে কোনো পৰিধি, সকলো সম্পৰ্কৰ ঊৰ্ধ্বত প্ৰেমৰ সম্পৰ্ক। ক’ত, কেতিয়া, কেনেকৈ প্ৰেমত পৰি যায় আপুনি গমকেই নাপাব! প্ৰেম গৈ এইবাৰ সোমাল অনলাইন লুডুত! অনলাইন গেমৰ অচিলা লৈ প্ৰেমৰ গেম খেলি দিলে দেওৰেকে! ঘটনা ৰাজস্থানৰ যোধপুৰৰ। প্ৰাপ্ত তথ্য অনুসৰি নীতু নামৰ এগৰাকী বিবাহিতা মহিলাই মোবাইলত দেওৰেক প্ৰৱীণৰ সৈতে অনলাইন লুডু খেলা আৰম্ভ কৰিছিল।\nপিছলৈ খেলৰ মাধ্যমেৰেই তেওঁলোকৰ একাত্মতা বাঢ়ি যায় আৰু পৰস্পৰৰ প্ৰতি মোহাচ্ছন্ন হৈ পৰে। লাহে লাহে সম্পৰ্ক গাঢ় হোৱাত দুয়ো ঘৰৰ পৰা পলাই গৈ একেলগে ভাড়াঘৰত থাকিবলৈ লয়। প্ৰেমত মগন বৌৱেক-দেওৰেকে সিদ্ধান্ত লয় বিয়া পতাৰ। পিছে এইবাৰ কেনা লাগিল বৌৱেকৰ! বিয়াৰ দিন ওচৰ চাপি অহাত হঠাৎ অন্তৰ্ধান হ’ল প্ৰৱীণ। লগে লগে আৰক্ষীৰ ওচৰ চাপে নীতু। প্ৰৱীণৰ পৰিয়ালে তেওঁক অন্তৰ্ধান হ’বলৈ বাধ্য কৰোঁৱা বুলিও অভিযোগ উত্থাপন কৰে নীতুৱে। আৰক্ষীয়ে জনোৱামতে স্বামীৰ সৈতেও সম্পৰ্ক ঠিক নহয় নীতুৰ। ঘটনা সন্দৰ্ভত তদন্ত অব্যাহত ৰাখিছে আৰক্ষীয়ে।\nPrevious articleসাৱধান: ডেলিভাৰী বয়ে জেপত লৈ ফুৰিছে পিষ্টল\nNext articleছাইবৰৰ সম্পত্তি : হাতীগাঁও এছবিআইত কি পালে ভিজিলেন্সে?


যুৱৰাজ সিঙৰ নামত থকা অভিলেখ ভংগ কৰিবলৈ আৰু মাত্ৰ দুখোজ পিছত ৰোহিত শৰ্মা!|cricket-rohit-sharma-close-to-break-yuvraj-singh-world-record– News18 Assam\nযুৱৰাজ সিঙৰ নামত থকা অভিলেখ ভংগ কৰিবলৈ আৰু মাত্ৰ দুখোজ পিছত ৰোহিত শৰ্মা!\nUpdated:July 6, 2019, 12:41 PM IST\n২০১১ চনৰ বিশ্বকাপত যুৱৰাজ সিঙে চাৰিবাৰ মেন অৱ দ্যা মেচ সন্মান লাভ কৰি গঢ়িছিল বিশ্ব অভিলেখ! চলিত বিশ্বকাপত ৰোহিত শৰ্মাই এতিয়ালৈকে তিনিবাৰ মেন অৱ দ্যা মেচ সন্মান লাভ কৰিছে।\nLast Updated: July 6, 2019, 12:41 PM IST\nভাৰতীয় দলৰ প্ৰাক্তন তাৰকা যুৱৰাজ সিঙৰ নামত আছে বিশ্বকাপ ক্ৰিকেটৰ ইতিহাসত এক অনন্য অভিলেখ।২০১১ চনৰ বিশ্বকাপত দুৰ্দান্ত প্ৰদৰ্শন আগবঢ়াই যুৱৰাজে ভাৰতীয় দলক বিশ্বকাপৰ খিতাপ দখলত গুৰুত্বপূৰ্ণ ভূমিকা পালন কৰিছিল। ২০১১ ৰ বিশ্বকাপত যুৱৰাজে লাভ কৰিছিল চাৰিবাৰ মেন অৱ দ্যা মেচৰ সন্মান। কোনো বিশ্বকাপ প্ৰতিযোগিতাত সৰ্বাধিক মেন অৱ দ্যা মেচ সন্মান লাভ কৰা ৰেকৰ্ড আজি পৰ্যন্ত যুৱৰাজৰ নামতেই আছে। কিন্তু এইবাৰ ৰোহিত শৰ্মাই ভংগ কৰিব পাৰে যুৱৰাজ সিঙৰ নামত থকা অভিলেখ! চলিত বিশ্বকাপত দুৰ্দান্ত ফৰ্মত আছে হিট মেন ৰোহিত শৰ্মা। তিনিটাকৈ শতৰাণ কৰি ৰোহিত এতিয়া ভাৰতীয় বেটিঙৰ প্ৰধান শক্তি হিচাপে পৰিগণিত হৈছে।\nভাৰতে ইতিমধ্যে বাংলাদেশক পৰাস্ত কৰি বিশ্বকাপৰ ছেমি ফাইনেল খেলিবলৈ যোগ্যতা অৰ্জন কৰিছে।শণিবাৰে ভাৰত ৰাউণ্ড ৰবীন পৰ্যায়ৰ অন্তিমখন মেচত শ্ৰীলংকাৰ বিৰুদ্ধে মুখামুখি হ’ব।\nচলিত বিশ্বকাপত ইতিমধ্যে ৰোহিত শৰ্মাই তিনিবাৰ মেন অৱ দ্যা মেচ সন্মান লাভ কৰিছে। যদি আজিৰ মেচখনৰ লগতে ছেমি ফাইনেলত ৰোহিত শৰ্মাই মেন অৱ দ্য়া মেচ সন্মান লাভ কৰিবলৈ সক্ষম হয়, তেন্তে ৰোহিতে ভংগ কৰিব পাৰিব যুৱৰাজ সিঙৰ অভিলেখ।


১৯৯৩ চনত মই যেতিয়া অসামৰিক বিমান পৰিবহন বিভাগত যোগদান কৰিছিলো আমাৰ লগত শিলচৰৰ ল’ৰা এজনেও যোগদান কৰিছিল, নাম কল্লোল ধৰ৷ এলাহাবাদৰ অসামৰিক বিমান পৰিবহন প্ৰশিক্ষন কেন্দ্ৰত আমি একেলগে থকা দিনবোৰত কল্লোলৰ লগত এটা ওৱাকমেন (মোবাইলতকৈ কিছু ডাঙৰ শকত, কেছেট ভৰাই লৈ গান শুনিব পৰা যন্ত্ৰ) আছিল৷ তেতিয়াৰ দিনত সেইটো এটা ডাঙৰ সম্পদ! ৰাতি ভাত খাই উঠাৰ পিছত আমি তাৰ কোঠাত প্ৰায়েই অলপ সময় বহি হিন্দী চিনেমাৰ গীত শুনিছিলো৷ ১৯৯৩ চনৰ ৩১ ডিচেম্বৰৰ নিশা সেই যন্ত্ৰটোৰ পৰা নিৰ্গত হোৱা দালাল নামৰ হিন্দী কথাছবি খনৰ গুটুৰ গুটুৰ গীতটোৰ তালে তালে উদ্দাম নৃত্য কৰি আমি নতুন বছৰটোক আদৰনি জনাইছিলো৷\nপ্ৰশিক্ষণ শেষ হোৱাৰ পিছত মোৰ মণিপুৰৰ ইম্ফল এয়াৰপৰ্টত নিযুক্তি হ’ল৷ কল্লোলৰো৷ পি.এল.এ. নামৰ দুধৰ্ষ সন্ত্ৰাসবাদী আৰু ভাৰতীয় সেনাবাহিনীৰ টিঘিল-ঘিলনিত অধ্যুসিত তেতিয়াৰ ইম্ফল চহৰ৷ লাহে লাহে কল্লোলৰ সান্নিধ্য আৰু ব্যক্তিত্বই মোক আকৰ্ষন কৰিবলৈ আৰম্ভ কৰিলে৷ তাৰ আছিল কিছু ব্যতিক্ৰমধৰ্মী ৰুচী৷ সেই সন্ত্ৰাসৰ পৰতো পুৰনি গীতৰ কেছেট বিচাৰি বিচাৰি সি ইম্ফল চহৰ পাত পাত কৰিছিল৷ চিনেমাৰ খবৰ খুচৰি খুচৰি পঢ়িছিল৷ আটাইতকৈ ডাঙৰ কথা, চিনেমা সম্পৰ্কীয় তথ্যৰ সি আছিল এক জীৱন্ত বিশ্বকোষ! কোনখন চিনেমাৰ কোনটো গীত, কোনে গাইছে, সংগীত পৰিচালক কোন, চিনেমাৰ অভিনেতা- পৰিচালক কোন, নেপথ্যৰ কাহিনী কি – প্ৰশ্নটো সোধাৰ লগে লগে উত্তৰটো হেনো নিজে নিজে তাৰ জিভাৰ আগলৈ আহি যায়৷ পিছলৈ মই ভাবিছিলো, মই যদি কেতিয়াবা “কৌন বনেগা কৰৌৰপতি”ত যোৱাৰ সুযোগ পাওঁ, নিশ্চিত ভাবে মই কৰিব লগা ফোনটো কল্লোললৈকে হ’ব৷\nসেই তেতিয়াৰ দিনতে সি (যেতিয়া অনলাইন ছপিং নাছিল) ডাকযোগে অৰ্ডাৰ দি বস্তু কিনিবলৈ লৈছিল৷ সি যেতিয়া ভালেমান টকাৰ ডিমাণ্ড দ্ৰাফ্ট বনাই ডাকযোগে বস্তুৰ অৰ্ডাৰ দিয়ে, আমি ভাবোঁ – গ’ল তাৰ টকা সোপা অথলে! সি কয়- ধুৰ বেটা! সচাঁকৈয়ে কেইদিনমানৰ পিছত সি দিয়া অৰ্ডাৰ আহি ইম্ফলৰ তুলিহাল এয়াৰপৰ্ট পায়হি! এবাৰ মোকো কুটুৰি কুটুৰি মনত সাহস গোটাই দি ছিকিম ইন্টাৰনেচনেল টাইম কৰ্পৰেচনৰ হাত ঘড়ী এটাৰ অৰ্ডাৰ দিবলৈ বাধ্য কৰিছিল৷ পইচা কেইটা তোৰ কাৰণেই অথলে গ’ল বুলি তাক ভৎসনা কৰিবলৈ আৰম্ভ কৰাৰ কিছুদিন পিছতে মই মোৰ বাওঁহাতটোত ছিটকো কম্পেনীৰ সুন্দৰ হাতঘড়ী এটাৰ পিন্ধাৰ সুযোগ পাইছিলো! তৃপ্তিত মোৰ মন ভৰি উঠিছিল৷\nমাহৰ শেষত প্ৰায়েই তাক ক’ব লগা হৈছিল – দেচোন টকা পঞ্চাশটা, এক তাৰিখে পাই যাবি? দিছিল৷\nদুবছৰ পিছত মোৰ গুৱাহাটীলৈ বদলি হ’ল৷ কল্লোলৰো ৷ মই থকা ঘৰৰ ওচৰতে সিও থাকে৷ ডিমাৰ্টমেন্টে যেতিয়া ধাৰ দিবলৈ ওলাল মই এখন ভেস্পা স্কুটাৰ কিনিলো৷ সি ক’লে – মাৰ্কেটত আটাইতকৈ ভাল বাইক কি আহিছে খবৰ ল! সি এখন হিৰো হোন্দা স্প্লেন্দাৰ কিনিলে৷ তাৰ পিছতে আৱিস্কাৰ হ’ল - মটৰ চাইকেলেটো দূৰৰ কথা, সি বাইচাইকেলেই চলাব নাজানে! এইবাৰ আৰম্ভ হ’ল তাক মটৰ চাইকেল শিকোৱাৰ অভিযান৷ পিছত কোনোবা এটা বহি থাকিলে সি পোনে পোনে লৈ যাব পাৰে ঠিকেই কিন্তু অকলে বাইকখনৰ ভাৰসাম্য ধৰি ৰাখিব নোৱাৰে৷ হাততে সুবিধা পোৱাত মপেদ এখনো শিকিবৰ বাবে কিনি লোৱা হৈছিল – প্ৰথমে মপেদত শিকি লৈ পিছলৈ বাইক চলোৱা হ’ব৷ অনুশীলন কিছুদিন চলিয়েই তাপ মাৰিলে৷\nগুৱাহাটীত থকা দিনত কল্লোলৰ মটৰ চাইকেল চলোৱা আৰু নহ’ল, পাৰেমানে চলালো মই৷\nইম্ফলত থকা দিনতে এবাৰ উগ্ৰপন্থীয়ে এয়াৰপৰ্টলৈ গুলী চলাইছিল৷ আমি সন্ত্ৰষ্ট হৈ একেটা ৰুমতে সোমাই থাকি ক্ষণ গণিছিলো৷ এয়াৰপৰ্টৰ বাহিৰত থকা মিদল মাৰ্কাৰ নামৰ যন্ত্ৰটোৰ লগত ডিউটি কৰি উভতি আহোঁতে মোৰ হাতৰ পৰা অফিচৰ জীপ গাড়ীখন অচিনাকী যুৱক কেইজনমানে কাঢ়ি লৈ গৈছিল৷ মোক সুকলমে ওভতাই অনাত কল্লোলেই আগভাগ লৈছিল৷ প্ৰায় পাচঁ বছৰ আমি একেলগে থাকি সুখ-দুখৰ ভাগ বতৰা কৰিছিলো৷ মোৰ ভনী মাজনী মোৰ লগত থকাৰ সময়ছোৱাত সি প্ৰায়েই আমাৰ ঘৰত ভাত খাবলৈ আহিছিল৷\nএসময়ত আমাৰ গতি ভিন্নমূখী হৈ পৰিল৷ মই তেজপুৰলৈ আৰু কল্লোল শিলছৰলৈ গুছি গ’ল৷ পল্টন বজাৰত তাৰ বাইকখন শিলছৰলৈ বুলি বুক কৰি দিওঁতে বিষন্ন মনেৰে মই তাক কৈছিলো – তোৰহে আৰু মটৰ চাইকেল চলোৱা নহ’ল৷ সি নিৰ্বিকাৰ হৈ কৈছিল – বাদ দে, গাড়ী চলাম এদিন৷\nমোৰ বিয়া ঠিক হোৱাৰ সময়ত তালৈ ফোন কৰি ক’লো – ঠিকতো হ’ল কিন্তু গহনা অৰ্ডাৰ দিবলৈকে পইচা যোগাৰ হোৱা নাই, ল’ন এটা আশা কৰি আছোঁ! সেইদিনাই সি পাচঁহাজাৰ টকাৰ দ্ৰাফট এখন মোলৈ ৰেজিষ্টাৰ কৰি পঠাই দিছিল৷\nমই যদি কল্লোলক লগ নাপালোঁহেতেন, এই জীৱনত মই ভানু বন্দোপাধ্যায়ৰ বিমল কৌতুক ৰস পান কৰাৰ পৰা বঞ্চিত হ’লোহেঁতেন৷\nমই যদি কল্লোলক লগ নাপালোঁহেতেন, এই জীৱনত মই শ্যামা সংগীতৰ প্ৰাণ টানি ধৰা লয়ৰ লগত পৰিচয় হোৱাৰ সুযোগ নাপালোঁহেতেন৷\nমই যদি কল্লোলক লগ নাপালোঁহেতেন, এই জীৱনত কুমাৰ শ্বানুৱে গোৱা “যাবো যে চলে, কিছু না বলে, ডাক দিলেও আসব না, চলে যাব বহু দূৰে” ৰ দৰে মধূৰ সংগীত পৃথিৱীত থকাৰ কথা গমেই নাপালোঁহেতেন৷\nআটাইতকৈ ডাঙৰ কথা, মই যদি কল্লোলক লগ নাপালোঁহেতেন, এই জীৱনত বন্ধুত্বৰ এক নিবিড় সম্পৰ্কৰ অনুভৱৰ পৰা মই চিৰকালৰ বাবে বঞ্চিত হ’লোহেঁতেন৷\nএতিয়া মোৰ আৰু কল্লোলৰ জীৱনৰ গতিপথ বেলেগ৷ এই জীৱনত আমি যে কেতিয়াবা আকৌ একেলগ হৈ সেই তেতিয়াৰ দৰে ক’ৰবাত কেইটামান দিন কটাম, সেই আশা এতিয়া ক্ৰমান্বয়ে ধূসৰ হৈ আহিছে৷ নোহোৱাৰ সম্ভাৱনাই অধিক যেন লগা হৈ আহিছে৷\nতথাপিও, বন্ধুত্বৰ অনিৰ্বচনীয় আনন্দ আৰু গৌৰৱেৰে মই সুবিধা পালেই আমাৰ ৰাঙলী দিনৰ কথা মনত পেলাওঁ৷ তৃপ্তিত মনটো ভৰি উঠে৷ আজিও পেলাইছো, কাৰন আজি তাৰ জন্মদিন৷\nহেপী বাৰ্থডে’ কল্লোল!\nPosted by Utpal Badol Baruah at 10:25 AM


প্ৰেমৰ দ্বিতীয় ইনিংছঃ বিষয়- ডিভোৰ্চীৰ স’তে ডেটিঙ\nআধুনিক জীৱনৰ সতে বিবাহ বিচ্ছেদ এটা বাঢ়ি অহা পৰিঘটনা হিচাবে পৰিগণিত হবলৈ ধৰিছে৷ সেয়ে ইয়াত আমি ভাগি যোৱা এখন বিবাহৰ ভংগ স্মৃতি কঢ়িয়াই ফুৰা সকলৰ সতে নকৈ গঢ়িব খোজা সম্পৰ্কত কি কি কথা স্পৰ্শকাতৰ ৰূপে গণ্য কৰিব লগা হয় তাকেই আলোকপাত কৰিব বিচাৰিছো ৷\nভাগি যোৱা এখন সংসাৰৰ পাছত নতুন সম্পৰ্কৰ কথা ভাবিবলৈ লোৱাটো ইমান সহজ কথা নহয়৷ এনে লাগে, বিশেষকৈ লগত লৈ ফুৰা মানসিক অৱসাদৰ বোজাই মনটোক নতুন সম্পৰ্ক গঢ়াৰ কথা চিন্তা কৰিবলৈ যেন মুকলি হবলৈকে নিদিয়ে৷ এতিয়া প্ৰশ্ন হয়, এই বোজাৰ কিমান অংশ সেই নতুনকৈ সম্পৰ্ক গঢ়িবলৈ লোৱাজনে বহন কৰিবলৈ সাজু আছে?\nযেতিয়া এটা সম্পৰ্ক গঢ়াৰ পৰা গৈ বিবাহ পাশত আৱদ্ধ হৈ এটা যুগ্ম জীৱন কটোৱাৰ পাছত, হঠাত যেতিয়া সেই বান্ধোন পুনৰ খোল খাই যায়, সেয়া আচলতে জীৱনৰ এক অতিশয় স্পৰ্শকাতৰ স্তৰ বুলিয়েই আমি গণ্য কৰিব লাগিব ৷ কি কাৰণে সেই বিবাহ সফল নহ’ল সেয়া ডাঙৰ কথা নহয়, কিন্তু এই সমাজ দুৰ্ভাগ্যক্ৰমে এতিয়াও ডিভোৰ্চীৰ প্ৰতি সদয় সুলভ দৃষ্টি দিব পৰাকৈ আধুনিক হব পৰা নাই ৷\nবিশেষকৈ যেতিয়া ডিভোৰ্চী গৰাকীয়ে পুনৰ ডেটিঙৰ পৰিসীমালৈ পুনৰ সোমাই আহে, সমাজে সেই কথাটোক বিশেষ চকুৰে লক্ষ্য কৰিবলৈ ধৰে৷ সেয়ে আপুনি যদি ডিভোৰ্চী এগৰাকীৰ সতে সম্পৰ্ক গঢ়িবলৈ আগবাঢ়িছে, তেন্তে কিছুমান কথা মনত ৰখাটো অতিশয় গুৰুত্বপূৰ্ণ ৷\n১. তেওঁৰ বাবে কথাবোৰ ইমান পাতল নহয়ঃ\nডিভোৰ্চী এগৰাকীৰ বাবে ডেটিং বা নতুন এটা সম্পৰ্কৰ দুৱাৰদলিত খোজ দিয়াটো অতিশয় চিৰিয়াচ কথাই৷ তেওঁ কোনো চিন্তা ভাৱনা নকৰাকৈ সম্পৰ্ক গঢ়িব লাগে বুলিয়েই ঘপহকৈ যে সম্পৰ্ক গঢ়ি নুতোলে সেয়া খাটাঙ(যদিহে তেখেত খিলাড়ী নহয়, বা তেনে সম্পৰ্ক গঢ়াৰ বাবেই যদি তেওঁৰ সংসাৰ ভাগি যোৱা নাই)৷\n২. খুৱেই বাস্তৱবাদীঃ\nআমি সকলোৱেই জানো যে বিবাহৰ পাছত সংসাৰ এখন চলাই নিবলৈ কম্প্ৰমাইজ, এৰা ধৰা বা সহযোগিতাটো অতিশয় জৰুৰী কথা ৷ আৰু যেতিয়া কোনো এগৰাকীয়ে ইতিমধ্যেই কাৰোবাৰ সতে এই স্তৰ পাৰ কৰি আহিছে, তেন্তে অবাস্তৱ বা অতি কাল্পনিক ৰোমান্তিক সপোনে তেওঁক ব্যতীত কৰি তুলিব নোৱাৰে ৷\nকি কাৰণে পূৰ্বৰ সম্পৰ্কটোত আউল লাগিল সেয়া ডাঙৰ কথা নহয়, কিন্তু এইটো জানি থওক যে, এওঁ প্ৰতিশ্ৰুতিলৈ ভয় কৰা মানুহ নহয়৷ কিন্তু ই এটা সমস্যাৰূপেও দেখা দিব পাৰে (পাছত আলোচনা কৰা হব)\n৪. পূৰ্বৰ অভিজ্ঞতাঃ\nএকোটা সম্পৰ্ক, সি সুখে ভৰা সফলেই হওক বা দুখে ভৰা বিফলেই হওক, মানুহক জীৱনত বহুখিনি শিক্ষা দি থৈ যায়৷ আৰু ইয়াৰ ভেটিতে নতুন সম্পৰ্কৰ গজালিবোৰে পোখা মেলে ৷ যিহেতু এই ক্ষেত্ৰত আপুনি পচন্দ কৰা গৰাকী ইতিমধ্যেই অভিজ্ঞ, সেয়ে এই নতুন সম্পৰ্কটোৰ ক্ষেত্ৰতো তেওঁৰ মেচিউৰিটিয়ে নিশ্চয়েই সহায় কৰিব ৷\n১. প্ৰতিশ্ৰুতিলৈ ভীতি পোষণঃ\nআগতে উল্লেখ কৰাৰ পইণ্টোক পুনৰ বাৰ আমি ফঁহিয়াই চাব খুজিছো ৷ অতীতৰ তিতা অভিজ্ঞতাৰ পৰা তেওঁক প্ৰতিশ্ৰুতি লোৱা বা প্ৰতিশ্ৰুতি দিয়াৰ ক্ষেত্ৰত একোটা ভয় বা শংকাই অনবৰতে আমনি কৰি থাকিব পাৰে ৷ কিন্তু এই সম্ভাৱনা সদায়েই থাকে যে, কিছু সময়ৰ ব্যৱধান বা সময়ৰ সতে নতুন সম্পৰ্কৰ সঁচা অনুভৱে তেওঁলোকক নতুনকৈ প্ৰতিশ্ৰুতিবদ্ধ হবলৈ প্ৰেৰণাও যোগায়৷\n২. অতীতৰ স্মৃতিঃ\nবিয়া এখন মানুহৰ জীৱনৰ এটা পাহৰিব নোৱাৰা পৰিঘটনা৷ আপুনি লাগিলে যিমানে মানি নলবলৈ চেষ্টা কৰক, তথাপি আপুনি পচন্দ কৰা নতুন সংগীৰ সতে অতীতৰ কিছু অদেখা সূতা সদায়েই জোৰা খাই থাকিব৷\nমনত ৰাখিব, এগৰাকী ডিভোৰ্চীৰ বাবে বিবাহ বিচ্ছদেৰ পাছত বহুখিনি বেলেগ বেলেগ সংঘাতৰ সন্মুখীন হব লগা হয়৷ আপুনি তেওঁৰ এনে সংঘাতৰ কিমান খিনি দ্বায়িত্ব লবলৈ মন কৰিব সেয়া মনতে পৰিস্কাৰ হৈ লওক আৰু প্ৰতিটো পদক্ষেপতে তেওঁৰ সাৰথি হোৱাৰ বাবে নিজকে সাজু কৰি তোলক৷\n৪. ইম’চনেলি আনপ্ৰেডিক্টেৱলঃ\nডিভোৰ্চবোৰ সচৰাচৰেই অতিশয় যন্ত্ৰণাময় তথা মানসিক চাপজনকেই হয়৷ সেয়ে মনত ৰাখিব যে, আপুনি পচন্দ কৰা নতুন সংগী গৰাকীয়ে মানসিক চাপৰ এক বিশাল যাত্ৰা পাৰ কৰি আহিছে৷ এই মানসিক চাপবোৰে সময়ে সময়ে তেওঁলোকৰ মনত সন্তাপ জগাই তুলিব পাৰে, আৰু আপুনি সেই মুহূৰ্তবোৰত তেওঁৰ যতন লব পাৰিব লাগিব৷ যদি এই কথাবোৰত আপুনি সহায় কৰিব নোৱাৰে, তেন্তে তেওঁলোক এই নতুন সম্পৰ্কৰ বাবে সাজু হৈ নুঠিবও পাৰে ৷\nমনত ৰাখিব লগা আন কেতবোৰ কথাঃ\n-সম্পৰ্ক গঢ়াৰ ক্ষেত্ৰত চিৰিয়াছ হোৱাৰ আগতে সেই কথাৰ বিষয়ে জানি নিশ্চিত হৈ লওক যে, আপোনাৰ পচন্দৰ গৰাকী ডিভোৰ্চ যাতে একেবাৰে শেহতীয়া নহয় (বেছি দিন হোৱাই নাই)৷\n-প্ৰথমে কেজুৱেল ৰূপতেই তেখেতৰ সতে ডেটিঙ কৰক, সময় কটাওক; অলপ বুজি উঠাৰ পাছতহে প্ৰতিশ্ৰুতিবদ্ধ হোৱাৰ কথা ভাবিব৷\n- প্ৰকৃত কথাখিনিৰ বিষয়ে বিশদভাৱে জানি লওক, তেওঁলোকৰ অতীত, কি কাৰণে ক’ত কি ভূল হৈ গ’ল৷ যদি কোনো সন্তান আছে, সেই বিষয়েও৷\n- সিপক্ষৰ ফালৰ পৰাও আচল কাহিনীটো উদ্ধাৰ কৰাৰ চেষ্টা কৰক, যাতে আপুনি ভুল ব্যক্তিৰ পাল্লাত পৰা নাই , সেয়া নিশ্চিত কৰিবলৈ ৷\n- মুকলি মনেৰে কথা পাতক৷ যিবোৰ কথাই আপোনাক বিঢ়ম্বনা দিয়ে, মনত অশান্তি দিব পাৰে, সেই কথাবোৰ আগতেই সুধি পুচি খোলোচা হৈ লওক ৷\nআপোনাৰ নতুন সম্পৰ্কলৈ শুভেচ্ছা থাকিল৷ সংগীৰ দ্বিতীয় ইনিংছটো প্ৰেমময় কৰি তোলক, অতীতৰ স্মৃতিক পাহৰি নতুনৰ বাট সুখময় হৈ উঠক৷ তাকেই কামনা কৰিলো ৷\nজীৱন যৌৱন শিতানৰ শেহতীয়া লেখাঃ


মৰিশালি - অপূৰ্ব কুমাৰ শইকীয়া - সাহিত্য ডট অৰ্গ\nকদমী ভীতিগ্ৰস্ত হৈ উঠিল৷ বিষটো নাভিগৰ্ভৰ ওচৰৰ পৰা লাহে লাহে তললৈ নামিছে৷ সাপ এডালৰ দৰে কিবা এটাই যেন হঠাতেই পেটৰ নাড়ী-ভুঁৰুখিনি হেঁচা মাৰি ধৰে আৰু কিছু পাছতে সি তাৰ খামোচ এৰি দিয়ে৷ তাৰ আগে আগে নিম্নমুখী কিবা এটা চাপ৷\nকি কৰিব তাই এতিয়া৷\nনাথানীবুঢ়ীও ছমাহ আগেয়ে হাইজাত গ’ল৷ এইবিলাকত ট্ৰেইনিং থকা বুঢ়ী অকল তায়েই আছিল৷ গোটেই অঞ্চলটোৰ ফুটপাথ, যুগী জুপুৰিৰ মাইকীসকলৰ লেঠা তায়েই চম্ভালিছিল৷ তাই নিজেই হয়তো ইমান সোনকালে মৰিব বুলি ভবা নাছিল৷ সেইবাবে বোধহয় তাইৰ বিদ্যাটো কাকো শিকাই থৈ নগ’ল৷ অৱশ্যে তাইৰ একচ্ছত্ৰী সামাজ্যৰ প্ৰতিদন্দ্বী হৈ ভাত মাৰে বুলিও ভয়তে কাকো নিশিকাবও পাৰে৷ কদমীয়ে নিজেও এই বিদ্যাৰ অলপ অচৰপ জানে৷ তাই আগেয়েও এবাৰ মাক হৈছে৷ এটা মৰা কেচুৱাৰ মাক৷ নাথানী বুঢ়ীৰ কৌশলী হাত দুখনেও তাইৰ প্ৰথম কেঁচুৱাটোক বচাব পৰা নাছিল৷ লপথপীয়া মঙহৰ টোপোলা এটা হৈ সি পৃথিৱীলৈ আহিছিল৷ তাৰ ভেলটোৱে খালী পৃথিৱীখন চুইছিল৷ মৃত কেচুৱা জন্ম দিয়াৰ বাবে তাইৰ সাধাৰণ ফিজটোৰ সলনি কিবা এটা নূন্যতম কিবা এটা টকাহে পাইছিল৷ ফুলটো খাইছিল বাপুকনে৷ নাথানী বুঢ়ীয়ে ফুটচাই দি পুতি থোৱাৰ পৰা সি বস্তুটো খান্দি কুৰুকি উলিয়াই আনিছিল৷ কদমীৰ মাৰ খাই তাৰ পাছত সি কেইবাদিনো তাইৰ ওচৰলৈ নাহি চুচুক চামাককৈ ফুৰিছিল৷\nএতিয়া বাপুকণো ওচৰত নাই৷ ভাদ মাহ বাবে তাৰ পৰকিতি লৰিছে৷ থিত লাগি নাথাকে৷ ওচৰৰ ৰূকচানা আৰু মীনাও কামলৈ গৈছে৷ গোটেইখন উদং, নিমাত নিতাল৷ ৰাতিয়েই বিষটোৱে ভৰ দিয়াহেঁতেনো লাজ কৰিবলগীয়া একো নাছিল৷\nদিনৰ পোহৰ এইবিলাক কামৰ বাবে সুচল নহয়৷ ৰাতিৰ আন্ধাৰত কেইবামাহ আগেয়ে আৰম্ভ হোৱা ঘটনা এটা ৰাতিৰ আন্ধাৰতে শেষ হোৱাহেঁতেন ভাল আছিল৷ পিছে ৰ’দটোও ওলাইছে তৌ তৌকৈ_ৰাইজক দকচি খোৱাৰ মূৰ্তি ধৰি৷\nআচলতে এইবিলাক লেঠাত সোমাবই নালাগিছিল৷ পিছে ঘটনাবিলাক কেৱল কদমীয়ে নঘটাকৈ ৰাখিব নোৱাৰে৷ তাইৰ মঙহ নথকা হাত দুখনে বহু সময় ধৰি ৰাখিব নোৱাৰে৷ এনেকুৱা সময়ত তাইৰ খুদকণ পেটত নপৰা পেটটোৱে সেই দুমুনীয়া মহাভাৰটোক তাইৰ ওচৰলৈ আহিবলৈ হাত বাউলিহে দিয়ে৷ সেই মহাভাৰটোৱে কেতিয়াবা সুৰ লগাই শুনিবলৈ ভাললগাকৈ ধুনীয়া কিছুমান কথা কয়৷ সেইমহাভাৰটোৱে এৰাতি তাইৰ ওচৰত ফেকুৰিয়েই কান্দিয়েই কটালে৷ আচল উদ্দেশ্যক সি দিলে দহমিনিটৰ সময়৷ বেচেৰাৰ জীৱনটো যেন উছন হৈ পৰিছিল৷ ভৰি ৰাখিবলৈ যেন তলত মাটি নোহোৱা হৈছিল তাৰ৷ তাক দেখি কদমীৰ তেনে ভাবেই হৈছিল৷ পিছে শেহৰাতি পুনৰ মানুহটোৱে কম শব্দ কৰি হাঁহিছিল৷ কদমীয়ে তাক চুপ হৈ থাকিবলৈ ধমক দিছিল৷ বেচেৰাৰ মুখখন পুনৰ কেহৰাজৰ দৰে পুনৰ নীলা হৈ পৰিছিল৷\nপাগলেইনে, খকুৱাইনে, অঘৰীয়েইনে ধৰা টান৷ বিচিত্ৰ মানুহ৷\nপাপ আৰু পুণ্য কাক বোলে, কদমীৰো ধাৰণা এটা আছে৷ তাইৰ পাপৰ ভাগটো লয় তাইৰ ভৰিও নভৰা পেটটোৱে আৰু পুণ্যৰ ভাগটো লয় দুটামান উখোৱা চাউলৰ ৰূপত বাপুকণে৷ এনেকৈয়ে তাই পাপ আৰু পুণ্যৰ পাল্লাখন সমান কৰিব খোজে৷ অৱশ্যে প্ৰথমচোৱাতকৈ আজিকালি তাইক এইবিলাক কথাই আমনি দিবলৈ এৰিছে৷ তাই কৰা ভুল শুদ্ধই সকলো কামৰ যুক্তিৰ ঢোকা এডাল বিচাৰোতে তাইৰ বেছি সময় নালাগে, হাতেৰে ঢুকি পোৱাতে থাকে৷ ডাঙৰ দালান ঘৰৰ মহিলাসকল, আউলা ছাউনি দিয়া খেৰীঘৰৰ গৃহলক্ষ্মীসকল, কেইচলামান টিনপাতেৰে নতুনকৈ ঘৰ এটা উঠোৱা চৰকাৰী কৰ্মচাৰী কেইজনৰ জপৰ্জলৌ যেন লগা ঘৈণীয়েক কেইজনীক দেখি কদমীৰ সাধাৰণতে ঈৰ্ষাভাৱ নাহে৷ ৰাতিৰ গৌৰৱে দিনৰ ঈৰ্ষাভাৱ নোহোৱা কৰে৷ কদমীয়েও বুজে, দুবেলা_দুমুঠি খাবলৈ পোৱা, ল’ৰা ছোৱালীকেইটাক স্কুললৈ\nৰিক্সাত অনা নিয়া কৰাৰ সামৰ্থ্য থকা, ধাৰে ঋণে স্কুটাৰ এখন আৰু ৰামায়ণ, মহাভাৰত চাবলৈ টিভি এটা যোগাৰ কৰা মজলীয়া ধৰণৰ মানুহখিনিৰ কথা তাই তাত কাম কৰিবলৈ যোৱা বন্ধু বান্ধৱীৰ পৰা শুনিছে, তেওঁলোকৰ দৈনন্দিন জীৱনৰ কাহিনীবোৰো বৰ কৌতূহল জন্মাব পৰা বিধৰ৷ এনে লাগে যেন টকাৰে তৈয়াৰ কৰা চনচনীয়া ৰচী এডালেহে ইটোৰ লগত সিটোক বান্ধি ৰাখিছে সেই পৰিয়ালত৷ অৱশ্যে টকা পইচা উভৈনদী হ’লেই\nঘৰখনৰ ধুতি নীতি পেলাই দিব লগীয়া নহয় তাই নাভাবে৷\nকদমীয়ে বেছি ভালকৈ চিনি পায় সমাজৰ আটাইতকৈ তলত থিতাপি লোৱা তাইৰ দৰে মানুহচামক৷ সিংহৰ দৰে দিনে ষোল্ল ঘণ্টাকৈ শোৱাৰ কথা নহয়, এইমানুহখিনিয়ে বিভিন্ন কাৰণত শুবলৈও পায় কম আৰু খাবলৈও পায় তাতোকৈয়ো কম৷ এইখিনি মানুহে সপোনতে কেতিয়াবা একাঁহী বগা চাউলৰ ভাত দেখা পায়৷ নীতি-নিয়ম পাপ-পুণ্যৰ কথা ইহঁতৰো কম৷ ৰুকচানাই পশ্চিম ফালে পথান পাতে, মীনায়ো ‘কণা গোসাঁই’ক অবাইচ ভাষাৰে গালি পাৰে আৰু শিৱৰাত্ৰি কেতিয়া পৰেতো নাজানেই, কেনেবাকৈ গম পালে লখিমী হোটেলৰ পিছফালৰ পৰা আভোকীয়া গ্ৰাহকে এৰা বৰালি মাছৰ টুকুৰা কঢ়িয়াই আনি দগৰি খায়৷\nতাতকৈ তলৰ খাপটোত আছে বাপুকণহঁত৷ এলডা ভাতৰ বাবে লোকৰ মুখলৈ চোৱা, মুহূৰ্তে মুহূৰ্তে অকাৰণতে বাটৰুৱাৰ গোৰ খোৱা, বন্ধু বান্ধৱ নথকা বাপুকণহঁত৷ কেতিয়াৰ পৰা আহি কেনেকৈনো সি আহি কদমীৰ লগ লাগিল আৰু তাইৰ লগনেৰা হ’ল, কদমীৰ এতিয়া আৰু মনত নপৰে৷ সিও বোধহয় কিবা এটা মায়াত বন্দী হ’ল৷ হওঁতে এলদা ভাত যোগাৰ কৰিবলৈ কদমীক নহ’লেও হ’লহেঁতেন৷ বিস্কুটৰ বাকচৰ টিনপাতেৰে সজা কদমীৰ চালিখনেও ৰ’দে-বৰষুণে তাক বচাব নোৱাৰে, দোপাল পিটা বৰষুণ নহ’লে এনেয়েও সি চালিখনৰ তললৈ নোসোমায়৷ ভাত নহ’লে আগেয়ে মানুহৰ বিষ্ঠাৰে ঠেকাৰ কাম চলিছিল তাৰ, পিছে দুবাৰমান কদমীৰ মাৰ খোৱাৰ পাছত সি আজিকালি সেইকামটো সংগোপনে আৰু পাতলীয়াকৈ কৰে৷ তাৰ চেহেৰাটোও ঠিক এটা বেয়া বুলিব পৰা নহয়, অৱশ্যে এতিয়া ছালখন ফাপৰে খাই নোমবোৰ নোহোৱা হৈছে৷ সিদিনা চৰকাৰৰ জীৱ-জন্তুৰ বিভাগৰ লুতুৰা চকীদাৰ এটাৰ পৰা বেঙুনীয়া ৰঙৰ ঔষধ এটা আনি কদমীয়ে বাপুকণৰ পিঠিত কেবাদিনো ঘঁহিছে, পিছে ফলহে দিয়া নাই৷ সিও জানো কম? ঔষধটো সানিবলৈও ভালকৈ গাটো পাতি নিদিয়ে, সুৰসুৰণিয়ে উঠেনে পোৰণিয়েই ধৰে সিহে জানে৷\nকদমী শোৱাৰ ভংগীৰ পৰা উঠি বহিল৷ বিষটোৰ তীব্ৰতা বাঢ়িছে, ঘন ঘন হৈ পৰিছে বিষৰ আগমন৷ প্ৰথম অৱস্থাত বিষটো বেছি সময় নৰৈছিল, এতিয়া দীঘলীয়া সময়ৰ বাবে যেন বিষটো ৰৈ যাব বিচাৰিছে৷ সকলো বাধা বিঘিনি অতিক্ৰম কৰি তলফালে যেন কিবা এটা অগ্ৰসৰ হ’বলৈ ধৰিছে৷ তাই এইবাৰ সম্পূৰ্ণকৈ নিশ্চিত হ’ল হয় আচল খেলাখনেই আৰম্ভ হৈছে৷ নাথনী বুঢ়ীৰ পৰা\nআধৰুৱা ভাবে শিকা হিচাপমতে দেহৰ আকাৰ অনুযায়ী সময় হোৱা নাছিল দেখোন৷ কদমীহঁতৰ ক্ষেত্ৰত অৱশ্যে প্ৰকৃতিৰো নিয়মটো কেতিয়াবা বেলেগ হয়৷ কোনোবা দুষ্ট মহাভাৰৰ ভেটগুটিয়ে তৰা নৰা চিগিছে৷ ঘটনাটোৰ আৰম্ভণি বিন্দুটোৰ স্থান কদমীয়ে ভালকৈ নাজানে, হিচাপৰ খেলি মেলি নহ’ব কিয়!\nএনেকুৱা সময়ত চিত হৈ শুই দীঘলীয়া উশাহ লব লাগে৷ কদমীয়ে পাহৰিলে, এবাৰ চিত হৈ শুই, এবাৰ পেটতো হাতেৰে হেঁচামাৰি ধৰি তাই বিষটো লাঘব কৰিব পাৰিনে কি চেষ্টা কৰিলে৷ নাই বৃথা চেষ্টা৷\nকি কৰা যায়? সৰ্বনাশেই হয় এথোন৷ অলিয়ে গলিয়ে পিন পিনাই ফুৰা জাক জাক মানুহৰ মাজত তাই লাজ ৰক্ষা কৰে কেনেকৈ? তাই জানে এই মানুহজাকৰ নিৰন্তৰ ব্যস্ততা, যেন এক মিনিট দেৰি হ’লেই দৈবাসন তললৈ যাব৷ এই মানুহখিনিয়ে মুকলি ঠাইৰ বিৰল ঘটনা এটা দেখিলে নিজৰ ব্যস্ততা পাহৰি যাব৷ তাইক এইমুহূৰ্তত প্ৰদৰ্শন প্ৰিয় মানুহজাকে একো সহায় কৰিব নোৱাৰে৷ হঠাতে কদমীৰ ভাব হ’ল, তাইৰ চাৰিওফালে থকা মানুহবোৰ নোহোৱা হৈ যাওক৷ অকলশৰীয়া অৱস্থা নহয়, এই মুহূৰ্তত তাইৰ বাবে ভয়াবহ হৈ পৰিছে বহু মানুহৰ সমাগমত গুণগত ভাবে অকলশৰীয়া অৱস্থা এটাহে৷\nনগৰখনৰ এই ঠাই টুকুৰা আগেয়ে কিছু আবুৰ আছিল৷ ৰাস্তাৰ কাষে কাষে কৃষ্ণচূড়াগছ আৰু ৰাস্তাৰ সিটো পাৰে নৈৰ পাৰে পাৰে ৰাধাচূড়া, এজাৰ আৰু মে’ফুলৰ গছে ইয়াত বাৰিষা ফুলৰ মেলা পাতিছিল৷ এতিয়া ইয়াত ফুলৰ সঁচ বুলিবলৈ নাই৷ য’তে ত’তে মেদেলুৱা দুডালমান আছে৷ তেওজ বেলি বাপুকণৰ চকু নামোতে কদমীয়ে মেদেলুৱা গছৰ পাতৰ ৰসেৰে তাৰ বেমাৰ ভাল কৰিছিল৷ ফাগুন, চ’তৰ বাদে বছৰৰ আন সময়ত প্ৰায়ে পৰিত্যক্ত হৈ থকা শিৱ মন্দিৰটোৰ সেইফালে মৰিশালিখনত অৱশ্যে গছ কিছুমান আছে৷ জংঘলখিনি একেবাৰে উছন হোৱাৰ পৰা কোনোমতে ৰক্ষা পৰি আছে৷ কদমীয়ে মাজে সময়ে তাত দুই-একুৰা জুই জ্বলি থকা দেখে, কোনোবা দূৰ্ভগীয়া বা সৌভাগ্যবানৰ দেহৰ জুই, গৰৈমাছ পোৰাৰ দৰে গোন্ধ পালে কদমীৰ মনত মিশ্ৰিত অনুভূতিৰ সৃষ্টি হয়৷ মৰাৰ পিছত তাইৰ দেহটোৱেনো কেনে মৰ্যাদা পাব বা পোৱা উচিত, এনে কথা ভাবি তাই মন বেয়া নকৰে৷ তাইৰ ভয় লাগে আন এটা কাৰণতহে, তাই মৰাৰ আগেয়েই যদি বাপুকণৰ কিবা এটা হয়? কাৰ জিভা তপালি থকা মুখখন চাই তাই দূখ দূৰ্দশা পাহৰিব? সিদিনা ৰূকচানাই তাইৰ মনটো বেয়া কৰি থৈ গ’ল৷ তাই হেনো ক’ৰবাত শুনিছে, বাপুকণহঁতৰ গড় আয়ুস দহ বছৰমানহে৷ সেই হিচাবত মানুহ হোৱাহেঁতেন সি ষাঠি বছৰীয়া মানুহৰ দৰে হ’লহেঁতেন৷ কথাটো ভাবি কদমীয়ে সেইদিনা গোটেইৰাতি শুৱ পৰা নাছিল৷ উচপিচাই, ইকাতি-সিকাতি কৰি থাকোঁতেই সিদিনা কুকুৰাই শেষ প্ৰহৰৰ ডাক দিছিল৷\nবিষটোৱে তাইক চেপি খুন্দি আনিছে৷ আৰু হয়তো বেছি সময় নালাগিব৷ বেলেগ ক’ৰবালৈ গ’লে এতিয়াই আগবঢ়া ভাল৷ ইয়াতকৈ দেৰি হ’লে তাই আৰু খোজকাঢ়িব নোৱাৰিব৷ ভিতৰৰ বাৰিধিয়ে মথাউৰি ভাঙিলে সৰ্বনাশ হ’ব৷ তাই মৰিবলৈ ভয় নকৰে, ভয় কৰে লাজলৈ৷ কিয় জানো বিগত কেই বছৰত মুহূৰ্মুহূ: আক্ৰমণ -প্ৰত্যাক্ৰমণৰ পাছতো তাইৰ লাজটো অক্ষত হৈ ৰৈ গৈছে৷ এজন নিলাজ মানুহৰ ওচৰত নিলাজীৰ দৰে আচৰণ কৰিব পৰাটো বৰ এটা ডাঙৰ কথা নহয়৷ লাজ লাগে সলজ্জ মানুহৰ অভিনয় কৰা এজাক পৰুৱা সদৃশ ব্যস্ত মানুহলৈ৷ এৰা, এতিয়া আৰু দূৰৰ প্ৰসূতিগৃহৰ কথা ভাবি লাভ নাই, তাতকৈ নৈৰ পাৰৰ শ্মশানখনলৈ এতিয়া বেছি ওচৰ, চাৰিখন বেৰৰ এক কৃত্ৰিম আবুৰতকৈ এক প্ৰাকৃতিক আৰু সহজলভ্য আবুৰৰ প্ৰয়োজন এই মুহূৰ্তত তাইৰ বাবে বেছি৷\nঠিকেই আছেনে বস্তু কেইপদ তাইৰ আঁচলত টোপোলাত? আছে৷ এডাল বাঁহৰ চেঁচু ৰ দুডাল মোটা বটীয়া আৰু কেইটামান বিশল্যকৰণীৰ পাত ভাল ধৰণেই বন্ধা আছে তাইৰ আঁচলত৷ তাইৰ মূৰটো আচন্দ্ৰাই কৰিছে, বিষটো অকণমান সময় নুঠাকৈ আছে৷ তাই দুই হাতেৰে মাটিত ভৰ দি হেলনীয়াকৈ বহি থকা অৱস্থা এটালৈ আহিল৷ জেওৰা এডালত ধৰি লাহেকৈ থিয় হ’ল আৰু কাষৰ ৱালখনত ধৰি আগলৈ হাওলি কিছু সময় ৰৈ থাকিল৷ নিজকে চম্ভালি লোৱাৰ পাছত তাই লাহেকৈ মূৰ তুলি ইফালে সিফালে দূৰলৈ চালে আৰু অলপ সময়ৰ পাছত কিবা এটা ইপ্সিত বস্তু পোৱাৰ দৰে চকুকেইটা জ্বলমলাই উঠিল৷\nবাপুকণ আহিছে৷ তাৰ এইটো অহাৰ সময় নহয় যদিও সি আজি সোনকালে উভতিছে৷ মানুহৰ দৰে লেবলেবাই কথা কব নোৱাৰিলে কি হ’ল! বাপুকণেও আজি হয়তো কিবা এটা বুজি পাইছে৷ সকলো প্ৰয়োজনীয় কাম সামৰি সিও আহিছে তাইক সহায়ৰ হাত আগবঢ়াবলৈ৷\nলাহে লাহে বেলিটো পাতত বহিবলৈ উপক্ৰম কৰিলে আৰু এটা সময়ত আগে আগে কদমী, পিছে পিছে বাপুকণ, কিছুদূৰ যোৱাৰ পাছত এইবাৰ বাপুকণ আগবাঢ়িল৷ কদমীৰ গন্তব্যস্থল সম্পৰ্কে এটা থুলমুল ধাৰণা কৰি সিও নৈৰ পাৰলৈ পোনালে৷ বিষটো ক্ৰমশঃ সহ্য কৰিব নোৱাৰা বিধৰ হৈ আহিছে, কদমীয়ে সোঁহাতখন বিশেষ ধৰণে ভাঁজ কৰি কঁকালত থলে আৰু খোজৰ গতি কমাই কঁকাল বেকা কৰি লাহে লাহে গৈ থাকিল৷ তাইৰ লগত তাল মিলাব নোৱাৰি বাপুকণ মাজে সময়ে বহুদূৰ আগুৱাই যায়, গছে-পাতে নাক লগাই কিবা শুঙি শুঙি সি পুনৰ উভতি আহে, সুবিধাজনক সৰু জোপোহা গছ পালে সি তাৰ পিছ ঠেং এখন দাঙি দেহৰ পানীৰ বোজা কমায়৷\nনাই শ্মশানঘাটত একুৰাও চিতা জুই জ্বলি থকা নাই, গতিকে কোনো মানুহৰ সমাগমো সদ্যহতে নাই৷ কিছুদূৰ আগুৱাই গৈ চোৰাত গছ কেইজোপামান আৰু ডিমৰুগছ এজোপাই আৱৰি ৰখা গোলাকাৰ জাগা এটুকুৰাত কদমী সোমালগৈ আৰু তাতে তাই চিত ভোলোঙা খাই ওপৰমূৱা হৈ পৰিল, নিৰ্ণিমেষনেত্ৰে আকাশখন ঢাকি ৰখা সোণাৰুপাতখিনিলৈ চালে৷ খন্তেক আগেয়ে পাতলীয়াকৈ এজাক বৰষুণ দিছিল, সোণাৰু পাতেৰে নিগৰি অহা তাৰে এটোপাল টপৰকৈ তাইৰ গালতে পৰিলহি৷ বাপুকণো আহি ওচৰতে বহিলহি৷ গোল জাগাখিনিলৈ সোমোৱা দুৱাৰমুখতে সি হিজ মাষ্টাৰছ ভইছৰ কুকুৰটোৰ নিচিনাকৈ পিছঠেং পাৰি বহিল আৰু অতি আকুলতাৰে কদমীৰ মুখলৈ চালে৷ কদমীয়ে তীব্ৰ বিষত কেঁকাবলৈ ধৰিলে আৰু বাপুকণে নিৰ্ণিমেষে কেৱল তাইৰ শীতল ঘাম বিৰিঙা কপালখনলৈ চাই ৰ’ল৷ দুভৰিৰ মাজত কিবা এটা সিক্ত বস্তুৰ উপলব্ধিত কদমী সচকিত হৈ উঠিল৷ তাই ভয়ে ভয়ে সোঁহাতখনৰ আঙুলিকেইটা সেই জাগালৈ নি চুই চালে আৰু তিতা আঙুলিটো তাই ভয়ে ভয়ে চকুৰ আগলৈ আনিলে, নাই নহয়, তাইৰ ৰক্তপাত হোৱা নাই৷ বোধহয় পানীহে ভাঙিছে৷ গোটেই মেখেলাখন তিতি গৈছে৷ বতাহত বিয়পি পৰিছে এটা কেঁচামাছৰ দৰে এটা সুতীব্ৰ গোন্ধ৷ কদমীয়ে লাহে লাহে মেখেলাখন ওপৰলৈ উজাই আনিলে আৰু লগে লগে ভৰি দুখন আঁঠুৰ ওচৰতে ভাঁজ কৰি অলসভাৱে পৰি ৰ’ল৷ বাপুকণে তাইক কিছু সহায় কৰিব পৰা যায় নেকি তাকে ভাবি বোধহয় কদমীৰ উন্মুক্ত ভৰি দুখনৰ ওচৰলৈ আহি এইবাৰ থিয় হৈ ৰ’ল৷ বিষৰ দুটা তীব্ৰ ঢৌৰ মাজৰ তুলনামূলকভাৱে বিষহীন অৱস্থা এটাত বাপুকণৰ উৎসুক মুখখন তাইৰ আঁঠুৰ ওচৰত দেখি কদমীৰ হঠাতে লাজ লাগি গ’ল আৰু তাক ভৰিৰ তলুৱাৰে লাহেকৈ গোৰ মাৰি দিলে৷ পিছে বাপুকণে কদমীয়ে তাক মৰম কৰিছে বুলি ভাবি লৰচৰ নকৰাকৈ একে ঠাইতে থিয় দি ৰ’ল৷ ‘হেৰ’ কটা নিলাজ, তই মোৰ মুৰশিতানলৈ আহি বহিব নোৱাৰ’বুলি ভেকাহি মাৰি এইবাৰ দেহৰ সঞ্চিত শক্তিৰে জোৰ কৰি গোৰ মাৰি দিলে৷ কদমীৰ অপ্ৰত্যাশিত আচৰণত কেং কেং কৰি খং আৰু ক্ষোভত বাপুকণ সেইঠাইৰ পৰা আঁতৰি গ’ল৷ কেইনলমান আঁতৰৰ মাটিৰ ঢিপ এটাত উঠি বহিল আৰু দুজোপা চোৰাত গছৰ মাজত থকা ফাঁক এটাৰে সি তাইৰ মুখখনলৈ অপলকভাৱে চাই ৰ’ল৷\nবিষটোৱে চূড়ান্ত পৰ্যায় পাইছেগৈ৷ দেহৰ অভ্যন্তৰত যেন ফাটি ফুটি গৈছে সকলো, এক বিৰাট ধ্বংসযজ্ঞ যেন আৰম্ভ হৈ গৈছে তাইৰ ভিতৰচৰাত৷ দাঁতেৰে ওঁঠ কামুৰি, দুহাতেৰে মাটিৰ কোৰ্শালাবন খামুচি দুই ভৰিৰ মাজত তাই অনুভৱ কৰিলে _যেন কিবা এটাই পোহৰলৈ বেঙা মেলিছে৷ হয়, এটা অৰ্ধজাত শিশুৰ দুখন ভৰিয়ে পৃথিৱী স্পৰ্শ কৰিব খুজিছে৷ সোঁহাতখনেৰে শিশুটোৰ ভৰি দুখন চুই কদমীৰ গাটো জিকাৰ খাই উঠিল৷ গোটেইখন দেখোন ওলট পালট হৈ গৈছে৷ দেৱশিশুটোৱেও যেন পৃথিৱীৰ ৰং আৰু পোহৰৰ মেলাক ভয় কৰি পৰীক্ষামুলকভাৱে তাৰ দেহৰ নিম্নাংশক নমোৱাৰ যো জা কৰিছে, বাসযোগ্য বুলি অনুভৱ হ’লে তাৰ শীৰ্ষখণ্ডও পৃথিৱীলৈ নমোৱাৰ প্ৰৱণতাৰে৷\nখন্তেক পাছতে কদমীৰ বিষটোৱে উচ্চতম বিন্দুত আৰোহণ কৰিলে আৰু শিশুটোৰ বৃহদাকাৰ মূৰটোক নিজৰ দেহৰ পৰা মুক্ত কৰিবলৈ তাই দাঁতে ওঁঠে কামুৰি ছটফটাবলৈ ধৰিলে৷ তাইৰ ছটফটনি দেখি বাপুকণ আকৌ ওচৰ চাপি আহিল আৰু তাইৰ গাত তাৰ মুখখন লগাই সি গেন গেনাবলৈ ধৰিলে৷ বাৰিষা বোঁৱতী নৈৰ দলঙত পানী মেটেকা লাগি ধৰাৰ দৰে কেঁচুৱাটোৰ মুৰটো কদমীৰ দেহৰ অভ্যন্তৰত লাগি ধৰিলে৷ যিমানেই প্ৰচণ্ড সঞ্চালনেৰে তাই মাংসপিণ্ডটোক তাইৰ দেহৰ পৰা পৃথক কৰিবলৈ চেষ্টা কৰিলে, সিমানেই নিকপকপীয়াকৈ যেন সি কদমীৰ ভিতৰত জোঁট খাই লাগি ধৰিলে৷ দেহৰ সকলোখিনি জমা শক্তি একত্ৰিত কৰি উশাহ বন্ধ কৰি শেষবাৰৰ বাবে জোৰ দিলে, মাংসপিণ্ড নহয় এইবাৰ হৰহৰকৈ মাথোন নামি আহিল তেজ এটা লানি নিছিগা ধাৰ৷ অতি আচৰিতভাৱে হঠাতেই যেন বিষটো নাইকিয়া হৈ গ’ল তাইৰ, অসীম ক্লান্তিৰে লবেজান হৈ তাই সেইঠাইতে পৰি ৰ’ল৷ এনেকুৱা সময়ত কি কৰিব\nনাজানিব পাৰে ইয়াৰ প্ৰতিকাৰৰ কোনো উপায়৷ এটা নৰশিশুৰ বৰ্তমানত ভৰি দুখন কেৰেপীয়াকৈ ধৰি তেজ বন্ধ কৰাৰ উপায় সদ্যহতে নাই৷\nছালৰ ৰং ঢেলা নোহোৱালৈকে তেজৰ সুঁতি বৈয়েই থাকিল৷ কিং কৰ্তব্যবিমূঢ় হৈ বাপুকণে খমলা বন্ধা তেজখিনিলৈ চাই ৰ’ল৷ মাজতে এবাৰ আগবাঢ়ি গৈ তেজখিনি শুঙিয়েই পুনৰ উভতি আগৰ ঠাইলৈ আহিল৷ লাহে লাহে আন্ধাৰ হৈ আহিল৷ ৰান্ধনি বেলি আখলত সোমোৱাৰ উপক্ৰম হ’ল আৰু কদমীয়ে সেইভাগেই মাটিত পৰি ৰ’ল৷ কদমীৰ প্ৰথমে টোপনি আহিল৷\nতাৰপাছত তাই চেতনহীনতাৰ ফালে গতি কৰিলে৷ এটা সময়ত তাইৰ উশাহ নিশাহত হোৱা বুকুৰ সঞ্চালন নাইকিয়া হৈ আহিল৷ তাইৰ কলিজাটোৱে ভাগৰ লাগি শুবলৈ যো জা কৰিলে আৰু কেইটামান মুহূৰ্তৰ পাছতে তাইৰ দেহৰ সকলো যন্ত্ৰ পাতি নি: সাৰ হৈ পৰিল৷\nএটা অৰ্ধজাত কেঁচুৱাক দেহত লৈ, হাতৰ মুঠিত বাঁহৰ চেঁচু, বটীয়া আৰু বিশল্যকৰণীৰ টোপোলাটো লৈ কদমীৰ মৃত শৰীৰটো শ্মশানভূমিত পৰি ৰ’ল৷\nলাহে লাহে আন্ধাৰে এখন কম্বলৰ দৰে শ্মশানভূমি আৱৰি ধৰিলে৷ বাপুকণ কদমীৰ একেবাৰে ওচৰ চাপি আহিল আৰু তাইৰ মূৰটোৰ ওচৰতে মুখখন দি সি লেপেটা কাঢ়ি বহি থাকিল৷ নাতিদূৰৈত কেইটামান শিয়ালে কিবা কথা পাতিলে, এটা ফেউৰাই কোষ্ঠকাঠিন্যৰ বাবে চিঞৰিলে, প্ৰত্যুত্তৰৰ নামত আনদিনাৰ দৰে কিবা এষাৰ চিঞৰি ক’বলৈও বাপুকণৰ মন নগ’ল৷ সি তেনেকৈয়ে অলসভাৱে পৰি ৰ’ল৷\n← এলানি কবিতা – প্ৰণৱ কুমাৰ বৰ্মন\nদীনদয়াল উপাধ্যায় – পাৰ্থসাৰথি ভূঞা →


চিন্তা কৰিব পৰা মেছিনসমূহ - সাহিত্য ডট অৰ্গ\nচিন্তা কৰিব পৰা মেছিনসমূহ\nলেখক- প্ৰাচুৰ্য প্ৰাণ হাজৰিকা\nচিত্ৰ ১: জাৰ্মান এনিগ্মা মেছিনটো\nকৃত্ৰিম বুদ্ধিমত্তা বুলি ক’লে পোনেই আৰ্থাৰ ছি ক্লাৰ্কৰ হাল-৯০০০ বা টাৰ্মিনেটৰ চিনেমাখনৰ স্কাইনেটৰ দৰে চৰিত্ৰবোৰলৈ মনত পৰে। কল্পবিজ্ঞানৰ বাবে প্ৰয়োজনীয় অতিৰঞ্জিত কথাখিনি আঁতৰাই চালে কিন্তু এয়া কোনো অদ্ভুত বস্তু নহয়, বৰঞ্চ কম্পিউটাৰ বিজ্ঞানৰ সহায়ত অতি চতুৰ পদ্ধতিৰে ৰৈখিক পাটিগণিতৰ দৰে সৰল বিষয়ৰ সহায় লৈ কৰা কিছুমান গণনাৰ ফলাফলহে। আজিৰ দিনত আমি অনুভৱ নকৰাকৈয়ে আমাৰ চৌদিশে মানৱ মস্তিষ্কৰ দৰেই তথ্য বিশ্লেষণ কৰি চিন্তা কৰিব পৰা কম্পিউটাৰ প্ৰগ্ৰেমৰে ভৰি আছে। নহ’লেনো আপুনি অনলাইন বজাৰত মনে প্ৰাণে বিচাৰি থকা বস্তুটোৰ বিজ্ঞাপন ইউটিউব বা ফেচবুকে নিজৰ ৱেবপেজটোত দেখুৱাব লাগে বুলি কেনেকৈ শিকিলে? আপুনি টাইপ কৰা কেইটামান শব্দৰ ওপৰত ভিত্তি কৰি পৰৱৰ্তী শব্দকেইটা কি হ’ব সেয়া গুগল ৱেবছাইটটোৱে কেনেকৈ শিকিলে? আপোনাৰ ক্লাউড ষ্ট’ৰেজৰ ফটোবোৰত থকা ব্যক্তিকেইজনক আপোনাৰ ফোনটোৱে চিনাক্ত কৰি পৃথককৈ ৰাখিবলৈ কেনেকৈ শিকিলে? মানুহৰ মস্তিষ্কৰ তুলনাত কম্পিউটাৰৰ এইধৰণৰ চিন্তা কৰি সিদ্ধান্ত ল’ব পৰা ক্ষমতাসমূহ এতিয়াও অতি চালুকীয়া অৱস্থাতে আছে যদিও সমগ্ৰ প্ৰণালীটোৰ মূল নীতি একেই। কৃত্ৰিম বুদ্ধিমত্তাৰ প্ৰাৰম্ভিক ধাৰণাসমূহৰ কাহিনীটোৰ আৰম্ভণি হয় দ্বিতীয় বিশ্বযুদ্ধৰ সময়ৰ এজন অগতানুগতিক ইংৰাজ গণিতজ্ঞ এলেন টিউৰিং আৰু এনিগ্মা (Enigma) নামৰ এটা জাৰ্মান যন্ত্ৰৰ পৰা। এই বিশেষ যন্ত্ৰটোৰ সহায় লৈ জাৰ্মান সৈন্যই গোপন বাৰ্তাসমূহক বেবেৰিবাং আখৰৰ সমষ্টিলৈ ৰূপান্তৰিত কৰি আনলৈ প্ৰেৰণ কৰিছিল, আৰু সেই বাৰ্তা লাভ কৰা ব্যক্তিজনেও একেই যন্ত্ৰৰ সহায়ত বেবেৰিবাং বাৰ্তাটোক পুনৰ অৰ্থৱহ জাৰ্মান বাৰ্তালৈ ৰূপান্তৰিত কৰিছিল। ইংৰাজসকলে চোৰাংকৈ এনে এটা যন্ত্ৰ গোটাবলৈ সক্ষম হৈছিল যদিও ইয়াৰ স্ক্ৰু-আৰু বুতামবোৰৰ প্ৰায় ১৫ হাজাৰ কোটি বিন্যাসৰ মাজৰ কোনটো বিশেষ বিন্যাসে সেই বেবেৰিবাং বাৰ্তাটোক পঢ়িব পৰা কৰি তুলিব সেয়া নজনাৰ বাবে সেইটোক ব্যৱহাৰ কৰিব পৰা হোৱা নাছিল। অতি চালাক জাৰ্মানসকলে সেই বিশেষ বিন্যাসটো প্ৰতিদিনেই সলনি কৰিছিল, যাতে কোনোবাই কেতিয়াবা কাকতালীয়ভাৱে শুদ্ধ বিন্যাসটো অনুমান কৰিলেও তেওঁ পিছদিনাৰ বাৰ্তাখিনি পঢ়িব নোৱাৰে। অৰ্থাৎ এই এনিগ্মা আছিল এক অসম্ভৱ সাঁথৰ।\nসেয়েহে ইংৰাজ চোৰাংচোৱা বিভাগ MI-6 এ বেবেৰিবাং জাৰ্মান বাৰ্তাৰ মাজত পেটাৰ্ণ বিছাৰি বাৰ্তাসমূহ decrypt কৰাৰ বাবে দেশখনৰ অতি চোকা গণিতজ্ঞ কেইজনমানক বাছনি কৰিছিল। এই গণিতজ্ঞসকলৰেই মাজত অন্যতম এজন আছিল এলেন টিউৰিং। অৱশ্যে পৃথিৱীৰ আটাইতকৈ চোকা গণিতজ্ঞজনৰ বাবেও এদিনৰ ভিতৰত সেই ১৫ কোটি প্ৰকাৰৰ বিশৃংখলতাৰ মাজৰ পৰা সঠিক প্ৰকাৰৰ বিশৃংখলতাটো বিছাৰি উলিওৱাটো অসম্ভৱ বুলি অতি সহজেই সকলোৱেই বুজি উঠিছিল। সেয়েহে এই সমস্যাটো সমাধানৰ বাবে এলেন টিউৰিঙে হাতত লোৱা পন্থাটো অতি সুকীয়া আছিল। তেওঁ ভাবিছিল যে, কেৱল এটা মেছিনেহে আন এটা মেছিনক প্ৰত্যুত্তৰ দিব পাৰে। সেয়েহে, তেওঁ শিক্ষাজীৱনৰ পৰাই মনতে ভাৱি থোৱা একপ্ৰকাৰৰ `সাৰ্বজনীন’ মেছিন সৃষ্টি কৰাৰ কথা ভাবিলে, যিটো মেছিনক বিভিন্ন ধৰণৰ নিৰ্দেশনা দি বিভিন্ন ধৰণৰ গণনা কৰোৱাব পাৰি। ইংলেণ্ডৰ ৰেডিঅ’ ফেক্টৰী এটাত MI-6 ৰ সহযোগত অতি গোপনে, অশেষ পৰিশ্ৰমৰ অন্তত খ্ৰীষ্ট’ফাৰ নাম দিয়া এনে এটা যন্ত্ৰ তেওঁ গঢ়ি তুলিলে। পোনপ্ৰথমবাৰৰ বাবে অতি সৰল ৰূপৰ কম্পিউটাৰ প্ৰগ্ৰেমিঙ ব্যৱহাৰ কৰি এলেন টিউৰিঙে জাৰ্মানসকলৰ যন্ত্ৰটোৰ সঁঠিক বিন্যাসখিনি সঠিকভাৱে গণনা কৰিবলৈ সক্ষম হ’ল। এইধৰণৰ উন্নতমানৰ চোৰাংচোৱা কাৰ্য্যই অৱশেষত মিত্ৰশক্তিক দ্বিতীয় বিশ্বযুদ্ধত জয়লাভত যথেষ্টখিনি সহায় কৰিলে। এই ৰোমাঞ্চকৰ কাহিনীটোক হলিউডৰ ‘‘The Imitation Game’’ নামৰ চলচ্চিত্ৰখনত অতি সুন্দৰকৈ উপস্থাপন কৰা হৈছে। চলচ্চিত্ৰখনত এলেন টিউৰিঙৰ চৰিত্ৰটোত বিখ্যাত ব্ৰিটিছ অভিনেতা Benedict Cumberbatch-এ অতি নিখুঁতকৈ অভিনয় কৰিছে। এইজন এলেন টিউৰিঙৰ মনতেই মানুহৰ দৰে ভাবিব পৰা যন্ত্ৰৰ ধাৰণাটোৱে ধৰা দিছিল। অৱশ্যে দ্বিতীয় বিশ্বযুদ্ধৰ পাছতো এই `স্মাৰ্ট’ যন্ত্ৰটোৰ উন্নতি সাধন কৰি থকা এলেন টিউৰিঙক ৪১ বছৰ বয়সতেই মানৱ সভ্যতাই হেৰুৱালে। সেই সময়ৰ আইন অনুসৰি সমকামী হোৱাৰ দোষত ব্ৰিটিছ চৰকাৰে তেওঁক অবৈজ্ঞানিক পদ্ধতিৰে ৰাসায়নিক দ্ৰব্যৰ সহায়ত বিষমকামীলৈ পৰিৱৰ্তন হ’বলৈ হেঁচা প্ৰয়োগ কৰিছিল। তীব্ৰ মানসিক চাপ আৰু হতাশগ্ৰস্ততাৰ ফলস্বৰূপে এলেন টিউৰিঙে ১৯৫১ চনত আত্মহত্যা কৰে। মৃত্যুৰ আগেয়ে তেওঁ পাছলৈ কৃত্ৰিম বুদ্ধিমত্তাৰ লগত জড়িত হ’ব পৰা ভালেখিনি নতুন তাত্ত্বিক ধাৰণা আগবঢ়াই থৈ গৈছিল। একবিংশ শতিকাত দৈনন্দিন জীৱনত এই ধাৰণাসমূহ ব্যৱহাৰ কৰা সমগ্ৰ মানৱ সভ্যতা এইজন গণিতজ্ঞৰ ওচৰত চিৰদিন ঋণী। অৱশেষত, ২০১৩ চনত ব্ৰিটিছ চৰকাৰৰ তৰফৰ পৰা তেওঁক মৰণোত্তৰভাৱে নিৰ্দোষী বুলি ঘোষণা কৰা হয়।\nকম্পিউটাৰ এটাই শিকে কেনেকৈ?\nঅতি সহজ ভাষাত ক’বলৈ গ’লে, কম্পিউটাৰ এটাই নিউৰেল নেটৱৰ্ক প্ৰগ্ৰেমিং নামৰ ব্যৱস্থাটোৰে শিকাৰ পদ্ধতিটো শিশু এটাই নতুন কথা এটা শিকাৰ দৰেই। উদাহৰণস্বৰূপে, এটা শিশুক কেইবাটাও মেকুৰী আৰু কুকুৰৰ ফটো দেখুৱাই ‘কোনটো দেখিবলৈ কেনেকুৱা’ সেয়া শিকাব পাৰি। এবাৰ শিকি লোৱাৰ পিছত শিশুটোৱে নতুন ফটো এখন দেখা পালে সেইটো কুকুৰ নে মেকুৰী সেয়া চিনাক্ত কৰিব পৰা হয়। ঠিক সেইদৰে, কম্পিউটাৰ এটাইও শিকাৰ পদ্ধতিটোৰ বাবে আগতীয়াকৈ কিছুমান তথ্য ব্যৱহাৰ কৰে, তাৰ পিছতহে ই সঠিক সিদ্ধান্ত ল’ব পৰাৰ ক্ষমতা লাভ কৰে। সেইবাবে, অনলাইন জগতখনত পৰ্য্যাপ্ত পৰিমাণৰ সময়ৰ বাবে আপোনাৰ গতিবিধি লক্ষ্য কৰাৰ পাচতহে ইউটিউব বা ফেচবুকৰ algorithm টোৱে আপোনাৰ প্ৰয়োজন/বাছনিখিনি অনুমান কৰিব পৰা হয়। এই প্ৰক্ৰিয়াটোক অধিক বিস্তাৰিত ৰূপত জানিবলৈ এটা উদাহৰণ ল’ব লাগিব। 3blue1brown নামৰ এটা ইউটিউব চেনেলত এটা বৰ সুন্দৰ উদাহৰণ আছে, সেইটোকেই যিমান পাৰি সহজকৈ ব্যাখ্যা কৰিবলৈ লৈছোঁ।\nচিত্ৰ ২: ইনপুট হাতৰ আখৰ\n“কম্পিউটাৰ এটাই হাতৰ আখৰ কিদৰে চিনাক্ত কৰে”, তাৰ এটা উদাহৰণ দিওঁ। চিত্ৰ-২ত থকা সংখ্যাটোলৈ মন কৰক। এই ফটোখনৰ resolution যথেষ্ট কম হোৱা স্বত্বেও, আমাৰ মস্তিষ্কটোৱে সংখ্যাটোক ইংৰাজীৰ ৯ অংকটো বুলি চিনাক্ত কৰাত একো অসুবিধা হোৱা নাই। কিন্তু, কম্পিউটাৰ এটাই কেনেকৈ ইয়াক চিনাক্ত কৰিব? ইয়াৰ বাবে চিত্ৰটোৰ প্ৰতিটো পিক্সেলত থকা তথ্যখিনিক কম্পিউটাৰটোত ছেভ কৰিব লাগিব। প্ৰতিটো পিক্সেলৰ ক’লা/বগা ৰংটোক ০ আৰু ১ৰ মাজৰ এটা বাস্তৱ সংখ্যা হিচাপে ধৰিব পাৰি। (০ মানে সম্পূৰ্ণ ক’লা, আৰু ১ মানে সম্পূৰ্ণ বগা।) তেতিয়া ফটোখনক নম্বৰ কিছুমানৰ সংহতি হিচাপে কম্পিউটাৰটোত ৰাখিব পৰা যাব। পিছে আন এজন ব্যক্তিয়ে আকৌ সংখ্যাটো হাতেৰে লিখিলে সেই নতুন ফটোখনৰ পিক্সেলবোৰৰ তথ্যখিনি সামান্য পৰিমাণে হ’লেও সলনি হ’ব, কিয়নো হুবহু একেটা চিত্ৰকেই বাস্তৱত অঁকাটো অসম্ভৱ; আৰু কম্পিউটাৰটোৱে আগৰ পৰাই শিকি থোৱা তথ্যৰ লগত তুলনা কৰি চাই এই নতুন হাতৰ আখৰটোক চিনাক্ত কৰিব নোৱাৰিব। এইখিনিতেই নিউৰেল নেটৱৰ্কৰ প্ৰয়োজনীয়তাক বুজিব পাৰি।\nচিত্ৰ ৩: নিউৰেল নেটৱৰ্কৰ ব্লক চিত্ৰ\nচিত্ৰ-৩ত এটা নিউৰেল নেটৱৰ্কৰ block diagram দেখুউৱা হৈছে। একেবাৰে বাওঁফালে উলম্বকৈ থকা বৃত্তকেইটাত ইনপুট চিত্ৰটোৰ প্ৰতিটো পিক্সেলৰ তথ্য সন্নিহিত হৈ আছে (০ৰ পৰা ১ৰ মাজৰ সংখ্যা হিচাপে), আৰু একেবাৰে সোঁফালৰ বৃত্তকেইটাই ০ ৰ পৰা ৯ লৈকে ইংৰাজীৰ অংককেইটাক প্ৰতিনিধিত্ব কৰিছে। মাজৰ আয়তটোত আমাৰ নিউৰেল নেটৱৰ্কটোৰ মূল আকৃতিখিনি লুকাই আছে বুলি ধৰক। ধৰা হ’ল যে এই নিউৰেল নেটৱৰ্কটোক ইতিমধ্যেই ইংৰাজীৰ অংককেইটাক চিনাক্ত কৰিবলৈ শিকোৱা হৈছে। এতিয়া, “বাওঁফালে ইংৰাজীৰ ৯ৰ চিত্ৰটো ইনপুট হিচাপে দিয়াৰ লগে লগেই এটা অতি সক্ষম, আদৰ্শ নিউৰেল নেটৱৰ্কে সোঁফালৰ ৯ৰ বৃত্তটোত ১ সংখ্যাটো ৰাখিব, আৰু বাকীকেইটাত ০ সংখ্যাটো ৰাখিব। অৰ্থাৎ সমগ্ৰ নিউৰেল নেটৱৰ্কটোকেই বাওঁফালৰ চলককেইটাৰ এটা ফলন বুলি ভাবিব পাৰি।’’ বাওঁফালে ‘৯ৰ নিচিনা’ ইনপুট দিলে সোঁফালে ৯ৰ আউটপুটৰ ঘৰত ১ পোৱা যাব, আৰু বাওঁফালে বেলেগ এটা ইনপুট দিলে সোঁফালে সেইটো সংখ্যাৰ আউটপুটত ১ (আৰু বাকীকেইটাত ০) পোৱা যাব। নিউৰেল নেটৱৰ্কৰ সহায়ত কোনো বস্তুৰ চিনাক্তকৰণ বা কোনো সিদ্ধান্ত গ্ৰহণ ইত্যাদি কাৰ্য্য এইদৰেই কৰা হয়।\nচিত্ৰ ৪: নিউৰেল নেটৱৰ্কটোৰ গাঁঠনি\nএই বিশেষ ফলনটোক সঠিককৈ সৃষ্টি কৰা পৰ্য্যায়টোকেই নিউৰেল নেটৱৰ্কটোৰ `শিকাৰ পৰ্য্যায়’ বুলি ক’ব পাৰি। এই শিকাৰ পৰ্যায়টোৱেই নিউৰেল নেটৱৰ্কৰ এটাৰ কাৰ্য্যপ্ৰণালীৰ অতি গুৰুত্বপূৰ্ণ পদক্ষেপ, আৰু এই পৰ্যায়টোৰ পিছতেই নিউৰেল নেটৱৰ্কটোৱে বাওঁফালে ইনপুট হিচাপে দিয়া যিকোনো এটা ইংৰাজী অংকক সোঁফালে থকা কোনো এটা অংক হিচাপে চিনাক্ত কৰিব পাৰিব। পিছে আটাইতকৈ গুৰুত্বপূৰ্ণ প্ৰশ্নটো হ’ল, সেই মাজৰ আয়তটোত কি ধৰণৰ গাঁঠনি সৃষ্টি কৰিলে এইধৰণৰ ফলাফল পোৱা যাব? ইয়াৰ উত্তৰটো অতি সৰল, আৰু সেয়েহে আচৰ্যকৰ। এইখিনিতেই শিশু এটাক কুকুৰ বা মেকুৰীৰ ফটো দেখুৱাই সিহঁতক চিনাক্ত কৰিবলৈ শিকোৱাৰ উপমাটো প্ৰাসংগিক হৈ পৰে। এই প্ৰক্ৰিয়াটো বৰ্ণনা কৰাৰ আগেয়ে নিউৰেল নেটৱৰ্কৰ লগত জড়িত শব্দ কিছুমানৰ লগত চিনাকি হৈ ল’লে পিছৰখিনি কথা বুজিবলৈ সুবিধা হ’ব।\nনিউৰেল নেটৱৰ্কৰ লগত জড়িত অংশ কিছুমানক ইচ্ছাকৃতভাৱেই মানৱ মস্তিষ্কৰ লগত জড়িত শব্দ কিছুমানেৰে নাম দিয়া হৈছে। ব্লক চিত্ৰটোৰ নম্বৰ ধৰি ৰখা বৃত্তকেইটাক নিউৰণ (স্নায়ুকোষ) বুলি কোৱা হয়। মানুহৰ স্নায়ুকোষে যিদৰে ইলেক্ট্ৰনিক তথ্য ধৰি ৰাখিব পাৰে, ঠিক সেইদৰে এই বৃত্তকেইটাও তথ্য (সংখ্যা) ধৰি ৰাখে। উলম্বকৈ শাৰী পাতি থকা নিউৰণবোৰৰ সমষ্টিক এটা `তৰপ’ (layer) বুলি কোৱা হয়। এটা তৰপৰ নিউৰণ আৰু কাষতেই থকা আন এটা তৰপৰ নিউৰণবিলাক ইটোৱে সিটোৰ লগত গাণিতিক নিয়মেৰে সংলগ্ন হৈ থাকে, ঠিক মস্তিষ্কৰ স্নায়ুবোৰৰ মাজৰ সংযোগবোৰৰ দৰেই। এটা নিউৰণত থকা সংখ্যাটোৱে কাষৰ তৰপটোত থকা নিউৰণবোৰৰ সংখ্যাক নিৰ্ধাৰণ কৰে। ঠিক সেইদৰে, নিউৰণটোত থকা সংখ্যাটোৰ মানৰ ওপৰত ভিত্তি কৰি নিউৰণটো সক্ৰিয় বা নিষ্ক্ৰিয় হ’ব পাৰে। সক্ৰিয় নিউৰণবোৰে কাষৰ তৰপৰ নিউৰণবোৰক প্ৰভাৱিত কৰিব পাৰে, আৰু নিষ্ক্ৰিয়বোৰে নোৱাৰে। এতিয়া, আমি নিউৰেল নেটৱৰ্কটোৰ সম্পূৰ্ণ গাঁঠনিটো চিত্ৰ-৪ত দিয়া ধৰণে প্ৰকাশ কৰিব পাৰোঁ। নিউৰেল নেটৱৰ্কটোৰ মূল অংশটোও কিছুমান নিউৰণৰ তৰপেৰেই গঠিত। ইয়াৰ প্ৰতিটো নিউৰণেই কাষৰ তৰপকেইটাৰ প্ৰতিটো নিউৰণৰ লগত সংলগ্ন হৈ থাকে যদিও, চিত্ৰটো সৰল কৰি ৰাখিবলৈ ইয়াত কেইটামান সংযোগহে দেখুউৱা হৈছে। একেবাৰে বাওঁফালে থকা ইনপুট সংখ্যাকেইটাক a_j^((0)) চিহ্নটোৰে প্ৰকাশ কৰা হৈছে, আৰু এইকেইটাক এটা column matrix হিচাপে প্ৰকাশ কৰিব পাৰি। এই আটাইকেইটা সংখ্যাৰ মান হৈছে ইনপুট সংখ্যাকেইটা। ঠিক সেইদৰে, পৰৱৰ্তী তৰপটোত থকা a^1_j সংখ্যাকেইটাকো এটা column matrix হিচাপে প্ৰকাশ কৰিব পাৰি। সদ্যহতে আমি এই দ্বিতীয় তৰপটোৰ সংখ্যাকেইটা নাজানো যদিও, এইকেইটাক প্ৰথম তৰপটোৰ ইনপুট সংখ্যাবোৰৰ ৰৈখিক যোগফল হিচাপে প্ৰকাশ কৰা হয়। এই গাণিতিক নিয়মটো এনেধৰণৰ।\nসমীকৰণ নং ১\nঅৰ্থাৎ, w_ij মেট্ৰিক্সটোৱে প্ৰথম শাৰী নম্বৰৰ লগত দ্বিতীয় শাৰী নম্বৰক সংযোগ কৰিছে।\nসদ্যহতে এই w_ij সংখ্যাকেইটাৰ মান আমি নাজানো যদিও প্ৰাৰম্ভিক অৱস্থাত এইকেইটাক যাদৃচ্ছিক মান দিয়া হয়। ‘ওজন’ নাম দিয়া এই মেট্ৰিক্সৰ সংখ্যাকেইটায়েই হৈছে শিকা প্ৰক্ৰিয়াটোৰ আটাইতকৈ গুৰুত্বপূৰ্ণ অংশ। এই একেই পদ্ধতিৰেই নিউৰেল নেটৱৰ্কটোৰ প্ৰতিটো তৰপ ইয়াৰ কাষৰ তৰপকেইটাৰ লগত সংলগ্ন হৈ থাকে। এই আটাইবোৰ নিউৰণেই এইদৰে গাণিতিক নিয়মেৰে সংলগ্ন হৈ এখন বৃহৎ, জটিল জালিকাৰ সৃষ্টি কৰে। এই জালিকাখন মানৱ মস্তিষ্কৰ স্নায়ুকোষবিলাকে পৰস্পৰৰ লগত সংলগ্ন হৈ সৃষ্টি কৰা জালিকাখনৰ দৰেই। এই বৈশিষ্ট্যটোৰ বাবেই এই প্ৰগ্ৰেমিং পদ্ধতিটোক নিউৰেল নেটৱৰ্ক (অৰ্থাৎ স্নায়ু-জালিকা) বুলি কোৱা হয়।\nএতিয়া, এই নিউৰেল নেটৱৰ্কটোৱে ইংৰাজীৰ ৯ অংকটো চিনাক্ত কৰিবলৈ কেনেকৈ শিকিব সেয়া কওঁ। আৰম্ভণিতেই ৯ অংকটোৰ লগত জড়িত ইনপুট সংখ্যাকেইটাই দ্বিতীয় তৰপটোত কিছুমান যাদৃচ্ছিক সংখ্যাৰ সৃষ্টি কৰিব (কিয়নো, w কেইটাৰ মান যাদৃচ্ছিক)। সেই দ্বিতীয় তৰপটোৰ সংখ্যাকেইটাই একেদৰেই তৃতীয় তৰপটোতো কিছুমান যাদৃচ্ছিক সংখ্যা সৃষ্টি কৰিব, আৰু একেদৰেই, আউটপুট তৰপটোতো যাদৃচ্ছিক সংখ্যা কিছুমান পোৱা যাব। পিছে, আমি ইতিমধ্যেই জানো যে আউটপুট তৰপটোৰ সংখ্যাসমূহ কেনেধৰণৰ হ’ব লাগে (চিত্ৰ-৪ ৰ একেবাৰে সোঁফালে উলম্বকৈ থকা বৃত্তকেইটাৰ দৰে)। সেয়েহে, আউটপুটৰ সংখ্যাকেইটাৰ লগত এই প্ৰত্যাশিত সংখ্যাকেইটাৰ পাৰ্থক্যৰ মান হিচাপ কৰা হয়। এই পাৰ্থক্যৰ ফলনটোক cost function বুলি কোৱা হয়। কম্পিউটাৰটোক সেই ওজনকেইটাৰ মান সালসলনি কৰিবলৈ নিৰ্দেশ দিয়া হয়, যাতে সেই নিৰ্দিষ্ট ইনপুটটোৰ বাবে cost function টোৰ মান ন্যূনতম হয়, আৰু আউটপুটৰ সংখ্যাখিনিৰ মান প্ৰত্যাশিত মানখিনিৰ ওচৰ চাপে। এই নতুন ওজনকেইটাৰ মান নিৰ্দিষ্ট কৰি নিউৰেল নেটৱৰ্কটোত ছেভ কৰি ৰখা হয়। ঠিক সেইদৰে, পুনৰবাৰ আন এজন ব্যক্তিৰ হাতৰ আখৰেৰে লিখা ৯ অংকটোৰ বাবে একেদৰেই আউটপুটৰ লগত প্ৰত্যাশিত মানবোৰৰ তাৰতম্য হিচাপ কৰি পুনৰ ওজনবোৰৰ মান সালসলনি কৰা হয়, আৰু cost function টোৰ মান ন্যূনতম কৰিবলৈ চেষ্টা কৰা হয়। এইদৰেই আটাইকেইটা ইংৰাজী অংকৰ বাবে এই প্ৰক্ৰিয়াটোৰ পুনৰাবৃত্তি কৰি থাকিলে সেই ওজনবিলাকে অৱশেষত এক সৰ্বোত্তম মান লয় আৰু তেতিয়াই নিউৰেল নেটৱৰ্কটোৱে অংককেইটাক চিনাক্ত কৰিবলৈ শিকিলে বুলি ক’ব পাৰি। এতিয়া এই নিউৰেল নেটৱৰ্কটোক নতুনকৈ হাতে লিখা এটা ইংৰাজীৰ অংক পঢ়িবলৈ দিলে, ই সোঁফালৰ সেই নিৰ্দিষ্ট সংখ্যাটোক প্ৰতিনিধিত্ব কৰা নিউৰণটোত ১ৰ ওচৰৰ মান এটা সৃষ্টি কৰিব, আৰু বাকীকেইটাত ০ৰ ওচৰৰ মান সৃষ্টি কৰিব।\nমন কৰিব, যে w_ij মানটোৱে প্ৰথম শাৰীৰ i-নং নিউৰণটোৰ লগত পিছৰ শাৰীৰ j-নং নিউৰণটোৰ মানক সংযোগ কৰিছে। এইটোৰ মান যিমানেই ডাঙৰ হয়, সিমানেই i আৰু j-নং নিউৰণ দুটাৰ মাজৰ নিৰ্ভৰশীলতাৰ মান অধিক হয়। এই কথাটো মানৱ মস্তিষ্কৰ স্নায়ুবিলাকৰ সংযোগবোৰৰ দৰেই। মানুহ এজনে নতুন কথা এটা শিকিলে সেই নিৰ্দিষ্ট কথাটোৰ লগত জড়িত স্নায়ুবিলাকৰ মাজৰ সংযোগবোৰ অধিক শক্তিশালী হৈ পৰে। কেইটামান সৰল গাণিতিক নিয়মে কিদৰে এই অত্যন্ত জটিল পৰিঘটনাটোক নকল কৰিব পাৰে, সেয়া অতি আকৰ্ষণীয় বিষয়।\nসমীকৰণ নং ২\nএইখিনিতেই আন কেইটামান প্ৰায়োগিক তথ্য উল্লেখ কৰিব পাৰি। আউটপুটৰ তথ্যখিনিৰ পৰা cost function টো হিচাপ কৰি ইয়াৰ ন্যূনতম মানৰ বাবে বিভিন্ন ধৰণৰ ওজনবিলাকৰ মান নিৰ্ণয় কৰা পদ্ধতিটোক back propagation algorithm বুলি কোৱা হয়। এই পদ্ধতিটো differential calculus-ৰ সহায়ত কোনো এটা ফলনৰ ন্যূনতম মান নিৰ্ণয় কৰাৰ দৰেই। এটা তৰপৰ পৰা আন এটা তৰপৰ সংখ্যা সৃষ্টি কৰা সমীকৰণটোত বিভিন্ন কাৰিকৰী কাৰণত ওজনকেইটাৰ উপৰি আন কিছুমান প্ৰাচল (B_i) ব্যৱহাৰ কৰা হয়। এইবিলাক প্ৰাচলৰ মানো সেই একেই পদ্ধতিৰেই নিৰ্ণয় কৰা হয়। তদুপৰি নিৰ্দিষ্ট নিউৰণ এটা সক্ৰিয় নে নিষ্ক্ৰিয় হ’ব সেয়া নিৰ্ণয় কৰিবলৈ সেই মূল সমীকৰণৰ মানটোক activation (δ) নামৰ আন এটা ফলনৰ সহায়ত নিৰ্ণয় কৰা হয়। এই ফলনটোৱে সেই নিউৰণটোৰ কোনো ন্যূনতম মানৰ বাবেহে নিউৰণটোক সক্ৰিয় কৰি ৰাখে। সেই ন্যূনতম মানতকৈ কম মান থকা নিউৰণবোৰৰ মান বলপূৰ্বকভাৱে শূণ্য কৰা হয়, আৰু তেতিয়া সেই নিউৰণটোৱে পৰৱৰ্তী তৰপটোৰ মানবিলাকক প্ৰভাৱিত কৰিব নোৱাৰে। এইখিনি পৰিৱৰ্তনেৰে সৈতে ১-নং সমীকৰণটোৱে তলত দিয়াৰ দৰে ৰূপ লয়।\nঅৱশ্যে এই নতুন পৰিৱৰ্তনখিনিৰ অবিহনেও নিউৰেল নেটৱৰ্কটোৰ কাৰ্য্যপ্ৰণালী বুজিব পাৰি। এই পৰিৱৰ্তনখিনি প্ৰকৃততে নেটৱৰ্কটোৰ দক্ষতা বৃদ্ধি কৰিবলৈ ব্যৱহাৰ কৰা হয়। আমি আলোচনা কৰা উদাহৰণটোত ইনপুট আৰু আউটপুটৰ মাজত ১২ টাকৈ নিউৰণ-যুক্ত দুটা তৰপ দেখুউৱা হৈছে যদিও, বাস্তৱত কম্পিউটাৰটোৰ কাৰ্য্যক্ষমতাৰ ওপৰত নিৰ্ভৰ কৰি যিকোনো সংখ্যাৰ নিউৰণৰ সৈতে কেইবাটাও তৰপ ব্যৱহাৰ কৰিব পাৰি। আটাইতকৈ আমোদজনক কথাটো হ’ল যে, এজন কম্পিউটাৰ প্ৰগ্ৰেমাৰে এইবিলাক তথ্য নজনাকৈও অতি সহজে নিউৰেল নেটৱৰ্ক ব্যৱহাৰ কৰিব পাৰে। উদাহৰণস্বৰূপে, পাইথন (Python) নামৰ প্ৰগ্ৰেমিং ভাষাটোৰ সহায়ত টেনছৰ-ফ্ল’ (TensorFlow), পাই-টৰ্চ (PyTorch) আদিৰ দৰে বিভিন্ন লাইব্ৰেৰী ব্যৱহাৰ কৰি সহজে ইনপুট ডাটাৰ পৰা আউটপুট ডাটা সৃষ্টি কৰিব পাৰি। নিউৰেল নেটৱৰ্কটোৱে ইনপুট ডাটাখিনিৰ পৰা কিদৰে তথ্য সংগ্ৰহ কৰি ব্যৱহাৰ কৰিব সেই সকলোবোৰ নিৰ্দেশ এই লাইব্ৰেৰীবোৰত ইতিমধ্যে উপলব্ধ কৰা হৈছে। সেই আটাইখিনি প্ৰগ্ৰেম নিজেই লিখাৰ কোনো প্ৰয়োজন নাই।\nআমাৰ চাৰিওফালৰ নিউৰেল নেটৱৰ্কবোৰ\nএতিয়া বৰ্ণনা কৰি থকা নিউৰেল নেটৱৰ্কটো এটা অতি সৰল আৰু সাধাৰণ উদাহৰণহে। নিউৰেল নেটৱৰ্কবোৰক দৈনন্দিন জীৱনৰ অতি সাধাৰণ সমস্যাবোৰৰ পৰা বিজ্ঞান আৰু প্ৰযুক্তিবিদ্যাৰ জগতৰ অতি জটিল সমস্যাবোৰলৈকে সমাধান কৰিবলৈ দিয়া হয়। সহজ সৰল ৰূপত মানুহে লিখা কম্পিউটাৰ প্ৰগ্ৰাম বিলাক প্ৰকৃততে কিছুমান চিধা নিৰ্দেশহে। ইয়াৰ তুলনাত নিউৰেল নেটৱৰ্কবোৰৰ কাৰ্য্যক্ষমতা সাংঘাটিক বেছি। উদাহৰণস্বৰূপে, এতিয়ালৈকে ইউৰোপৰ CERNত থকা LHC নামৰ কণাত্বৰক যন্ত্ৰটোৰ লগত জড়িত CMS নামৰ ডিটেক্টৰটোত চিধা নিৰ্দেশ কিছুমানৰ সহায়ত ডিটেক্টৰটোত উপ-পাৰমাণৱিক কণাই সৃষ্টি কৰা বিভিন্ন ধৰণৰ বৈদ্যুতিক সংকেত সমূহক বিভিন্নধৰণৰ কণা হিচাপে চিনাক্ত কৰি অহা হৈছিল। অৰ্থাৎ, সৰল ভাষাত ক’বলৈ হ’লে, সেই সংকেত সমূহৰ লগত জড়িত সংখ্যাসমূহে কিছুমান নিৰ্দিষ্ট‘‘if condition’’ মানি চলিলে সেই সংকেতসমূহক কোনো এটা কণা বুলি চিনাক্ত কৰা হৈছিল। ২০২২ চনৰ পৰা আকৌ LHCত কণাত্বৰণ প্ৰক্ৰিয়াটো তৃতীয়বাৰৰ বাবে আৰম্ভ কৰা হ’ব। এইবাৰ কণাসমূহক অধিক সক্ষমতাৰে চিনাক্ত কৰিবলৈ নিউৰেল নেটৱৰ্কৰ সহায় লোৱা হ’ব। IISER-Puneৰ পৰীক্ষামূলক কণা পদাৰ্থবিজ্ঞানৰ বিভাগটোৰ পৰা আমিও সেই গৱেষণাৰ লগত জড়িত হৈ আছো, আৰু মই সদ্যহতে পোহৰৰ কণাবিধক চিনাক্ত কৰাৰ বাবে এটা নিউৰেল নেটৱৰ্ক সৃষ্টি কৰিবলৈ চেষ্টা চলাই আছোঁ। তাৰ বাহিৰেও, মোৰ দৈনন্দিন জীৱনটো নিউৰেল নেটৱৰ্ক অবিহনে অসম্পূৰ্ণ। ফোনটো আনলক কৰিবলৈ মোৰ হাতৰ চাপটোক চিনাক্ত কৰা পদ্ধতিটো একেই। সদ্যহতে এই কথাখিনি টাইপ কৰি থাকোঁতেও মোৰ key-board খনে পৰৱৰ্তী শব্দটো কি হ’ব সেয়া অনুমান কৰিব পাৰিছে। মোৰ অনলাইন খোৱাবস্তু অৰ্ডাৰ দিয়া এপটোৱে মই কিধৰণৰ খাদ্য খাই ভাল পাওঁ সেয়া জানে। এই সকলোবোৰ কেইটামান সাধাৰণ গণিতৰ নিয়মক অতি কৌশলীভাৱে ব্যৱহাৰ কৰাৰ ফল! মানুহৰ দৰেই অনুভৱ কৰিব পৰা, সুখ-দুখ প্ৰকাশ কৰিব পৰা, আৰ্থাৰ ছি ক্লাৰ্ক বা এলেন টিউৰিঙৰ সপোনৰ মেছিনবিলাকক এতিয়ালৈকে পিছে সৃষ্টি কৰা হোৱা নাই। কিন্তু যোৱা ৫০ বছৰৰ পৰা আৰম্ভ কৰি বৰ্তমানৰ এলেক্সা, ছিৰি আদিৰ দৰে কম্পিউটাৰ প্ৰগ্ৰামবোৰৰ ইতিহাস অধ্যয়ন কৰিলে সেই সপোনবোৰ সঁচা হ’বলৈ বেছি দিন নালাগিব যেন অনুভৱ হয়।\n(লেখক- গৱেষক ছাত্ৰ, পদাৰ্থবিজ্ঞান বিভাগ,ভাৰতীয় বিজ্ঞান শিক্ষা আৰু গৱেষণা প্ৰতিষ্ঠান, পুনে)